- Blog
- Ethereum dosiahlo svoje nové maximum - týždenný prehľad trhu

# Ethereum dosiahlo svoje nové maximum - týždenný prehľad trhu

Published: 04. 02. 2021 · Author: Daniel Mitrovsky

V tomto týždni presiahla celková trhová kapitalizácia 940 miliárd EUR. Rast v 7-dňovom horizonte predstavuje viac ako 18 %. Samotný Bitcoin vzrástol v priebehu týždňa o viac než 15 % na aktuálnu hodnotu vyše 31 100 EUR. Dominancia Bitcoinu je momentálne 61,1 %.

Zdroj: Coinmarketcap

### Ethereum dosiahlo svoje nové all-time high

V stredu, 3.2.2021, dosiahlo Ethereum svoju novú maximálnu hodnotu 1366,21 EUR (1644,03 USD). Na základe dát je možné predpokladať, že primárnym faktorom rastu Etherea môže byť rastúci trh s opciami ETH.

V momente keď cena Etherea dosiahla 1500 USD bolo zaznamenané vysoké množstvo call opcií (opcia na kúpu). Medzi ďalšie významné faktory rastu Etherea patria aj rast sektora decentralizovaných financií a neustále rastúca on-chain aktivita. Zdroj

### Počas januára bolo zaznamenaných viac ako 22,3 milióna BTC aktívnych adries

Aktivita v sieti Bitcoin počas januára prudko vzrástla. V spomenutom mesiaci i bolo zaznamenaných viac než 22,3 milióna BTC adries, ktoré prijímali alebo odoslali Bitcoin.

Po viac ako troch rokoch sa podarilo prekonať rekord z Decembra 2017, kedy bolo zaznamenané v jeden mesiac viac ako 21 miliónov aktívnych adries. Je nutné podotknúť, že odvtedy sa počet aktívnych adries ani raz nedostal pod 10 miliónov. Zdroj

### Spoločnosť VISA signalizuje novinky týkajúce sa kryptomien

Spoločnosť VISA v spolupráci s Anchorage pripravujú aplikačné programovacie rozhrania (API), ktoré v budúcnosti umožnia predávať a nakupovať Bitcoin v tradičných bankách. Ako prvá banka sa do tohto projektu zapojila digitálna banka First Boulevard.

Spoločnosť VISA v súčasnosti vydala prihlasovací zoznam pre ostatné banky, ktoré sa budú chcieť do projektu zapojiť. VISA už v minulosti spolupracovala s viac než 35 krypto spoločnosťami, ktorým zväčša pomáhala s emitovaním bankových kariet. Zdroj

### Objemy obchodov na decentralizovaných burzách neustále rastú

Decentralizované financie neustále naberajú na sile a významne ovplyvňujú rast krypto sektora. Objemy obchodov uskutočnených na decentralizovaných burzách dosiahli počas januára nový rekord na úrovni 55 miliárd USD. Ešte v septembri 2020 dosahovali objemy obchodov na decentralizovaných burzách v priemere okolo 26 miliárd USD, čo predstavuje viac než 100 % nárast.

V súčasnosti v objeme obchodov dominujú Uniswap s podielom 45 % (25,9 miliardy USD) a Sushiswap s podielom 22 % (12,2 miliardy USD). Zdroj

### Yearn.finance emituje dodatočné tokeny v hodnote 200 miliónov USD

DeFi projekt Yearn.Finance sa rozhodol emitovať dodatočné tokeny v objeme 6 666 YFI. Z toho bude 2 222 tokenov odovzdaných takzvaným „leading contributors“ a zvyšných 4 444 tokenov bude odložených do pokladnice. Autori tohto návrhu sa rozhodli zvýšiť celkovú ponuku tokenov o 22 % z dôvodu, aby mohli byť naplnené stanovené ciele projektu. Zdroj

### Počet adries so zostatkom viac než 1 BTC rastie

Na základe dát spravodajskej spoločnosti Glassnode existuje v súčasnosti viac než 784 000 BTC adries, na ktorých je zostatok vyšší ako 1 Bitcoin. Rok dozadu to bolo 707 000 adries, čo predstavuje 11 % medziročný nárast. Od začiatku roku 2015 sa počet takýchto adries zdvojnásobil.

Rastúce množstvo tohto typu adries môže signalizovať akumuláciu Bitcoinov zo strany retailových klientov a maloobchodníkov. Na prvom mieste rebríčka v počte naakumulovaných Bitcoinov je v súčasnosti „Cold wallet“ spoločnosti Huobi, na ktorej je až 255 502 BTC. Na trhu však stále dominujú „veľryby”. Investori, ktorí vlastnia 1 000 až 1 000 000 BTC predstavujú až 42,1 % celkovej ponuky Bitcoinov. Zdroj

Investovať vo Intrest Exchange

- Share this article:

### Related

#### Intrest Exchange má nový profil

Ako sme už avizovali na konci minulého roka, pripravili sme si pre vás nový a vylepšený profil, ktorý spúšťame pre každý náš trh.

Read more

#### Čo nájdete v novom Intrest Exchange profile - Prehľad

Nový profil je tu. Pre nás vo Intrest Exchange, ale aj pre všetkých našich klientov, je to veľký posun vpred. Intrest Exchange už nebude len o Intrest Exchange Idexe, ale o chvíľu pribudnú nové produkty a služby. Čo v novom profile z…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand