- Blog
- Inštitúcie pokračujú v investíciách do Bitcoinu – týždenný prehľad trhu

# Inštitúcie pokračujú v investíciách do Bitcoinu – týždenný prehľad trhu

Published: 19. 08. 2021 · Author: Daniel Mitrovsky

V tomto týždni presiahla celková trhová kapitalizácia 1,62 bilióna EUR. Nárast trhovej kapitalizácie v 7-dňovom horizonte predstavuje 0,63 %. Cena Bitcoinu v priebehu týždňa poklesla o 1,45 % na úroveň približne 38 300 EUR. Dominancia Bitcoinu tento týždeň oslabila a aktuálne sa pohybuje okolo úrovne 43,9 %.

Zdroj: Coinmarketcap

### Inštitúcie pokračujú v akumulovaní Bitcoinu

Najnovšie podania u Americkej komisie pre cenné papiere a burzy (SEC) za druhý kvartál roku 2021 odhalili, že minimálne štyri správcovské spoločnosti z USA uskutočnili nepriame investície do Bitcoinu.

Americká Komisia pre cenné papiere a burzy doteraz potvrdila investíciu štyroch správcovských spoločností do produktu Grayscale Bitcoin Trust, ktorý je najobľúbenejším investičným nástrojom pre inštitucionálnych investorov.

Grayscale Bitcoin Trust (GBTC) je investičným nástrojom spoločnosti Grayscale, najväčšieho inštitucionálneho správcu digitálnych aktív. Inštitucionálni investori si od spoločnosti nakupujú „akcie“ vo forme GBTC, pričom 1 akcia GBTC reprezentuje hodnotu 0,00093822 BTC, čo je pri súčasnej trhovej hodnote približne 41 USD (35 EUR).

Twitter kanál Macroscope, ktorý sa zameriava na inštitucionálnych investorov a ich správu aktív, odhalil, že doposiaľ minimálne štyri spoločnosti uskutočnili nákup akcií GBTC v druhom kvartáli :

- Spoločnosť Clear Perspective Advisors – správcovská spoločnosť z Illinois potvrdila nákup 7790 akcií GBTC.

- Spoločnosť Ancora Advisors z Clevelandu potvrdila nákup 13 945 akcií GBTC.

- Spoločnosť Boston Private Wealth zvýšila svoje množstvo držaných akcií GBTC z 88 189 na 103 469 GBTC.

- Spoločnosť Parkwood z Ohio zvýšila svoje množstvo držaných akcií GBTC z 93 000 na 125 000 GBTC.

Inštitucionálni investori hľadajú nové a rozmanité spôsoby ako investovať do kryptomien. Množstvo inštitucionálnych investorov preferuje nepriamu investíciu do kryptomien prostredníctvom akcií GBTC, pretože ich kryptomeny spravuje dôveryhodný správca digitálnych aktív, a samotné spoločnosti sa tak nemusia starať o bezpečnú úschovu svojich kryptomien. Zdroj

### Ethereum 2.0 sa stal najsilnejším držiteľom Éteru

Najnovšie dáta, ktoré zverejnil Alex Svanevik, generálny riaditeľ analytickej platformy Nansen, poukazujú na to, že Ethereum 2.0 staking adresa sa stala novým držiteľom najväčšieho množstva Éterov.

Podľa dostupných údajov je na depozitnom kontraktne beacon chainu stakeovaných celkovo už viac než 6,73 milióna ETH v celkovej hodnote viac než 21 miliárd USD (17,98 miliárd EUR).

Ethereum 2.0 sa tak hodnotou stakeovaných Éterov dostal nad hodnotu takzvaných „wrapped ETH“, tokenizovaných verzií klasických Ethereum mincí, ktoré vznikli najmä kvôli lepšej kompatibilite so sektorom decentralizovaných financií. Na adrese s názvom “Wrapped Ether” sa v súčasnosti nachádza 6,69 milióna ETH.

Treťou najväčšou adresou, ktorá drží Étery, je adresa s názvom „Binance 7“, na ktorej sa nachádza viac než 2,29 miliónov ETH.

Ethereum mince, ktoré sú stakeované na sieti ETH 2.0, sú v súčasnosti uzamknuté a používatelia s nimi nemôžu manipulovať. Uzamknutie Éterov do stakingu na sieti Ethereum 2.0 je silným pozitívnym signálom dlhodobej dôvery investorov v Ethereum, pretože doposiaľ nebol stanovený žiadny konkrétny dátum, kedy dôjde k odomknutiu uzamknutých mincí. Odborníci však očakávajú, že by sa to mohlo stať v prvej polovici roka 2022, kedy by Ethereum malo prejsť na proof-of-stake konsenzuálny algoritmus. Zdroj

### Solana na novom maxime

Kryptoaktívum Solana, ktoré sme začiatkom júna zaradili aj do nášho Intrest Exchange Index Portfólia, dosiahlo svoje nové cenové maximum viac než 65 USD (55 EUR), a zaradilo sa tak medzi top 10 kryptoaktív z hľadiska trhovej kapitalizácie s celkovou kapitalizáciou presahujúcou 18 miliárd USD (15,4 miliárd EUR).

Solana, ktorú mnohí považujú za jedného z najväčších konkurentov Etherea, je vysoko výkonný proof-of-stake blockchain, na ktorom môžu vývojári vytvárať a spúšťať svoje vlastné decentralizované aplikácie.

Sieť Solana zaznamenala v posledných mesiacoch značný nárast popularity medzi vývojármi a používateľmi. Len prednedávnom dosiahla celková uzamknutá hodnota aktív na blockchaine Solany hodnotu viac než 1,9 miliardy dolárov (1,62 miliardy EUR).

Natívna minca siete SOL sa ešte začiatkom roku 2021 obchodovala za približne 1,5 dolára (1,27 EUR). Vďaka rastu o viac než 3 900 % v priebehu ôsmich mesiacov sa tak Solana zaradila medzi jedno z najvýkonnejších kryptoaktív tohto roka. Zdroj

### Kryptomeny ako súčasť hypotekárneho priemyslu?

Americká hypotekárna spoločnosť United Wholesale Mortgage sa veľmi pravdepodobne stane prvým hypotekárnym poskytovateľom v americkom hypotekárnom priemysle, ktorý bude akceptovať platby kryptomenami.

Podľa informácií spravodajského portálu Detroit Free Press bude spoločnosť spočiatku akceptovať len kryptomenu Bitcoin, pričom však v budúcnosti plánuje akceptovať aj Ethereum a iné altcoiny.

Myšlienka splácania hypoték prostredníctvom kryptomien nie je úplnou novinkou. Začiatkom augusta predložila španielska opozičná strana návrh zákona, ktorý by v španielsku umožňoval splácanie hypoték prostredníctvom kryptomien.

United Wholesale Mortgage je jednou z najväčších Amerických hypotekárnych spoločností, ktorá v minulom kvartáli poskytla hypotéky v celkovom objeme viac než 59,2 miliárd USD. Okrem toho, spoločnosť v súčasnosti zamestnáva viac než 9 000 zamestnancov. Zdroj

### Walmart rozširuje stratégiu digitálnych mien

Severoamerický maloobchodný gigant Walmart pravdepodobne plánuje rozšíriť svoju stratégiu v oblasti digitálnych mien po tom, čo zverejnil pracovný inzerát pre skúseného odborníka na kryptomeny, ktorý by dokázal vyvinúť a riadiť stratégiu vývoja digitálnych produktov.

Podľa zverejneného inzerátu hľadá spoločnosť vizionára, ktorý by obsadil pozíciu vedúceho produktového manažéra digitálnych mien a kryptomien. Pre získanie tejto práce je potrebné mať minimálne bakalársky titul a aspoň 10 rokov skúsenosti v oblasti produktového manažmentu a technológií. Okrem toho je potrebná odborná znalosť ekosystému kryptomien a s ním súvisiacich systémov.

Pracovný inzerát bol zverejnený len pár týždňov po tom, čo najväčší rival Walmartu Amazon oznámil, že plánuje vstúpiť na trh s digitálnymi menami.

Tento inzerát však nie je prvou iniciatívou Walmartu v oblasti kryptomien. Už v roku 2019 spoločnosť podala žiadosť o vytvorenie vlastného stablecoinu, ktorý by bol krytý americkým dolárom. Odvtedy sa však o tejto žiadosti neobjavili žiadne nové informácie. Zdroj

### Zaujímavosť: Prestup Lionela Messiho a kryptoaktíva

Nový kontrakt argentínskej futbalovej legendy Lionela Messiho s francúzskym klubom Paris Saint-Germain v sebe zahŕňa aj platbu klubovým fanúšikovským tokenom $PSG.

Podľa zverejnených informácií agentúry Reuters francúzsky klub PSG potvrdil, že fanúšikovské tokeny boli zahrnuté do „uvítacieho balíčka“ pre Lionela Messiho, ktorého hodnota je podľa správ médií okolo 25 až 30 miliónov EUR. Klub však nezverejnil presné množstvo fanúšikovských $PSG tokenov, ktoré boli súčasťou uvítacieho balíčka.

Fanúšikovské tokeny sú druhom kryptoaktíva, ktoré umožňujú ich držiteľom hlasovať o menej významných klubových rozhodnutiach. Medzi ďalšie futbalové kluby, ktoré plánujú tento rok uviesť na trh svoje fanúšikovské tokeny, patria napríklad Manchester City či talianske AC Miláno. Zdroj

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Nezávislá inšpekcia kryptomien vo Intrest Exchange peňaženkách - 07/2021

Ako prví na svete, v spolupráci so slovenskou spoločnosťou SGS Slovakia, ktorá je členom celosvetovej skupiny SGS, prinášame nezávislú inšpekciu kryptomenových peňaženiek. Audit na základe blockchainu…

Read more

#### Pripravili sme si pre vás letný bonus 5 €

Na to, aby ste investovali do kryptomien s Intrest Exchange, existuje more dôvodov. A my sme vám toto leto priniesli ďalší. Keď sa teraz zaregistrujete, automaticky vám do vášho Intrest Exchange Index Portfólia pripíšeme l…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand