- Blog
- Bitcoin opäť prekonal hranicu 50 000 dolárov – týždenný prehľad trhu

# Bitcoin opäť prekonal hranicu 50 000 dolárov – týždenný prehľad trhu

Published: 26. 08. 2021 · Author: Daniel Mitrovsky

V tomto týždni presiahla celková trhová kapitalizácia 1,71 bilióna EUR. Nárast trhovej kapitalizácie v 7-dňovom horizonte predstavuje 5,55 %. Cena Bitcoinu v priebehu týždňa vzrástla až o 5,92 % na úroveň približne 40 100 EUR. Dominancia Bitcoinu tento týždeň oslabila a aktuálne sa pohybuje okolo úrovne 43,8 %.

Zdroj: Coinmarketcap

### Bitcoin prekonal psychologicky dôležitú hranicu

Bitcoinoví býci prešli opäť do ofenzívy a postarali sa o to, že bitcoin v nedeľu nadránom opäť prekonal investične a psychologicky dôležitú hranicu na úrovni 50 000 USD (44 000 EUR). Naposledy sa cena bitcoinu pohybovala okolo tejto úrovne ešte v máji, čo môže signalizovať nástup druhej vlny býčieho trhu.

Podľa platformy Cointelegraph Market Pro dosiahla cena Bitcoinu v nedeľu na burze Bitstamp 50 270 USD (42 738 EUR) s trhovou kapitalizáciou prevyšujúcou 943 miliárd USD (801,71 miliárd EUR)

On-chain metriky naďalej signalizujú, že počet bitcoinov na burzách klesá, pričom dlhodobí držitelia bitcoinov a inštitúcie naďalej posilňujú svoje bitcoinové pozície.

Index strachu a chamtivosti, inak nazývaný aj ako Fear & Greed index, ktorý je založený na multikriteriálnej analýze sentimentu na trhu, signalizuje, že kryptomenový trh sa v priebehu mesiaca presunul z fázy „extrémneho strachu“ až do fázy „extrémnej chamtivosti“.

Celková kombinovaná trhová kapitalizácia trhu sa v súčasnosti pohybuje okolo úrovne 2,1 bilióna USD (1,79 bilióna EUR), čo je až 60 % nárast oproti júlovej kapitalizácii, ktorá sa pohybovala okolo úrovne 1,3 bilióna USD (1,11 bilióna EUR). Zdroj

### Irán ruší zákaz ťažby bitcoinu

Irán, v ktorom bola doteraz zakázaná ťažba bitcoinu a iných altcoinov, sa rozhodol prehodnotiť svoj postoj v oblasti krypto ťažobného priemyslu.

Počiatkom posledného septembrového týždňa umožní Irán opäť ťažiť bitcoin a iné kryptoaktíva na svojom území. Túto správu potvrdil aj iránsky denník Financial Tribune, s odvolaním sa na spoločnosť Tavanir, národného výrobcu a distributéra elektrickej energie v krajine.

Ťažba bitcoinov v Iráne bola zakázaná už od začiatku mája po tom, čo iránska vláda prijala rozhodnutie obmedziť ťažbu kryptomien, a zabrániť tak nadmernému sieťovému preťaženiu počas horúcich letných dní.

Bitcoinoví ťažiari v Iráne boli častokrát terčom ostrých útokov a obvinení z neustálych výpadkov dodávky elektrickej energie a z jej nadmernej spotreby.

Akonáhle bude zákaz ťažby kryptomien v Iráne zrušený, ťažiari budú môcť opäť zapojiť svoje ťažiarenské zariadenia, a zapojiť sa tak do ťažby bitcoinu. Ministerstvo obchodu v Iráne od júla udelilo 30 oficiálnych licencií pre spoločnosti orientované na ťažbu kryptomien. Zdroj

### El Salvádor vybudoval bitcoinovú infraštruktúru

Nayib Bukele, prezident El Salvádoru a hlavný iniciátor prijatia bitcoinu v krajine uviedol, že obyvatelia budú mať možnosť previesť svoje kryptomeny na fiat peniaze a naopak ihneď po tom, ako bude bitcoin uznaný ako oficiálne platidlo v krajine.

V nedeľnom príspevku na sociálnej sieti Twitter Bukele uviedol, že až 4,5 milióna dospelých obyvateľov El Salvádoru bude mať možnosť nakúpiť si, držať a platiť bitcoinom hneď, ako zákon nadobudne účinnosť.

Bitcoinová infraštruktúra bude na začiatku pozostávať z 200 bitcoinmatov a 50 kamenných pobočiek, pomocou ktorých budú môcť obyvatelia nakupovať a predávať svoje bitcoiny bez akýchkoľvek poplatkov. Prezident taktiež vyzval obyvateľov, aby využili možnosť vlastniť bitcoin a vymieňali svoje hotovostné mzdy sa toto aktívum.

Celá bitcoinová politika však bude fungovať na báze dobrovoľnosti.

Návrh zákona uznať bitcoin ako zákonné platidlo predstavil prezident Bukele ešte v júni tohto roka. Návrh zákona neskôr prešiel zákonodarným zhromaždením a účinnosť nadobudne 7. septembra. Zdroj

### Microstrategy opäť posilňuje

Michael Saylor, generálny riaditeľ spoločnosti Microstrategy, včera prostredníctvom sociálnej siete Twitter oznámil, že Microstrategy opäť zvyšuje svoju expozíciu voči bitcoinu.

Podľa podania 8-K pre Americkú komisiu pre cenné papiere a burzy (SEC) zvýšila spoločnosť Microstrategy svoju držbu bitcoinov o 3 907 BTC, ktoré nakúpila v období od 1. júla do 23. augusta.

Podanie pre SEC taktiež odhalilo, že priemerné náklady na nákup 1 nového bitcoinu sa pohybovali na úrovni 45 294 USD / BTC.

Microstrategy tak v súčasnosti vlastní 108 992 bitcoinov, na ktoré vynaložila 2,918 miliardy USD (2,48 miliardy EUR) pri priemernej cene 26 769 USD / BTC. Pri aktuálnej cenovej úrovni je hodnota všetkých držaných aktív viac než 5,3 miliardy USD (4,51 miliardy EUR). Zdroj

### Bývalý predseda SEC vstupuje do krypto sveta

Bývalý predseda Americkej komisie pre cenné papiere a burzy (SEC) Jay Clayton sa stal novým členom spoločnosti Fireblocks.

Clayton bude s Fireblocks spolupracovať na analýze a riešení štruktúry trhu a potrieb zákazníkov vrátane podpory a nasadenia bezpečnostných technológií firmy. Clayton, ktorý v decembri odstúpil zo svojej funkcie predsedu SEC, je tiež v predstavenstve spoločností Apollo Global Management a je aj poradcom spoločnosti One River Digital Asset Management.

Fireblocks je spoločnosť, ktorá poskytuje softvérové ​​bezpečnostné riešenia na úschovu digitálnych aktív vrátane služieb výpočtu viacerých strán (multi-party computing). Okrem toho, Fireblocks poskytuje nástroje na zrýchlenie a zefektívnenie zúčtovania transakcií s digitálnymi aktívami. Zdroj

### Zaujímavosť: Visa novou súčasťou NFT priestoru

Spoločnosť VISA, gigant v oblasti platobných technológií, v pondelok oznámila, že kúpila NFT CryptoPunk, čím spoločnosť oficiálne vstúpila do priestoru nezastupiteľných tokenov NFT.

VISA minulý týždeň uskutočnila nákup NFT CryptoPunk 7610, jeden z 3840 ženských CryptoPunkov, ktorého hodnota je vyčíslená na 150 000 USD (127 500 EUR).

CryptoPunks sú vo svete považované za „najoriginálnejšie“ NFT tokeny, ktoré boli na trh uvedené ešte v júni 2017 spoločnosťou Larva Labs. Jedná sa o zbierku 10 000 pixelových postavičiek, pričom každá jedna postavička má svoju vlastnú jedinečnú osobnosť.

Na otázku, prečo sa VISA pridala k vlastníkom originálnych NFT CryptoPunks, reagovala šéfka oddelenia kryptomien spoločnosti VISA nasledovne: „CryptoPunks boli priekopníkmi na trhu NFT a odštartovali celú vlnu záujmu o NFT, a preto chcela VISA vlastniť aspoň jedného CryptoPunka“. Zdroj

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše Algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Inštitúcie pokračujú v investíciách do Bitcoinu – týždenný prehľad trhu

Týždenný prehľad trhu (13.8.– 19.8.): Najnovšie informácie z podaní pre Americkú komisiu pre cenné papiere a burzy odhalili nové inštitucionálne investície do Bitcoinu. Prečítajte si viac

Read more

#### Cosmos - internet blockchainov

Pripravili sme si pre vás novú sériu blogov, v ktorých vám budeme postupne predstavovať všetky kryptomeny, ktoré sú súčasťou Intrest Exchange Index portfólia. V nasledujúcom blogu vám predstavíme blockchainovú p…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand