- Blog
- Migrácia ťažiarov sa začína – týždenný prehľad trhu

# Migrácia ťažiarov sa začína – týždenný prehľad trhu

Published: 03. 06. 2021 · Author: Daniel Mitrovsky

V tomto týždni presiahla celková trhová kapitalizácia 1,42 bilióna EUR. Nárast trhovej kapitalizácie v 7-dňovom horizonte predstavuje 2,90 %. Samotný Bitcoin v priebehu týždňa vzrástol o 1,75 % na úroveň približne 31 800 EUR. Dominancia Bitcoinu tento týždeň oslabila a aktuálne sa pohybuje okolo úrovne 41,6 %.

Zdroj: Coinmarketcap

### Ťažiari v pohybe

Krypto ťažiari pôsobiaci v Číne začali kvôli regulačným opatreniam Čínskej vlády voči ťažbe Bitcoinu hromadne opúšťať krajinu. Podľa najnovších informácií sa viacero ťažiarov v otázke kam migrovať stále rozhoduje medzi dvomi alternatívami – Európou a Severnou Amerikou.

Kazašská spoločnosť Kaktus media na svojom webe upozorňuje na masívnu migráciu ťažiarov do Kazachstanu, z čoho môžu koniec koncov profitovať nie len ťažiari, ale aj samotná Kazašská vláda.

Podľa údajov ministerstva pre digitálny rozvoj má odvetvie krypto ťažby v Kazachstane ročný príjem v rozmedzí 216 až 300 miliónov USD. V skutočnosti je toto číslo pravdepodobne výrazne vyššie, pretože dáta ministerstva zohľadňujú iba príjmy veľkých priemyselných ťažiarov. V prípade, že by došlo k masívnej migrácií čínskych ťažiarov do Kazachstanu, toto číslo by sa mohlo ešte výrazne zvýšiť.

Kazachstan už v súčasnosti patrí medzi TOP 5 krajín podieľajúcich sa na ťažbe Bitcoinu. Iba Čína, USA a Rusko sa môžu pochváliť vyššími príjmami z ťažby. Podľa dát spoločnosti Statista tvorí podiel Kazachstanu na celkovom hashrate Bitcoinu viac než 6 %.

Čínska ťažobná spoločnosť BIT Mining už údajne nadviazala spoluprácu s nemenovanou kazašskou spoločnosťou, s ktorou budú spoločne investovať do nového krypto ťažobného centra, ktoré by malo byť vybudované na území Kazachstanu. Až 80 % nákladov výstavby údajne pokryje spoločnosť BIT Mining.

Na druhej strane, napríklad kryptoburza Huobi údajne plánuje orientovať svoju ťažbu do zámoria, a to najmä kvôli optimálnejšiemu bezpečnostnému a politickému prostrediu. Zdroj

### Prieskum : Nárast angažovanosti finančných poradcov v oblasti kryptomien

Najnovší prieskum Asociácie pre finančné plánovanie len potvrdzuje stále čoraz viac rastúci záujem o kryptomeny.

Asociácia pre finančné plánovanie zverejnila svoj najnovší report, v ktorom sa rozhodla analyzovať meniace sa postoje finančných poradcov ku kryptomenám. Prieskum s názvom „2021 Trends in Investing Survey“ poukazuje najmä na to, že viac ako štvrtina finančných poradcov má v úmysle odporučiť investície do kryptomeny v priebehu budúceho roka.

Prieskum uskutočnený na vzorke 529 profesionálnych finančných poradcov ukázal, že viac ako 14 % finančných poradcov už pridalo kryptomeny do svojho portfólia pre klientov. V budúcom roku to plánuje uskutočniť až 26 % opýtaných odborníkov.

Prieskum ďalej ukázal, že toto číslo sa výrazne zvýšilo oproti predchádzajúcemu roku, kedy investíciu do kryptomien odporúčalo menej než 1 % poradcov.

Až 49 % profesionálnych poradcov potvrdilo, že za posledných 6 mesiacov sa ich klienti pýtali na investovanie do kryptomien. To predstavuje až trojnásobný nárast oproti roku 2020, kedy sa o investovanie do kryptomien zaujímalo zhruba 17 % klientov. Je veľmi pravdepodobné, že investorov lákajú kryptomeny ako nástroj zabezpečenia sa voči inflácií, ktorá v USA aktuálne dosahuje 13-ročné maximá. Zdroj

### Inštitúcie akumulujú Ethereum

Dopyt inštitucionálnych investorov po Ethereu naďalej rastie. Podľa najnovšej správy spoločnosti Coinshares zverejnenej v pondelok predstavujú investície do Etherea aktuálne viac než štvrtinu celkových aktív pod správou zo sektoru kryptomien.

Podľa dát spoločnosti Coinshares došlo len v priebehu minulého týždňa k prílevu kapitálu zo strany inštitucionálnych investorov do kryptomien vo výške viac než 74 miliónov USD (60,73 miliónov EUR). Mnoho investorov sa snaží využiť masívny pokles a ”výpredaje” na trhu kryptomien a efektívne tak zúročiť svoje investície.

Viac než 63 % z minulotýždňového prílevu kapitálu sa ocitlo práve v Ethereu. Okrem toho bol zaznamenaný aj značný podiel investícií do kryptomien ako Cardano, Polkadot či Ripple.

Ethereum je v súčasnosti druhou najobchodovanejšou kryptomenou, pričom denne sa zobchoduje Ethereum v priemere vo výške viac než 35 miliárd USD (28,7 miliárd EUR). Zdroj

### On-chain dáta : Koniec výpredajov?

Po výraznom cenovom prepade z 19.mája sa trh kryptomien ponoril do fázy konsolidácie. Cena Bitcoinu už dlhší čas kolíše okolo úrovne 30 000 EUR s relatívne nízkou volatilitou. Čo však signalizujú najnovšie on-chain dáta?

Korekcia na trhu kryptomien zo sebou priniesla viacero reakcií investorov. Z tohto hľadiska môžeme investorov rozdeliť do troch kategórií. Prvou reakciou na korekciu bol panický predaj krátkodobých investorov, ktorí predávali Bitcoin najmä z dôvodu minimalizácie strát. Druhou kategóriou sú dlhodobí investori, ktorí naďalej pokračujú v držaní svojich Bitcoinov.
Treťou kategóriou sú akumulátori, ktorí sa rozhodli využiť „zľavy“ na trhu kryptomien a rozšíriť tak svoje investičné portfólio.

On-chain metrika s názvom „Bitcoin: Total Supply Held By Long-Term Holders“ poukazuje najmä na to, že najväčšími akumulátormi Bitcoinov predaných krátkodobými investormi pri tomto prepade sa stali práve dlhodobí investori – subjekty, ktoré držia Bitcoin dlhšie ako 6 mesiacov.

Metrika Bitcoinových rezerv poukazuje na to, že čisté Bitcoinové rezervy držané na burzách v priebehu posledného týždňa výrazne poklesli. V praxi to znamená, že čoraz menej investorov chce predať svoje Bitcoiny. Obchodníci zväčša prevádzajú svoje kryptomeny na burzy v prípade, ak ich chcú predať alebo vymeniť za iné kryptomeny. Naopak, odlev Bitcoinov z búrz signalizuje väčšiu motiváciu investorov nepredávať a držať Bitcoin.

Dáta ďalej ukazujú, že narastá počet takzvaných „akumulačných adries“. Za akumulačné adresy sú považované tie adresy, ktoré prijali najmenej dve transakcie v Bitcoine, pričom z tejto adresy nikdy žiadne Bitcoiny odoslané neboli. Za posledných sedem dní sa počet týchto akumulačných adries zvýšil a na zoznam pribudlo 7 430 nových akumulačných adries.

Viac o on-chain metrikách môžete nájsť na tomto odkaze.

### Circle zinkasuje obrovskú dotáciu

Spoločnosť Circle, ktorá stojí za vytvorením stablecoinu USDC oznámila, že získala nové zdroje na potreby financovania vo výške 440 miliónov USD (361 miliónov EUR). Získané finančné zdroje pochádzajú od nemenovaných private equity spoločností, ale aj od inštitucionálnych a strategických investorov, ako napríklad Fidelity Management či FTX.

Podpora v oblasti financovania prichádza práve v čase, keď stablecoin USDC čoraz viac posilňuje svoje postavenie na trhu. V súčasnosti sa USDC považuje za „bezpečnejšieho bratranca“ stablecoinu USDT.

Záujem o stablecoin USDC v posledných týždňoch výrazne vzrástol, a to najmä vďaka kľúčovej integrácií stablecoinu impériom Sama Bankmana-Frieda, pod ktorú spadajú spoločnosti ako napríklad FTX či Blockfolio.

V súčasnosti je v obehu približne 22 miliárd USDC. Zdroj

### Udalosť : Miami Bitcoin Conference

Konferencia Bitcoin Miami 2021, ktorá sa bude konať tri dni od 3. júna 2021 je označovaná za najväčšiu Bitcoinovú udalosť v histórií, pričom sa očakáva rekordná účasť.

Medzi účastníkmi konferencie nebudú chýbať :

- Ron Paul – bývalý kongresman USA
- Michael Saylor – generálny riaditeľ Microstrategy
- Cynthia Lummis – pro-krypto orientovaná senátorka zo štátu Wyoming
- Jack Dorsey – spoluzakladateľ spoločnosti Square
- Nick Szabo – jeden z najznámejších kryptografov na svete

Podľa spoločnosti Fox Business očakávajú organizátori viac než 50 000 účastníkov. Miami sa v posledných rokoch ukázalo ako dôležitý pro-kryptomenový technologický uzol. Krypto konferencia sa predtým konala v Los Angeles, ale organizátori sa rozhodli ju presunúť kvôli kapacitným nedostatkom.

Miami sa stalo populárne medzi krypto nadšencami aj kvôli starostovi Francisovi Suarezovi. Suarez si získal priazeň krypto nadšencov pre svoju pro-bitcoinovú orientáciu a navrhované stimulačné schémy určené na posilnenie adopcie digitálnych aktív v celom meste. Zdroj

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Ethereum - najväčší svetový počítač

Pripravili sme si pre vás novú sériu blogov, v ktorých vám budeme postupne predstavovať všetky kryptomeny, ktoré sú súčasťou Intrest Exchange Index portfólia. V nasledujúcom blogu si predstavíme kryptomenu Ether…

Read more

#### Pridali sme ďalšie kryptomeny Cardano a Polkadot do Intrest Exchange Vlastná Voľba

S Intrest Exchange vlastnou Voľbou môžte jednoducho a pohodlne investovať do Vami vybranej kryptomeny. Okrem doteraz dostupných kryptomien Bitcoin a Etreum, rozširujeme portfólio o Cardano a Polkadot.

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand