- Blog
- Cardano prešlo úspešným hard forkom – týždenný prehľad trhu

# Cardano prešlo úspešným hard forkom – týždenný prehľad trhu

Published: 16. 09. 2021 · Author: Daniel Mitrovsky

V tomto týždni presiahla celková trhová kapitalizácia 1,86 bilióna EUR. Nárast trhovej kapitalizácie v 7-dňovom horizonte predstavuje 3,33 %. Cena Bitcoinu v priebehu týždňa vzrástla o 2,33 % na úroveň približne 40 950 EUR. Dominancia Bitcoinu tento týždeň mierne posilnila a aktuálne sa pohybuje okolo úrovne 41,4 %.

Zdroj: Coinmarketcap

### Cardano vstupuje do fázy Goguen

Kryptomena Cardano v nedeľu večer oznámila dokončenie hard forku s názvom Alonzo, ktorý so sebou prináša dlho očakávanú funkcionalitu smart kontraktov.

Hard fork s názvom Alonzo umožňuje písanie inteligentných zmlúv na blockchaine Cardana pomocou skriptov Plutus, ktoré boli optimalizované pre vývoj a implementáciu smart kontraktov s využitím programovacieho jazyka Haskell.

Cardano sa tak oficiálne stáva ďalším konkurentom siete Ethereum, pretože nová funkcionalita umožní ešte masívnejšie rozšírenie sektoru decentralizovaného financovania. Na sieti Cardano môžu totižto od pondelka vznikať decentralizované burzy, lendingové platformy či platformy zamerané na syntetické aktíva.

Natívny token siete s označením $ADA sa nedávno stal treťou najväčšou kryptomenou z hľadiska trhovej kapitalizácie s celkovou kapitalizáciou viac než 79 miliárd USD (67,3 miliárd EUR). Zdroj

### Ukrajina legalizuje kryptomeny

Ukrajinský parlament takmer jednomyseľným hlasovaním prijal nový zákon, ktorý v krajine legalizuje a reguluje kryptomeny a všetky ostatné kryptoaktíva.

Návrh zákona, ktorý bol parlamentu predstavený ešte v roku 2020 teraz smeruje k stolu prezidenta Volodymyra Zelenského.

Podľa návrhu zákona tento zákon upraví právne vzťahy vznikajúce v súvislosti s obratom virtuálnych aktív na Ukrajine, definuje práva a povinnosti účastníkov trhu s virtuálnymi aktívami a zásady štátnej politiky v oblasti virtuálnych aktív. Ak prezident tento zákon podpíše, tak sa pojmy ako virtuálne aktíva, digitálne peňaženky či súkromné kľúče stanú súčasťou ukrajinského práva.

Na rozdiel od El Salvádoru, ktorý prijal bitcoin ako oficiálne platidlo, ukrajinský krypto zákon neumožňuje zavedenie bitcoinu ako spôsobu platby a nestavia bitcoin na rovnakú úroveň ako ukrajinskú hrivnu. Zdroj

### Bitcoin ako prostriedok výmeny

Neznámy používateľ v pondelok večer použil bitcoinovú sieť na prevod dvoch miliárd amerických dolárov s neuveriteľne nízkym poplatkom.

Údaje z webu blockchain.com odhalili, že v pondelok večer bola na blockchaine spracovaná jedna z najväčších transakcii denominovaná na americké doláre. Používateľ prostredníctvom siete Bitcoin odoslal na inú adresu 2 miliardy amerických dolárov (1,69 miliardy EUR). Napriek obrovskej hodnote transakcie zaplatil tento používateľ na poplatkoch iba 0,00001713 BTC, čo je v prepočte asi 78 centov.

Napriek tomu, že nie je známe, čo bolo účelom tohto prevodu a taktiež nie je známe, kto transakciu odoslal, je jasné, že táto transakcia poukázala na obrovský potenciál finančných transakcií využívajúcich technológiu blockchainu a kryptomien.

Nejde však o prvý prípad transakcie takéhoto rozsahu s nízkym poplatkom. Napríklad, v auguste 2020 bola zaznamenaná bitcoinová transakcia v hodnote 1 miliardy dolárov s poplatkom vo výške 4 USD.

Pre porovnanie, spracovanie medzinárodnej fiat transakcie trvá často jeden až štyri pracovné dni a zahŕňa transakčný poplatok vo výške 1 % - 3 %. Pri transakcii v hodnote 2 miliardy dolárov by uskutočnenie tejto transakcie stálo 20 až 60 miliónov USD. Zdroj

### Microstrategy opäť akumuluje

Generálny riaditeľ MicroStrategy Michael Saylor v pondelok poobede oznámil, že spoločnosť nakúpila ďalších 5 050 bitcoinov za približne 242,9 milióna USD (206,25 milióna EUR) v hotovosti.

Microstrategy zaobstarala ďalšie bitcoiny pri priemernej cene 48 099 USD / BTC. Saylor na sociálnej sieti Twitter uviedol, že k 21. septembru spoločnosť vlastní 114 042 bitcoinov, na ktoré celkovo vynaložila 3,16 miliardy amerických dolárov pri priemernej cene 27 713 USD / BTC. Firma vlastní viac bitcoinov ako ktorákoľvek iná verejne obchodovateľná spoločnosť na svete.

V priebehu tretieho štvrťroka 2021 spoločnosť MicroStrategy nakúpila celkom 8 957 bitcoinov za približne 419,9 milióna dolárov. Priemerná cena za bitcoin bola 46 875 dolárov.

Aktuálna hodnota všetkých bitcoinov držaných spoločnosťou MicroStrategy je viac než 5,38 miliardy USD. Zdroj

### Solana v problémoch

Kryptomena Solana zaznamenala v utorok problémy na svojej sieti po tom, čo na povrch vyplávali informácie týkajúce sa pozastavenia produkcie blokov.

Podľa dostupných informácií zaznamenala Solana veľmi veľký nárast transakčného zaťaženia až na úrovni 400 000 TPS (transakcií za sekundu). Tieto prichádzajúce transakcie čakajúce na potvrdenia zaplavili poradovník na spracovanie transakcií.

To spôsobilo, že sieť sa začala rozdeľovať (forkovať) na viacero častí, čo viedlo k nadmernej spotrebe pamäte u niektorých uzlov a spôsobilo to ich vypnutie.

CEO Solana Anatoly Yakovenko uviedol na sociálnej sieti Twitter, že enormný nárast transakcií mal pravdepodobne spojitosť s DeFi protokolom Raydium, ktorý operuje na blockchaine Solana.

Produkcia blokov na Solane sa obnovila až v stredu okolo siedmej hodiny ráno po tom, čo komunita validátorov koordinovane reštartovala sieť skrz sieťový upgrade. Zdroj

### Zaujímavosť: 700 000 bitcoinových blokov

Ťažiari v sieti Bitcoin cez víkend oficiálne vyťažili blok s poradovým číslom 700 000, čo predstavuje pre sieť veľký úspech. Napriek tomu, že od roku 2009 bitcoinoví kritici bitcoin pochovali až „428 krát“, jeho popularita a globálna adopcia každým dňom narastá.

Bitcoinovej siete trvalo necelé dva roky, kým bolo vyťažených dodatočných 100 000 blokov od posledného významného míľnika na úrovni 600 000 blokov, ktorý bol vyťažený 18. októbra 2019. Zatiaľ čo po vyťažení bloku 600 000 mala cena bitcoinu hodnotu necelých 8 000 USD (6790 EUR), po vyťažení bloku 700 000 je hodnota bitcoinu viac než 46 500 USD (39 500 EUR).

V súčasnosti je v obehu viac než 18 816 000 bitcoinov, čo reprezentuje 89,5 % celkovej zásoby bitcoinov. Nové bloky sú v sieti generované v priemere každých desať minút, pričom po vyťažení každého bloku sa do obehu dostane nových 6,25 BTC.

Pri súčasnom tempe ťažby s ohľadom na bitcoinové halvingy budú všetky bitcoiny vyťažené približne v roku 2140. Zdroj

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Solana - vysoko škálovateľný blockchain

Pripravili sme si pre vás novú sériu blogov, v ktorých vám budeme postupne predstavovať všetky kryptoaktíva, ktoré sú súčasťou Intrest Exchange Index Portfólia. V nasledujúcom blogu vám predstavíme inovatívnu bl…

Read more

#### Nové kryptomeny vo Intrest Exchange Index Portfóliu!

Ako je u nás vo Intrest Exchange zvykom, každé tri mesiace vykonávame aktualizáciu Intrest Exchange Index Portfólia, pri ktorej pridávame do portfólia nové kryptomeny s potenciálom rásť a naopak vyraďujeme tie, ktoré nespĺ…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand