- Blog
- Intrest Exchange: 5 vecí, ktoré o kryptomenách musíte vedieť.

# Intrest Exchange: 5 vecí, ktoré o kryptomenách musíte vedieť.

Published: 21. 06. 2019 · Author: Boris Hasko

Ak sa čo i len trocha zaujímate o financie a technológie, určite ste sa už stretli s pojmom kryptomena. Skoro každý ho pozná, no ako kryptomeny v skutočnosti fungujú, to už vie zatiaľ len málokto.

Tento článok prináša stručný prehľad do problematiky kryptomien tak, aby ste sa ako potenciálny investor vedeli kvalifikovane rozhodnúť. A nebudeme používať slovník skúseného profíka, ale skôr zaujatého laika. Dnes totiž do biznisu kryptomien môže vstúpiť naozaj každý. Jednoducho a bezpečne. Poďme na to.

## 1. Čo sú kryptomeny a prečo vznikli?

Kryptomeny sú digitálne meny v elektronickej podobe, ktoré nie sú chránené štátnym dozorom ale šifrovaním. Predstavujú alternatívu súčasných bankových peňazí. Fungujú cez blockchain, čo je druh databázy, ktorá sa nenachádza len na jednom mieste ale u každého účastníka siete, ktorý prevádzkuje softvér danej kryptomeny.(decentralizácia zvyšuje bezpečnosť).

Kryptomeny sú množstvom obmedzené, sú celosvetovo dostupné a ich cenu neurčuje žiadna banka ani korporácia. Kryptomeny sú jednoducho slobodné. To je aj hlavný rozdiel oproti klasickým peniazom, ktoré regulujú národné banky.

Ako iné meny, aj kryptomeny je možné nakupovať, zamieňať či predávať a posielať ich po celom svete rýchlo a neobmedzene. Ale bez potreby banky alebo karty! Systém (áno, to je ten blockchain) zabezpečuje bezpečné, transparentné, ale zároveň anonymné transakcie. Nakoľko tu neexistuje sprostredkovateľ, transakcie sa spracovávajú okamžite (pozri časť Ťažiť alebo vlastniť kryptomeny) a za minimálny poplatok.

Prvou kryptomenou, s ktorou sa začalo obchodovať v roku 2009, bol Bitcoin, ktorý je momentálne najznámejšou a najrozšírenejšou kryptomenou na svete. Vznikol v čase veľkej finančnej krízy. A ako to už býva, za vznikom Bitcoinu je dnes už priam legendami opradený príbeh, ktorý už len čaká na hollywoodske spracovanie.

Vytvoril ho programátor pod prezývkou Satoshi Nakamoto. Dodnes nie je známa jeho identita a existuje o ňom veľa teórií. Ak vás zaujíma detailná história prvej kryptomeny, na internete nájdete dostatok materiálov na preštudovanie. Nám bude stačiť, že tu proste je.

## 2. Ťažiť alebo vlastniť kryptomeny? To je otázka...

Ťaženie si môžeme predstaviť ako rozlúštenie šifry. Čím máme výkonnejší počítač, tým rýchlejšie šifru dekódujeme a získame odmenu v podobe kryptomeny. Ťažba nie je nič iné, ako proces overovania jednotlivých transakcií v sieti. Dávate k dispozícii svoju výpočtovú techniku, ktorá slúži na spracovávanie transakcií kryptomien.

Prečo zrovna ťažba? Čo sme baníci?
Vzhľadom na to, že kryptomeny sú čisto digitálna mena, na ich získanie je potrebný výkonný počítač s mnohými parametrami prevyšujúcimi väčšinu bežných počítačových zostáv. Vo svete virtuálnych mien sa proces tvorby kryptomien nazýva ťažba alebo kryptobaníctvo. Nejde o klasické fyzické ťaženie, ktoré poznáme z baní na zlato.

Ide o termín používaný na popis špecifického procesu overovania transakcií, kedy sú nové mince kryptomeny kontrolované a produkované vo vopred určenom množstve, za konkrétne obdobie, a to bez ohľadu na množstvo kryptobaníkov.

Na to, aby ste na rastúcom trende kryptomien zarobili, však nemusíte ťažiť. Úplne stačí kryptomenu kúpiť a počkať, kým jej cena narastie vďaka rozširujúcemu sa používaniu!

## 3. Aké sú najväčšie výhody kryptomien?

Kryptomeny majú hneď niekoľko výhod:

1. Prvou výhodou, ktorá je s kryptomenami spojená, je ich množstvo. Hoci sa väčšine ľudí vybaví v tejto súvislosti Bitcoin, nie je jedinou digitálnou menou, v skutočnosti ich je viac ako 2000 a stoja za nimi ambiciózni a inovatívni jednotlivci či celé tímy. Pri tých najrozšírenejších je možnosť nimi platiť na niekoľkých miestach, a to nie len v online svete, ale aj v bežných obchodoch či kaviarňach.

2. Ďalšou výhodou kryptomien je to, že vracajú kontrolu nad peniazmi ich majiteľovi. Žiadna banka Vám ich nemôže zablokovať, sťahovať si veľké poplatky alebo nedajbože obmedziť možnosť výberu.

3. Navyše, na rozdiel od konvenčných peňazí vydaných a spravovaných centrálnymi bankami, sa hodnota kryptomien určuje trhom, bez systematickej manipulácie zvanej monetárna politika.

4. Do kryptomien je možné výhodne investovať a zabezpečiť si tak možný pasívny príjem. Prvou slovenskou spoločnosťou, ktorá prináša inteligentný a bezpečný spôsob, ako jednoducho investovať do kryptomien, je Intrest Exchange. Dôvodom jej vzniku bol čoraz neprehľadanejší trh s kryptomenami a ich neustále rastúci počet. Aj pre profíka je dnes ťažké sa vyznať.

5. O úspechu kryptomien svedčí aj fakt, že na ich využití pracujú najväčšie svetové firmy ako IBM alebo Facebook. Odborníci im tak preto predpovedajú dlhodobý rast hodnoty.

## 4. Vo svete sa používa vyše 2000 kryptomien. Ktoré sú tie populárne?

Momentálne je na trhu viac ako 2000 kryptomien a ich počet každým dňom rastie. Medzi najpopulárnejšie kryptomeny patrí stále Bitcoin, ktorý zostáva lídrom na trhu vo všetkých kategóriách. Bitcoin má najvyššiu cenu, najširšie využitie (môžete ním platiť aj za kávu) a najvyššiu bezpečnosť.

Je zámerne navrhnutý tak, aby nikto, vrátane autorov, záujmových skupín alebo vlád, nevedel kryptomenu umelo ovplyvňovať a falšovať. A zároveň, aby vôbec nebolo možné zmeniť majiteľa Bitcoin účtov, kontrolovať tok peňazí alebo umelo riadiť infláciu. Svoje popredné miesto si drží aj Litecoin, ktorý má nižšie transakčné poplatky či Ethereum, ktorý zasa umožňuje vytvárať aplikácie alebo ďalšie kryptomeny.

Hodnota kryptomien je určovaná ponukou a dopytom na svetovom trhu a v súčasnosti sa koncentruje najmä v prvých 50 kryptomenách. Novinkou je aj Facebook kryptomena Libra, ktorá podľa The New York Times pravdepodobne umožní užívateľom WhatsApp, Instagram a Messenger posielať si medzi sebou peniaze. A ak kryptomene verí aj taký gigant ako Facebook, už to bude naozaj veľká vec.

## 5. Prečo a kedy sa oplatí investovať do kryptomien?

Digitálne meny boli v posledných pár rokoch jedným z najvýnosnejších investičných nástrojov. Niektorí ľudia nakupujú kryptomeny ako dlhodobú investíciu, iní investujú do kryptomien v krátkych časových intervaloch.

Pri investovaní je najlepšie, najmä u začiatočníkov, zveriť sa do rúk odborníkov, ktorí majú prehľad o krypto trhu a kurzu jednotlivých kryptomien. Najvýhodnejšie je investovať peniaze do viacerých digitálnych mien, ktorých hodnota má potenciál rásť. Túto filozofiu zastáva aj spoločnosť Intrest Exchange, ktorej cieľom je sprístupniť investovanie do kryptomien pre menej skúsených alebo časovo zaneprázdnených ľudí.

Investori, ktorí sa rozhodnú vložiť peniaze do Intrest Exchange, si nemusia lámať hlavu s tým, do ktorých kryptomien investujú, na ktorých online burzách ich nakúpia, ani ako ich bezpečne uložia. O všetko sa postará Intrest Exchange algoritmus, ktorý investíciu rozloží do viacerých kryptomien tak, aby jej hodnota kopírovala celkový pohyb trhu.

### Začnite bezpečne investovať do kryptomien už teraz.

Investovať

- Share this article:

### Related

#### Filozofia výberu Intrest Exchange portfólia

Vo Intrest Exchange veríme v transformačnú silu a vysoký rastový potenciál kryptomien. Keďže kryptomeny sú stále v plienkach, investovať do nich je pre väčšinu ľudí ťažké. Preto sme návrhom indexového portfólia …

Read more

#### Nezávislá inšpekcia kryptomien vo Intrest Exchange peňaženkách - 07/2020

Ako prví na svete, v spolupráci so slovenskou spoločnosťou SGS Slovakia, ktorá je členom celosvetovej skupiny SGS, prinášame nezávislú inšpekciu kryptomenových peňaženiek. Audit na základe blockchainu…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand