- Blog
- VISA oznámila vyrovnávanie transakcií prostredníctvom stablecoinov – týždenný prehľad trhu

# VISA oznámila vyrovnávanie transakcií prostredníctvom stablecoinov – týždenný prehľad trhu

Published: 01. 04. 2021 · Author: Daniel Mitrovsky

V tomto týždni presiahla celková trhová kapitalizácia 1,63 bilióna EUR. Nárast kapitalizácie v 7-dňovom horizonte predstavuje až 16 %. Samotný Bitcoin narástol v priebehu týždňa o 12 % na hodnotu vyše 49 700 EUR. Dominancia Bitcoinu oproti minulému týždňu poklesla a aktuálne predstavuje 58,2 %.

Zdroj: Coinmarketcap

### VISA umožní vyrovnávanie platieb prostredníctvom stablecoinu USDC

V pondelok oznámila spoločnosť VISA prostredníctvom spravodajskej agentúry Reuters, že už v blízkej dobe umožní vyrovnanie transakcií v jej platobnej sieti prostredníctvom stablecoinu USDC. Stablecoin USDC je druh kryptomeny, ktorý je viazaný na americký dolár v pomere 1:1.

Spoločnosť VISA už začiatkom tohto mesiaca v spolupráci s Crypto.com uskutočnila testovacie platby prostredníctvom USDC stablecoinu s využitím Ethereum blockchainu. Hlavným dôvodom zavedenia platieb prostredníctvom USDC je snaha o zrušenie potreby prevádzania kryptomien na FIAT peniaze ešte pred tým, než sa zrealizuje samotná platba. Tento krok so sebou prináša výrazné zvýšenie akceptácie krypto aktív v tradičnom finančnom systéme. Zdroj

### CME pripravuje micro Bitcoin futures kontrakty

Chicagská burza CME predstavila aktuálne plány súvisiace s uvedením nového kryptomenového produktu na trh. Novo pripravovaným produktom majú byť derivátové micro Bitcoin futures kontrakty, ktoré obchodníkom umožnia špekulovať nad vývojom ceny Bitcoinu. Zatiaľ čo doteraz bol každý futures kontrakt na platforme CME viazaný na zmluvu vo výške až 5 BTC, po novom budú tieto kontrakty viazané len na 0,1 BTC.

Menšia veľkosť kontraktu poskytuje účastníkom na trhu ďalší špekulačný nástroj na obchodovanie, ktorý by mohol pritiahnuť aj menších investorov. Tim McCourt, riaditeľ alternatívnych investičných produktov CME tvrdí, že micro Bitcoin futures sa rozhodli zaradiť medzi svoje produktové portfólio najmä z dôvodu rastúceho dopytu po menších kontraktoch zo strany ich klientov. Zdroj

### Paypal umožňuje platby prostredníctvom kryptomien v USA

Platobný gigant Paypal tento týždeň oficiálne spustil pripravovanú službu „Checkout with Crypto“, ktorá umožňuje jej používateľom platiť za tovary a služby s využitím kryptomien. Avšak, tento systém bude vykonávať instantnú konverziu kryptomien prostredníctvom platobnej brány na fiat peniaze v reálnom čase a doručí ich priamo konkrétnemu obchodníkovi.

V praxi to ale znamená, že ku obchodníkovi sa koniec koncov dostanú FIAT peniaze, a nie samotné kryptomeny. Aktuálne sa služba spúšťa len pre klientov v USA, no je možné očakávať, že v budúcnosti zavíta aj na ostatné kontinenty. Služba bude podporovať platby v Bitcoine, Litecoine, Ethereu a v Bitcoin Cash. Zdroj

### Stablecoin Tether absolvoval úspešný audit

Spoločnosť Tether Holdings Limited, ktorá je prevádzkovateľom najväčšieho stablecoinu na trhu s názvom Tether (USDT), vydala nové vyhlásenie o vierohodnosti svojich tokenov. Súčasťou vyhlásenia od spoločnosti Tether bola aj audítorská správa s názvom Consolidated Reserves Report (CRR) od audítorskej firmy Moore Cayman.

Oficiálne bola táto správa podpísaná 26.3.2021, avšak stav rezerv slúžiacich na krytie USDT sa hodnotil k poslednému februárovému dňu. Audítorská spoločnosť v správe uvádza, že: „Podľa nášho názoru je CCR, ktorú pripravil manažment spoločnosti Tether Holdings Limited ku koncu februára 2021 (23:59 UTC), v súlade so stanovenými kritériami vo všetkých významných ohľadoch.“

Správa taktiež uvádza, že rezervy spoločnosti dokonca presahujú sumu potrebnú na odkúpenie všetkých USDT. V momente vykonávania kontroly bolo potrebné na odkúpenie všetkých USDT z obehu zhruba 35,2 miliardy USD, zatiaľ čo spoločnosť disponovala aktívami v hodnote minimálne 35,3 miliardy USD. Zdroj

### Novozélandský dôchodkový fond alokuje časť prostriedkov do Bitcoinu

KiwiSaver Growth Strategy, penzijný fond pochádzajúci z Nového Zélandu potvrdil, že ešte koncom roku 2020 investoval časť svojich prostriedkov do Bitcoinu. Hlavný investičný riaditeľ fondu uviedol, že Bitcoin postupom času začali čoraz viac vnímať ako investičné aktívum podobné zlatu, a preto sa rozhodli doň alokovať časť svojich aktív.

Spoločnosť údajne nakúpila prvýkrát Bitcoin ešte v októbri 2020, keď mal hodnotu zhruba 10 000 USD (8400 EUR). Cena Bitcoinu začiatkom tohto mesiaca vystrelila až na astronomických 61 000 USD (51 900 EUR), čo spoločnosti prinieslo 6-násobný výnos v priebehu piatich mesiacov. Napriek tomu patria globálne dôchodkové fondy medzi najpomalšie inštitúcie z pohľadu investícií do kryptomien. Zdroj

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.
Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Spustili sme nový produkt Intrest Exchange Vlastná Voľba

Chcete investovať len do vami vybranej kryptomeny? Teraz je to vo Intrest Exchange možné. Prichádzame s novým produktom Intrest Exchange Vlastná Voľba.

Read more

#### Ako sú investori s Intrest Exchange spokojní?

Koncom minulého roka sme sa rozhodli zistiť, ako sú naši investori spokojní s produktami a službami Intrest Exchange. Z poslaného dotazníka na našich aktívnych investorov sme získali viac ako 600 odpovedí. Veľmi…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand