- Blog
- Zhrnutie roka 2020. Čo všetko sa udialo na trhu kryptomien?

# Zhrnutie roka 2020. Čo všetko sa udialo na trhu kryptomien?

Published: 28. 12. 2020 · Author: David Stancel

Rok 2020 bol v kryptomenách, ako to už býva pravidlom, plný zaujímavých udalostí. Trh kryptomien narástol niekoľkonásobne a viacero kľúčových trendov formovalo trh na pozadí globálnej pandémie. V nasledujúcich riadkoch si zhrnieme, čo nám priniesol tento rok a aké boli kľúčové udalosti a trendy.

### Bitcoin potvrdil svoju pozíciu “Hard Money”

Bitcoin sa v tomto roku dočkal ukončenia ďalšieho zo štvorročných cyklov, v ktorom sa odmena za každý vyťažený blok znížila o polovicu (na 6,25 BTC). Odvtedy jeho cena narástla o viac ako 100 %. V rámci kryptomien postavených na Proof-of-Work si Bitcoin uchoval podiel na trhu až 90 %.

Rast ceny bol prevažne spôsobený obrovským prílevom inštitucionálnych investorov. Spoločnosti ako Grayscale, MicroStrategy alebo najnovšie aj MassMutual nakúpili Bitcoiny v hodnote stoviek miliónov dolárov.

Prihlásiť sa do Intrest Exchange

Niektoré tak robia v mene svojich klientov, iné presunuli do Bitcoinu časť svojich hotovostných rezerv v domnení, že Bitcoin im lepšie ochráni majetok ako dolár, ktorého monetárna zásoba narastá závratným spôsobom.

Bitcoin nakrátko prekonal aj svoje historické maximum na viacerých burzách, keď sa jeho cena vyšplhala až na 28 240 dolárov. Napriek tomu, však nevidíme, že by na trhu bol taký ošiaľ, ako pred 3 rokmi. Bitcoinový ekosystém vyspel.

A Bitcoin sa stal už pomerne rozšíreným investičným aktívom pre širokú paletu investorov. V porovnaní s ešte vyspelejšími trhmi, akými sú akciové trhy alebo trh so zlatom, nehnuteľnosťami či derivátmi, je trh kryptomien svojou veľkosťou stále len kvapkou v mori.

### Ethereum sa stal „svetovým počítačom“

Ethereum v tomto roku prvýkrát prekonal Bitcoin v ročnom objeme transakcií, ktoré sa udiali na tejto sieti. Avšak nesmieme sa nechať pomýliť -- Ethereum nie je konkurentom Bitcoinu.

Ethereum upevnilo svoju pozíciu svetového počítača, na ktorom sa deje skutočne mnoho. Dopyt po priestore v Ethereum blokoch narástol na historické maximá, čo sa odrazilo aj na výške transakčných poplatkov.

Ethereum rástlo nielen vďaka prílevu kapitálu, ale aj vďaka prílevu vývojárov. Podľa dát z Githubu, každý mesiac prispeje do zdrojového kódu Etherea viac ako 300 nových vývojárov. Vývojárska aktivita súvisela aj s dlho očakávaným prechodom na Proof-of-Stake algoritmus a spustenie tzv.

Prihlásiť sa do Intrest Exchange

ETH 2.0, ktoré nastalo v 1. decembra. Napriek tomu, zatiaľ čo Bitcoin už svoje historické cenové maximum prekonal, Ethereum sa nedostalo ani na 50 % zo svojho bývalého maxima. Avšak, vzhľadom na situáciu na trhu, ako aj na stav siete, nebude prekvapením, ak sa tak stane v roku 2021.

### Ethereum vyzývatelia vracajú úder

Ethereum sa však zároveň stalo obeťou svojho vlastného úspechu. Popularita a nárast používateľov na sieti spôsobila dramatický nárast transakčných poplatkov. V priebehu leta nebolo raritou platiť pri komplikovanejších transakciách poplatok vo výške niekoľko desiatok dolárov.

Tento fakt vytvoril dobré podmienky na vstup nových hráčov na trh. Na rozdiel od Bitcoinu, Ethereum musí čeliť omnoho väčšej konkurencii už niekoľko rokov. Avšak tento rok spustilo činnosť viacero kvalitných smart kontraktových platforiem, ako napr. Polkadot, Cosmos, alebo Avalanche, ktoré môžu byť do budúcna serióznym konkurentom.

Kým sa v tomto roku „zahriali“, a Ethereum si udržalo v tomto segmente dominanciu na trhu viac ako 70 %, v roku 2021 môžeme očakávať ostrý boj nielen o vývojárov, ale aj o obrovské množstvo kapitálu.

### DeFi nám ukázalo záblesk budúcnosti financií

Segment decentralizovaných financií, alebo aj DeFi, rástol v tomto roku závratným tempom. Zatiaľ čo začiatkom roka všetci fanúšikovia DeFi s napätím čakali na deň, kedy jedna z najpoužívanejších metrík – celková uzamknutá hodnota (Total Value Locked) – pokorí hranicu jednej miliardy dolárov po prvýkrát, dnes sa táto hodnota stabilne hýbe okolo 14 miliárd dolárov.

Šialenstvo v DeFi miestami pripomínalo obdobie ICOs spred troch rokov. A do veľkej miery mu bolo skutočne podobným. Ale tentokrát sa milióny dolárov rozhadzovali už na funkčné projekty a aplikácie. Tieto aplikácie nám ukazujú, kam sa bude uberať budúcnosť finančného systému.

DeFi aplikácie efektívne dopĺňajú Bitcoin a kryptomeny, a vytvárajú plne funkčný paralelný finančný systém. DeFi aplikácie zahŕňajú decentralizované burzy, platformy na kolateralizované pôžičky, syntetické aktíva či rôzne typy agregátorov, ktoré výrazne zjednodušujú efektívnu prácu s kapitálom.

Prihlásiť sa do Intrest Exchange

Tento systém je nielen omnoho transparentnejší a efektívnejší ako ten starý, ale hlavne dokáže eliminovať nevyhnutnosť dôvery v tretie strany.

Napriek všetkým týmto výhodám, ako aj obrovskému rastu celého segmentu, počet užívateľov sa pohybuje na úrovni niekoľko desiatok tisíc ľudí. Je teda veľmi pravdepodobné, že v budúcom roku budeme vidieť ďalší silný rast v tomto odvetví.

### Stablecoiny na vzostupe

Rast stablecoinov je do veľkej miery prepojený s rastom DeFi ako segmentu. Predsa len stabilita meny je pomerne kľúčovým aspektom akéhokoľvek finančného systému. Stablecoiny teda predstavujú vítaný prvok vo volatilnom krypto svete.

V roku 2020 sme mohli vidieť ich prudký nárast nielen v celkovej hodnote tokenizovaných dolárov, ale taktiež aj v počte rôznych verzií doláru. Tether ostáva kráľom v tomto segmente, nakoľko jeho podiel na trhu je viac ako 75 %. Zároveň je potrebné dodať, že sa rozšíril už na 8 rôznych blockchainov, vrátane Tronu alebo Algorandu.

Zároveň sa v tomto roku rozšírilo viacero alternatív ako USDC alebo Dai. Bude zaujímavé do budúcna sledovať ich ďalší rast. Je možné, že v roku 2021 sa dočkáme konečne väčšej adopcie stablecoinov, okrem finančných trhov, aj v retaili.

### Narastá komplexita, ale aj jednoduchosť používania

Tempo inovácií sa v kryptomenách len zrýchľuje. Každý protokol prináša nové modifikácie a zlepšenia a vývoj napreduje míľovými krokmi. Stačí sa pozrieť na samotný Bitcoin. Lightning sieť naberá na rozmeroch, ako aj komplexite, v podobe nových typov kanálov.

Samotný Bitcoin protokol čaká čoskoro integrácia protokolovej zmeny s názvom Taproot. Výskum, ale aj implementácia technológií druhej vrstvy pri Ethereu, nabrali na obrátkach. Kým pred tromi rokmi kľúčovým pojmom v diskusii o škálovaní Etherea bola „Plasma“, dnes už je to mŕtva vetva vývoja. Svetlá reflektorov sú namierené na „Optimistické rollupy“. Niet divu, že nováčikom sa pri týchto termínoch len zatočí hlava.

Našťastie, pribúdajú služby a aplikácie, ktoré výrazne zjednodušujú prácu s kryptomenami, majú jednoduché užívateľské rozhranie a často nevyžadujú vedomosti používania privátnych kľúčov či sieťových transakcií, takže bežný používateľ môže pohodlne a bez starostí investovať.

Toto je aj cieľom Intrest Exchange. Sme radi, že sme si v tomto roku získali dôveru niekoľko tisícok nových klientov, ktorí môžu ekonomicky participovať na raste kryptomien jednoducho a komfortne. Niet pochýb, že v roku 2021 budeme opäť svedkami rastu tohto inovatívneho trhu, ktorým kryptomeny bezpochyby sú.

A my budeme opäť robiť maximum pre to, aby ste mohli investovať do kryptomien jednoducho a bezpečne.

Prihlásiť sa do Intrest Exchange

- Share this article:

### Related

#### Filozofia výberu Intrest Exchange portfólia

Vo Intrest Exchange veríme v transformačnú silu a vysoký rastový potenciál kryptomien. Keďže kryptomeny sú stále v plienkach, investovať do nich je pre väčšinu ľudí ťažké. Preto sme návrhom indexového portfólia …

Read more

#### Analýza dlhodobých investičných stratégií v kryptomenách

Ak sa rozhodnete investovať do kryptomien, máte na výber niekoľko desiatok investičných stratégii. Ako veľmi je Intrest Exchange efektívne v porovnaní s týmito stratégiami?

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand