- Blog
- Bitcoin a trh kryptomien vo fáze korekcie

# Bitcoin a trh kryptomien vo fáze korekcie

Published: 19. 05. 2021 · Author: Daniel Mitrovsky

Bitcoin v utorok nad ránom klesol pod hranicu 40 000 USD (32 500 EUR) a pokračuje tak v rozsiahlej cenovej korekcii, ktorá sa začala ešte začiatkom minulého týždňa.

Len v priebehu dnešného dňa padol Bitcoin o viac ako 13 %, pričom dosiahol svoju najnižšiu cenovú úroveň od začiatku februára, kedy naposledy cena Bitcoinu pri korekcii klesla pod 40 000 USD. Za cenovým poklesom na trhu kryptomien stojí viacero negatívnych správ, ktoré utlmili sentiment po Bitcoine.

Napriek negatívnym správam na trhu s kryptomenami je cena Bitcoinu stále o 30 % vyššia, ako bola začiatkom roku 2021. Taktiež, cena Bitcoinu je stále o 320 % vyššia, než bola pred rokom v máji 2020.

Zdroj: Coinmarketcap

### Tesla pozastavila akceptovanie Bitcoinu

Minulú stredu, 12. mája, generálny riaditeľ spoločnosti Tesla Elon Musk vyhlásil, že automobilka pozastavila akceptovanie Bitcoinu ako spôsob platby za nákupy vozidiel. Hlavným dôvodom pozastavenia akceptácie sú najmä „environmentálne obavy týkajúce sa ťažby Bitcoinu“.

Toto oznámenie prišlo len tri mesiace po tom, čo Tesla oznámila svoj nákup Bitcoinov v celkovej hodnote 1,5 miliardy USD. Elon Musk taktiež pripustil, že Tesla bude skúmať alternatívne nízkoenergeticky nákladové kryptomeny (tzv. altcoiny), ktoré by mohli byť akceptované spoločnosťou Tesla.

Medzi krypto nadšencami sa ihneď rozbehli masívne diskusie o tom, že Tesla kúpila Bitcoin výhradne za účelom špekulácie a svoje Bitcoiny už odpredala. Spočiatku Elon Musk tieto tvrdenia nevedel vyvrátiť, neskôr však na sociálnej sieti Twitter vydal stanovisko, že Tesla žiadne Bitcoiny nepredala.

### Čína vyhlásila plán sprísňovania dohľadu kryptomien

Začiatkom tohto týždňa vydali tri čínske orgány bankového a platobného priemyslu vyhlásenie, v ktorom varujú finančné inštitúcie, aby neobchodovali s virtuálnymi menami. Podľa tohto vyhlásenia kryptomeny nie sú „skutočnou menou“ a nemali by sa používať ako prostriedok výmeny za tovary a služby.

Podobné vyjadrenie zo strany čínskych orgánov nie je prekvapením. V roku 2017 vládne úrady v Číne zatvorili miestne krypto burzy, zakázali reklamy na kryptomeny a úplne pozastavili takzvané ICO (počiatočné ponuky mincí/tokenov).

Hlavným cieľom tohto vyhlásenia je podľa Čínskych orgánov varovať maloobchodných predajcov, aby si dávali pozor na riziká súvisiace s kryptomenami. Čínska vláda zároveň vyzýva inštitúcie z oblasti kryptomien, aby dodržiavali existujúce regulačné ustanovenia týkajúce sa digitálnych mien.

### Pozitívne novinky z Indie

Na druhej strane, pozitívne novinky prichádzajú z Indie. Indická vláda údajne pracuje na vytvorení nového regulačného panelu, v ktorom plánuje prehodnotiť svoj postoj ku kryptomenám. Indická vláda zastáva názor, že aktuálne opatrenia sú príliš prísne a je potrebné nájsť nový pohľad na využitie kryptomien v reálnom svete.

Vládne orgány údajne plánujú zostaviť nový výbor odborníkov, ktorých úlohou by malo byť preskúmanie využitia blockchainu na technologické inovácie v krajine. Výbor by sa mal taktiež zaoberať otázkou možnosti vytvorenia digitálnej rupie podľa návrhu Indickej centrálnej banky.

### Niektoré spoločnosti naďalej pokračujú v akumulovaní Bitcoinu

Michael Saylor, generálny riaditeľ spoločnosti Microstrategy včera popoludní oznámil, že spoločnosť nakúpila ďalších 226 Bitcoinov v celkovej hodnote 10 miliónov USD. Microstrategy aktuálne vlastní viac než 92 000 BTC, čo predstavuje takmer 0,5 % celkovej ponuky Bitcoinov v obehu.

Práve cenové korekcie predstavujú príležitosť pre investorov rozšíriť svoje investičné portfólio.

Trhy nikdy nerastú priamočiaro a z času na čas sa môžu objaviť poklesy. Takéto cenové poklesy môžeme považovať za „reset“ na trhu, pričom trh má dlhodobú tendenciu vrátiť sa k priemernému rastovému trendu.

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

- Share this article:

### Related

#### Filozofia výberu Intrest Exchange portfólia

Vo Intrest Exchange veríme v transformačnú silu a vysoký rastový potenciál kryptomien. Keďže kryptomeny sú stále v plienkach, investovať do nich je pre väčšinu ľudí ťažké. Preto sme návrhom indexového portfólia …

Read more

#### Nezávislá inšpekcia kryptomien vo Intrest Exchange peňaženkách - 07/2020

Ako prví na svete, v spolupráci so slovenskou spoločnosťou SGS Slovakia, ktorá je členom celosvetovej skupiny SGS, prinášame nezávislú inšpekciu kryptomenových peňaženiek. Audit na základe blockchainu…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand