- Blog
- Goldman Sachs spúšťa obchodovanie s kryptomenami – týždenný prehľad trhu

# Goldman Sachs spúšťa obchodovanie s kryptomenami – týždenný prehľad trhu

Published: 04. 03. 2021 · Author: Daniel Mitrovsky

V tomto týždni presiahla celková trhová kapitalizácia 1,27 bilióna EUR. Nárast v 7-dňovom horizonte predstavuje 3,25 %. Hodnota samotného Bitcoinu v priebehu týždňa klesla o takmer 1,7 % na hodnotu vyše 40 400 EUR. Dominancia Bitcoinu oproti minulému týždňu mierne klesla a aktuálne predstavuje 60,8 %.

Zdroj: Coinmarketcap

### Goldman Sachs spúšťa obchodovanie s kryptomenami

Americká nadnárodná spoločnosť Goldman Sachs oznámila, že opäť zriaďuje oddelenie zaoberajúce sa obchodovaním s kryptomenami po tom, čo po výraznom páde Bitcoinu v roku 2018 ustúpila od predchádzajúcej snahy vstúpiť na trh. Spoločnosť by mala spustiť obchodovanie Bitcoin futures pre svojich klientov už koncom tohto mesiaca, pričom okrem toho v blízkej budúcnosti plánujú spustiť obchodovanie takzvaných „nedoručiteľných forwardov“. Ide o druh finančnej zmluvy, ktorá umožňuje investorom špekulovať o budúcom cenovom vývoji Bitcoinu. Zdroj

### GrayScale akumuluje Litecoin

Najväčší správca krypto-aktív Grayscale oznámil, že v priebehu februára zakúpil prostredníctvom svojho produktu „Grayscale Litecoin Trust“ viac než 174 000 Litecoinov. Tento objem nákupov predstavuje až 80 % všetkých vyťažených Litecoinov za mesiac február. Celkovo vlastní spoločnosť viac než 1,44 milióna Litecoinov v hodnote približne 244,5 milióna USD ( 202,85 mil. EUR).

Grayscale Litecoin Trust je v súčasnosti tretím najväčším obchodovateľným Trustom spoločnosti. Na prvých dvoch miestach dominujú Grayscale Bitcoin Trust s hodnotou 31,2 miliardy USD (25,88 miliardy EUR) a Grayscale Ethereum Trust s hodnotou 4,7 miliardy USD ( 3,90 miliardy EUR). Zdroj

### Cardano absolvovalo „Mary, the hard fork“ upgrade

Na blockchaine kryptomeny Cardano prebehol v pondelok hard fork upgrade s názvom Mary, vďaka čomu sa sieť Cardano stala oficiálne multi-asset chainom. Tento hard fork umožní užívateľom vytvárať natívne tokeny, ktoré budú fungovať na blockchaine Cardano. Povolenie vytvárania vlastných tokenov je dôležitým krokom k plnej integrácií smart kontraktov. Táto funkcia už v minulosti vyvolala obrovský ošiaľ napríklad na blockchaine Etherea, kedy sa po jej spustení začala obrovská ICO (Initial coin offering) horúčka. Zdroj

### Rakuten integruje krypto platby

Japonský gigant Rakuten pôsobiaci v oblasti elektronického nakupovania, ktorý prevádzkuje najväčší internetový obchod v Japonsku oznámil, že integruje do svojej platobnej aplikácie „Rakuten Wallet“ funkciu pridania krypto-peňaženiek. Zjednodušene, klienti môžu prepojiť aplikáciu so svojou krypto peňaženkou a jednoducho a bezpečne využiť kryptomeny ako spôsob platby.

V súčasnosti spoločnosť podporuje platby prostredníctvom Bitcoinov, Etherea a kryptomeny Bitcoin Cash. Rakuten je všeobecne známy svojim pozitívnym prístupom ku kryptomenám. Ešte v roku 2019 spustila spoločnosť vernostný program, ktorý umožňuje klientom konvertovať vernostné body získané za nákupy na kryptomeny. Zdroj

### Kryptomeny súčasťou Google Finance

Kryptomeny sa stále viac a viac stávajú súčasťou mainstreamového priestoru. Po novom môžu používatelia služby Google Finance získať rýchly prehľad o cenovom vývoji najpopulárnejších kryptomien. V sekcii „porovnanie trhov“ môžu po novom klienti nájsť samostatnú položku s názvom „kryptomeny“, v ktorej sa dozvedia užitočné informácie o cenovom vývoji vybraných kryptomien.

Adaptácia kryptomien na Google Finance je významným krokom vpred. Google bol v minulosti známy svojim negatívnym a odmietavým postojom voči kryptomenám, keď napríklad v roku 2018 zakázal všetky reklamy súvisiace s kryptomenami. Zdroj

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.
Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Intrest Exchange má nový profil

Ako sme už avizovali na konci minulého roka, pripravili sme si pre vás nový a vylepšený profil, ktorý spúšťame pre každý náš trh.

Read more

#### Decentralizované financie a ich význam v blockchainovom ekosystéme

Rok 2020 priniesol mnoho výziev, nielen pre celý finančný sektor, ale aj pre kryptomeny samotné. Napriek tomu, trh s kryptomenami naberá na sile, čo sa odzrkadľuje na jeho rastúcej trhovej kapitalizác…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand