- Blog
- Kryptomeny vo Intrest Exchange portfóliu - časť 2.

# Kryptomeny vo Intrest Exchange portfóliu - časť 2.

Published: 14. 08. 2019 · Author: Boris Hasko

Keď investujete do kryptomien cez Intrest Exchange, tak je vaša investícia rozdelená poďla nášho algoritmu do 31 top kryptomien. Prečítajte si viac o kryptomenách, ktoré tvoria naše dynamické portfólio.

### NEO [NEO]

Čínske Ethereum. Aj tak častokrát volajú kryptomenu NEO. Vznikla v roku 2014 ako neziskový komunitný blockchain projekt ešte pod názvom AntShares (ANS) s tým, že v roku 2017 sa premenovala na dnes dobre známe NEO. Porovnávanie s Ethereum nie je pritom vôbec náhodné. Podobne ako Ethereum je aj NEO platforma, ktorá sa zaoberá smart kontraktmi, v tomto prípade prezývané ako NeoContracts. Za jej výhodu je častokrát označovaná skutočnosť, že smart kontrakty je možné na nej vytvárať za pomoci znalosti dobre známej Javy či C#, kým väčšina iných platforiem na tieto účely vytvorila vlastné programovacie jazyky. NEO sa popri tom zaoberá aj digitálnou identitou a poskytovaním priestoru pre decentralizované aplikácie (DApps).

V rámci platformy existujú dva druhy tokenov – NEO a GAS. Kým NEO tokeny boli vyťažené dopredu, nie sú deliteľné (najmenšia jednotka je 1 NEO) a je ich 100 miliónov, GAS sa používa ako prostriedok, respektíve palivo v smart kontraktoch a ako odmena pre ťažiarov. Token NEO možno v tomto ekosystéme považovať ako akési akcie celého projektu, pretože ich držaním sa vám pripočítava GAS (ak držíte NEO na správnej peňaženke).

### Zcash [ZEC]

Zcash je na súkromie zameraná kryptomena fungujúca na algoritme Equihash, vďaka ktorému sa pri jej ťažbe kladie dôraz na veľkosť RAM. To umožňuje, že Zcash je možné ťažiť len pomocou CPU a grafických kariet, kým voči ASIC minerom, ktoré sa bežne používajú na ťažbu bitcoinu a ďalších kryptomien (čo vedie k väčšej centralizácii), je zatiaľ odolný. Podobne ako u Bitcoinu, aj u Zcash bude konečný počet mincí 21 miliónov a rovnako ako u BTC sa odmena za vyťaženie bloku každé štyri roky zníži o polovicu. Na rozdiel od Bitcoinu sa však jeden blok vyťaží za 2,5 minúty, kým u BTC trvá tento proces 10 minút.

Tento decentralizovaný open-source blockchain projekt používa technológiu zero-knowledge proofs, znajú aj ako zk-SNARK, ktorá slúži na overovanie toho, či prostredníctvom zašifrovaných transakcií sa niekto nepokúša podvádzať. Transakcie v tomto blockchaine sa teda najprv zašifrujú a následne sa prostredníctvom špeciálnej kryptografie overujú. Transakcie v sieti sú v súčasnosti veľmi rýchle a poplatky sú nízke. Zaujímavé je, že v roku 2013, kedy vznikol prvý koncept tohto projektu, sa špekulovalo o jeho možnosti implementácie so bitcoinoveho kódu s cieľom umožniť na blockchaine bitcoinu anonymné platby.

### Maker [MKR]

Maker, respektíve platforma Maker DAO, je postavená na Ethereum blockchaine za pomoci smart kontaktov. Jej úlohou je krytie stablecoinu DAI (stablecoin je kryptomena, ktorá kopíruje hodnotu fiatovej meny, v tomto prípade amerického dolára).

Systém funguje tak, že ERC-20 tokeny DAI pribúdajú a ubúdajú na základe naprogramovaného smart kontraktu podľa toho, aké cenové výchovy nastavajú u stablecoinu DAI s cieľom, aby jeho hodnota bola stále čo najbližšie hodnote 1 dolára (napríklad ak klesne cena DAI pod jeden dolár, automaticky sa zníži počet DAI). Token MKR popri tom slúži ako prostriedok na platenie transakčných poplatkov a poskytuje jeho držiteľom určité práva v rámci celého systému vrátane práva hlasovať o zmenách v celej sieti. Maker DAO je považovaná za platformu, ktorá zatiaľ dokázala využiť potenciál smart kontraktov na Ethereum v najpokročilejšej miere.

### Dogecoin [DOGE]

Klon Bitcoinu a Litecoinu, či kryptomena, ktorá vznikla v roku 2013 z recesie a následne uspela vďaka skvelému marketingu. Aj tak častokrát opisujú Dogecoin, digitálnu menu, ktorá sa sprvoti zviditeľnila vďaka svojmu názvu v spojitosti so psom, ktorý je známym meme obrázkom slávneho japonského plemena Shiba-Inu. Pokiaľ ide o marketing, dotiahla to však už vo svojich skorých rokoch existencie ďalej, než mnohé krypto projekty dodnes. Objavila sa napríklad na slávnych pretekoch Nascar na aute pretekára Josha Wisea či na zimnej olympiáde v roku 2014 v ruskom Soči, kde sa predstavili obľúbení jamajskí bobisti hlavne vďaka financovaniu komunity Dogecoinu.

Pokiaľ ide o technológiu, Dogecoin ponúka rýchle transakcie s nízkymi poplatkami. Funguje na open source decentralizovanej platobnej siete, ktorej základy vychádzajú z kryptomeny Litecoin, od ktorej prebrala aj algoritmus Scrypt. Na rozdiel od Bitcoinu (10 minút) a Litecoinu (2,5 minúty) sa však jeden blok s transakciami DOGE vyťaží každú minútu, čo znamená, že Dogecoin dokáže spracovať za sekundu asi 10-krát viac transakcií než Bitcoin. Pravdou však je, že Dogecoin je v mnohých ohľadoch Bitcoinu a Litecoinu veľmi podobný.

### Bitcoin Gold [BTG]

Bitcoin Gold je mladá kryptomena, ktorá vznikla koncom októbra2017 ako fork bitcoinoveho blockchainu s cieľom dosiahnuť opäť decentralizovanú formu ťažby Bitcoinu. Bitcoin Gold má však s Bitcoinom mnoho rovnakých vlastností – podobne ako u Bitcoinu bude existovať len 21 miliónov BTG mincí, ťažba jedného bloku trvá 10 minút a ťažiari využívajú algoitmus Proof of Work (PoW).

Odlišnosti sa však týkajú spomínanej formy ťažby, ktorá obmedzuje ASIC minery, teda špecializované čipy, kvôli ktorým stala ťažba Bitcoinu veľmi centralizovaná. Robí to tak, že jej vývojári vymenili algoritmus SHA256 za komplikovanejší algoritmus Equihash, ktorý využíva napríklad aj Zcash. Ten vyžaduje ťažbu náročnejšiu na operačnú pamäť, čo v podstate odsúva ASIC minery u kryptomeny Bitcoin Gold na vedľajšiu koľaj a posúva do výhodnejšej pozície minerov využívajúcich na ťažbu CPU a grafické karty.

Chcete zistiť ako vyzerá Intrest Exchange profil?
Registrujte sa jednoducho a zadarmo tu:

Registrácia vo Intrest Exchange

### OmiseGO [OMG]

Cieľom ázijskej platformy OmiseGo (kryptomena OMG), ktorá funguje na blockchaine Ethereum, nie je vytvoriť alternatívu k Bitcoinu či iným kryptomenám, ale priniesť na trh decentralizovanú likvidnú formu burzy s virtuálnou peňaženkou, ktorá je s ňou prepojená. OmiseGo chce teda ponúknuť užívateľom bezpečnejšiu, rýchlejšiu, časovo menej náročnú a zároveň menej nákladnú formu pre nákup a obchodovanie kryptomien a tokenov a popri tom ich neobťažovať požiadavkami centralizovaných búrz, ako je napríklad overenie totožnosti. Investíciou do tokenov OMG v podstate investujete do tejto platformy a jej úspechu.

Nakoľko ide o decentralizovanú platformu, nemá žiadneho vedúceho predstaviteľa. Validátormi siete sú všetci jej účastníci. Na rozdiel od Ethereum, na ktorom je platforma postavená, validátori siete nepoužívajú na overovanie transakcií konsenzus Proof of Work, ale Proof of Stake.

### Ontology [ONT]

Za kryptomenou Ontology, ktorá vznikla v roku 2017, stojí čínska spoločnosť Onchain a na jej vývoji sa spolupodieľajú ľudia, ktorí stali aj za vznikom kryptomeny NEO (Medzi NEO a Ontology naďalej existujú prepojenia). Cieľom Ontology je vytvoriť decentralizovanú platformu, ktorá by bola šitá na mieru projektom rôznych veľkosti a požiadaviek, no predovšetkým so zreteľom na veľké korporácie. V podstate poskytuje užívateľom a firmám, ktoré doteraz nemali skúsenosť s distribuovanou technológiou, využívať technológiu blockchainu bez potreby vyvíjať od piky vlastné systémy. Ontology ponúka vysoko výkonné verejné blockchainy, ktorých súčasťou sú kompletné distribuované knihy a systémy pre smart kontrakty, no s podporou rôznych úprav, ktoré budú šité na mieru daným zákazníkom.

### Qtum [QTUM]

Qtum je čínsky open source projekt založený v roku 2016 na blockchaine Ethereum, za ktorým stojí singapurská spoločnosť Qtum Foundation. Ide o hybridnú blockchain platformu, ktorá kombinuje vlastnosti Bitcoinu a Ethereum. Víziou jej tvorcov bolo použiť vylepšené protokoly bitcoinu popri tom, ako využijú virtuálny počítač Ethereum. Kým z bitcoinu prevzali nutnosť preukazovania vlastníctva mincí, s Ethereum sa zhodujú s prechodom na algoritmus Proof of Stake, ktorý sa udial u Qtum prechodom na vlastný mainnet. Cieľom Qtum je podobne ako Ethereum zjednodušenie práce so smart kontraktami popri tom, ako zabezpečí rýchle a bezpečné overovanie transakcií. Kryptomenou blockchainu sú tokeny QTUM. Existuje ich 100 miliónov, pričom všetky vznikli na začiatku, no verejnosti bolo poskytnutých len 51%. 20% vlastnia zakladajúci členovia projektu, 9% je určených na ďalší výskum a vzdelávanie a 20% slúži na financovanie ďalšieho rozvoja celého projektu.

### 0x [ZRX]

0x je open source protokol postavený na blockchaine Ethereum, ktorého cieľom je poskytnutie prostredia pre vytváranie nových decentralizovaných zmenárni a búrz. Developeri tejto platformy môžu použiť Ox na budovanie svojich vlastných burzových aplikácií s množstvom rôznych funkcií. Zaujímavým príkladom je Ox OTC, decentralizovaná aplikácia, ktorá uľahčuje mimoburzové obchodovanie ERC-20 tokenov, čiže tokenov postavených na Ethereum. Token 0x (ZRX) je používaný na úhradu transakčných poplatkov pri obchodovaní. Používa sa tiež na decentralizovanú správu 0x protokolu, čo umožňuje vytváranie DApps a aktualizáciu súčasných funkcií. Tvorcovia projektu sa domnievajú, že v budúcnosti bude existovať veľké množstvo tokenizovaných dát postavených na Ethereum a práve ich platforma umožní, aby ich bolo možné decentralizovanou formou obchodovať rýchlo, bezpečne a za nízke náklady. Riešiť tak chce problémy súčasných málo likvidných, pomalých a neprepojených decentralizovaných búrz formou štandardizovaného protokolu.

### Zilliqa [ZIL]

Zilliqa je nová verejná blockchainová platforma tretej generácie zameraná na vysoko výkonne aplikácie. Jej nový protokol prenáša teóriu shardingu do praxe s novým protokolom, ktorý umožňuje rýchlejšie transakcie počas toho, ako sa sieť rozrastá a pribúda počet minerov (ťažiarov). Inak povedané, čím je sieť väčšia, tým dokáže spracovať viac transakcií. Najnovšie experimentálne výsledky Zilliqa demonštrujú, že systém má priepustnosť až 2800 transakcií za sekundu, čo je viac ako 200-násobok dnešných populárnych blockchainov. Zilliqa je teda špičkou, pokiaľ ide o problematiku škálovateľnosti a rýchlych transakcií. Postavená je na inteligentnom programovacom jazyku vyvinutom pre smart kontrakty Scilla, ktorý umožňuje programovanie takýchto kontraktov a verifikáciu zmlúv. Na platforme je teda možné spustiť decentralizované aplikácie zamerané na digitálny marketing, platby, zdieľané hospodárstvo či právne dokumenty. Token ZIL slúži v platforme ako odmena pre ťažiarov a na platenie poplatkov za transakcie.

Chcete zistiť ako vyzerá Intrest Exchange profil?
Registrujte sa jednoducho a zadarmo tu:
Registrácia vo Intrest Exchange

- Share this article:

### Related

#### Kryptomeny vo Intrest Exchange portfóliu - časť 1.

Pripravili sme pre vás sériu blogov, kde sa dozviete niečo viac o kryptomenách, ktoré sa nachádzajú vo Intrest Exchange portfóliu.
V tejto prvej časti série nájdete kryptomeny: Bitcoin, Ripple, Ethereum, Bitcoin…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand