- Blog
- Bitcoin - Prečo rastie jeho cena?

# Bitcoin - Prečo rastie jeho cena?

Published: 01. 02. 2021 · Author: Daniel Mitrovský

Rok 2020, poznačený najmä pandémiou COVID-19, priniesol na trh kryptomien množstvo noviniek a bol plný zaujímavých udalostí. Len za posledné tri mesiace vzrástla cena Bitcoinu o viac než 160 %, čo len posilnilo jeho dominantné postavenie na trhu. Prečo Bitcoin neustále naberá na sile a aké sú najdôležitejšie faktory jeho rastu?

### Inflácia a pokles kúpnej sily amerického dolára

Už od čias zrušenia zlatého štandardu dochádza k neustálemu zvyšovaniu množstva dolárov v obehu. Medzi rokmi 2000 až 2019 sa celková peňažná zásoba zvýšila z 1,14 bilióna dolárov na 3,95 bilióna amerických dolárov, čo predstavuje nárast celkovej peňažnej zásoby o 2,81 bilióna v priebehu dvadsiatich rokov.

Avšak, za rok 2020 sa celková peňažná zásoba zvýšila o ďalších viac než 2,71 bilióna dolárov. Tento extrémny rast je spojený najmä s ekonomickými stimulmi súvisiacimi s koronakrízou. Práve tie viedli mnohých k obavám z nadmerného rastu inflácie. Preto sa obrovské množstvo investorov rozhodlo na zabezpečenie voči inflácií vyhľadať aktíva, ktoré buď udržiavajú svoju hodnotu, alebo sa zhodnocujú.

Hoci existuje veľa aktív, ktoré sa považujú za uchovávateľa hodnoty, ako napríklad zlato či striebro, mnoho z investorov sa rozhodlo pre Bitcoin a to najmä kvôli jeho deflačnému charakteru. Pri Bitcoine je presne známe, aké je jeho aktuálne a maximálne možné množstvo v obehu. Časť cenového zhodnotenia Bitcoinu preto môžeme pripísať obavám z rastúcej inflácie a zabezpečovaniu sa voči riziku vo forme nákupu Bitcoinu.

### Inštitucionálni investori pokračujú v nakupovaní Bitcoinu

Záujem inštitucionálnych investorov o Bitcoin neutícha. Oproti novembru 2020 došlo k rastu množstva Bitcoinov držaných inštitúciami o viac než 435 000 BTC.

Podľa webu bitcointreasuries.org vlastnia inštitucionálni investori aktuálne viac než 1,22 milióna BTC, čo predstavuje až 6,56 % aktuálnej a 5,82 % maximálnej možnej ponuky. Medzi najväčších inštitucionálnych investorov súčasnosti môžeme zaradiť spoločnosti Grayscale, MicroStrategy či Švédsku spoločnosť Bitcoin Tracker One.

Spoločnosť Grayscale, ktorá aktuálne disponuje s viac než 615 000 BTC, zverejnila svoj „Digital asset investment report“ za Q4 roku 2020 a zároveň súhrnný report za celý rok 2020. Zatiaľ čo na začiatku roku 2020 dosahovali aktíva pod správou tejto spoločnosti hodnotu 2 miliardy amerických dolárov, na konci roku 2020 to bolo až 20,2 miliardy dolárov, čo predstavuje viac než 10-násobný medziročný nárast.

Investovať vo Intrest Exchange

Investičný produkt spoločnosti Grayscale s názvom „Grayscale Bitcoin Trust“ sa zaradil medzi najviac rastúce investičné produkty na svete, ktorého hodnota aktív pod správou medziročne vzrástla z 1,8 miliardy amerických dolárov až na 17,5 miliardy amerických dolárov.

Porovnanie investícií do „Grayscale Bitcoin Trust“ a ostatných produktov spoločnosti v roku 2020.

Zdroj: Grayscale Digital Asset Report

Inštitucionálni investori predstavovali v roku 2020 až 87 % všetkých investorov v spoločnosti Grayscale.

Zdroj: Grayscale Digital Asset Report

### Záujem zo strany retailových investorov

Mnoho retailových investorov sa rozhodlo špekulovať s vývojom ceny Bitcoinu. V októbri 2020 túto myšlienku podporila spoločnosť Paypal, ktorá implementovala kryptomeny do svojej platobnej siete a umožnila tak klientom držať a platiť kryptomenami prostredníctvom bežných Paypal účtov. V súčasnosti už však existuje veľké množstvo búrz a zmenární, prostredníctvom ktorých si môže ktokoľvek a kedykoľvek jednoducho zakúpiť Bitcoin.

Analýza spoločnosti ByteTree ukázala na blockchaine vysokú koncentráciu nákupov Bitcoinu v hodnote okolo 600 $ - v rovnakej výške boli poskytnuté stimuly americkej vlády pre občanov v takzvanom „Coronavirus emergency aid package“.

### Záujem Slovákov o Bitcoin narastá

V poslednom kvartáli roku 2020 vzrástol celkový záujem o kryptomeny na Slovensku o viac než 86 %. Podľa našich štatistík len za prvý januárový týždeň investovali Slováci do kryptomien viac než milión eur. Za posledné tri mesiace sa táto čiastka pohybovala až na úrovni 3,5 milióna eur.

Z dát Google Trends vyplýva, že s rastúcou cenou Bitcoinu prichádza zároveň rast frekvencie jeho vyhľadávania zo strany Slovákov. Začiatkom roku 2020, kedy Bitcoin dosiahol svoju novú “all-time high” hodnotu takmer 35 000 eur, dosiahlo kľúčové slovo „bitcoin“ vo vyhľadávaní medzi Slovákmi hodnotu 100 bodov. Táto hodnota predstavuje vysokú popularitu hľadaného výrazu, čo len potvrdzuje rastúci trend záujmu o Bitcoin zo strany Slovákov.

Nasledujúci graf zobrazuje trend vyhľadávania kľúčového slova “bitcoin” medzi Slovákmi za posledný rok.

Zdroj: Google Trends

### Čo môžeme očakávať v budúcnosti?

Bitcoinu môže v prvom kvartáli 2021 hroziť fáza korekcie, ak klesne inštitucionálny dopyt po tomto aktíve. Zatiaľ čo ceny v roku 2018 rástli najmä kvôli záujmu retailových investorov, ktorí zvyknú častokrát pri väčšom poklese ceny konať impulzívne a predávať, tentokrát je hnacím motorom býčieho trhu najmä vplyv inštitucionálnych investorov. Platformy zamerané na alokáciu kapitálu od inštitucionálnych investorov zatiaľ stále zaznamenávajú relatívne vysoký príliv kapitálu zo strany investorov.

Napríklad spoločnosť MicroStrategy stále pokračuje v „politike“ nákupu Bitcoinov pri každom poklese cien. Posledný nákup tejto spoločnosti uskutočnený v piatok 22.1.2020 predstavoval hodnotu 10 miliónov dolárov. V pondelok 25.1.2020 sa k inštitucionálnym investorom pridala spoločnosť Marathon Patent Group, ktorá uskutočnila nákup 4 813 Bitcoinov v celkovej hodnote 150 miliónov amerických dolárov ako súčasť rezerv spoločnosti.

Investovať vo Intrest Exchange

Podľa najnovších informácií sa k investorom do kryptomien pridali aj fondy a nadácie svetoznámych univerzít ako napríklad Harvard, Yale či Brown University. Ak budú inštitúcie pokračovať v nákupnom trende BTC, je možné predpokladať, že sa tento trend ešte posilní a bude pokračovať naďalej. Ak však inštitúcie zastavia alokáciu kapitálu do Bitcoinu a budú vyčkávať, chýbajúci cashflow zo strany inštitúcií sa následne môže premietnuť do poklesu ceny Bitcoinu.

Významným faktorom na vývoj ceny v budúcnosti bude aj politika nového prezidenta USA Joe Bidena. Ak sa bude pokračovať v trende ekonomických stimulov a bude pokračovať masívne emitovanie dolárov do obehu, je možné očakávať, že časť z nich skončí práve ako investícia v Bitcoine.

Jedným z významných rizík sú aj regulačné opatrenia. V súčasnosti sa regulačné úrady upierajú na dôkladné skúmanie niektorých kryptomien z kategórie altcoinov, ktoré podozrievajú z toho, že nejde o kryptomenu, ale o nelegálnu ponuku cenných papierov. Príkladom je kryptomena Ripple. Správy z úradu SEC (Americká komisia pre cenné papiere a burzy) o podozreniach voči spoločnosti Ripple ihneď znížili hodnotu Ripple o viac než 50 %. Takéto informácie vrhajú zlé svetlo nielen na samotnú kryptomenu Ripple, ale aj na celý trh kryptomien vrátane Bitcoinu.

Viac o spore medzi Ripple a SEC sa môžete dočítať v tomto blogu.

### Bitcoin na úrovni 318 000 USD?

Analytik finančného giganta CitiBank Tom Fitzpatrick zverejnil report, ktorý prirovnáva vývoj cien Bitcoinu k vývoju ceny zlata v 70. rokoch. Tvrdí, že cenu Bitcoinu charakterizujú práve veľké cenové výkyvy, ktoré udržujú dlhodobý rastový trend. Poukázal pritom na týždenný graf vývoja Bitcoinu a pomocou technickej analýzy na základe „lows and highs“ určil, že cena Bitcoinu by sa do konca roka 2021 mohla vyšplhať až na astronomických 318 000 dolárov.

Fitzpatrick pritom čerpal z „exponenciálneho pohybu“ ceny Bitcoinu v rokoch 2010 až 2011, ktoré veľmi pripomínajú pohyby zlata v 70. rokoch. Zlato konsolidovalo takmer 50 rokov v cenovom rozpätí 20 až 35 amerických dolárov, až kým nedošlo k zmene fiškálnej politiky prezidentom Nixonom v roku 1971. Nechajme sa preto prekvapiť, do akej miery je táto analýza reálna a či Bitcoin naozaj presiahne hodnotu 300 000 dolárov ešte v tomto kalendárnom roku.

### Investovať s Intrest Exchange

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami. Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

- Share this article:

### Related

#### Nezávislá inšpekcia kryptomien vo Intrest Exchange peňaženkách - 01/2021

Ako prví na svete, v spolupráci so slovenskou spoločnosťou SGS Slovakia, ktorá je členom celosvetovej skupiny SGS, prinášame nezávislú inšpekciu kryptomenových peňaženiek. Audit na základe blockchainu…

Read more

#### Intrest Exchange oslavuje 2 roky! Čo všetko sme dosiahli?

Vážime si to a tešíme sa, že ste s nami. Už sú to dva roky, čo Intrest Exchange ako prvý startup na Slovensku sprístupnil platformu pre bezpečné a inteligentné investovanie do kryptomien.

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand