- Blog
- Toyota skúma využitie blockchainu - týždenný prehľad trhu

# Toyota skúma využitie blockchainu - týždenný prehľad trhu

Published: 21. 03. 2020 · Author: Boris Hasko

### Pripravili sme si pre vás krátky prehľad toho, čo sa za posledný týždeň |16.3. - 20.3.| udialo na trhu s kryptomenami. Sledujte pravidelné správy o novinkách z trhu kryptomien.

V tomto týždni sme sa dostali na hodnoty 166 mld. EUR marketcapu, čo je od high prepad o 117 mld. EUR. V tomto týždni Bitcoin vzrástol z 5398 EUR na súčasných 5946 EUR. Dominancia Bitcoinu sa ustálila na 65%. Celý trh posilnil od začiatku týždňa o 21%.

Prihlásiť sa do profilu

Coinbase a ďalšie burzy vykazujú najvyššie objemy týždenného obchodovania s BTC vôbec
Hodnota Bitcoinu sa počas týždňa znížila zhruba na polovicu, obchodná aktivita na Coinbase a na ďalších burzách sa výrazne zvýšila. Podľa metrík zaznamenala Coinbase rýchly nárast obchodných aktivít. Najvyššia denná špička bola 13. marca, kde Coinbase v tento deň na svojich platformách zobchodovala 155 000 BTC. Zdroj

BAKKT vybral 300 mil. USD v druhom kole, medzi nimi Microsoft ako partner
Bakkt uzavrel druhé kolo financovania s čiastkou 300 miliónov USD. Podľa príspevku, ktorý napísal generálny riaditeľ Mike Blandina, sa na tomto kole financovania podieľali M12, PayU, Boston Consulting Group spoločnosti Microsoft, Goldfinch Partners, CMT Digital. Zdroj

Toyota skúma využitie blockchainu už takmer rok
Japonská automobilka Toyota Motor Corporation nedávno predstavila Toyota Blockchain Lab v spolupráci s Toyota Financial Services. V novembri roku 2019 laboratórium identifikovalo štyri hlavné prípady použitia blockchainu: overenie zákazníka, akumulácia dát o vozidle, riadenie dodávateľského reťazca, digitalizácia aktív k diverzifikácii metód financovania automobilky. Zdroj

Firmy vidia hlavné využitie blockchainu v oblasti platieb
Štúdia Business Insider Intelligence naznačuje, že technológia blockchain má zatiaľ najväčšie využitie v oblasti zlepšenia platobných systémov, vyrovnaní cenných papierov, ochrany pred podvodmi a vo financovaní obchodovania. Zdroj

Venezuela uzavrela banky, obchodovanie s Bitcoinom stúpa
Prezident Nicolas Maduro rozhodol o umiestnení celej krajiny do karantény, aby zabránil ďalšiemu šíreniu koronavírusu. V súvislosti s týmto nariadením boli na dobu neurčitú uzavreté všetky banky v krajine. Objem obchodovania s Bitcoinom na burze peer-to-peer LocalBitcoins zažíva v súčasnosti najväčší nárast. Na konci februára predstavoval objem obchodovania okolo 491 BTC. Do minulého týždňa sa toto číslo zvýšilo na 540 BTC. Zdroj

Tim Draper sa stal jedným z hlavných obhajcov Bitcoinu
Miliardový investor Tim Draper zostáva vo vzťahu k Bitcoinu (BTC) optimistický, a to napriek masívnemu prepadu, ktorý postihol minulý týždeň celý trh s kryptomenami. Zdroj

Prihlásiť sa do profilu

- Share this article:

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand