- Blog
- Ethereum opäť na novom maxime – týždenný prehľad trhu

# Ethereum opäť na novom maxime – týždenný prehľad trhu

Published: 06. 05. 2021 · Author: Daniel Mitrovsky

V tomto týždni presiahla celková trhová kapitalizácia 1,96 bilióna EUR. Nárast kapitalizácie v 7-dňovom horizonte predstavuje až 15 %. Samotný Bitcoin v priebehu týždňa vzrástol o 5 % na úroveň približne 47 400 EUR. Dominancia Bitcoinu naďalej klesá a aktuálne sa pohybuje okolo úrovne 45,1 %.

Zdroj: Coinmarketcap

### Ethereum pokračuje vo svojom „býčom trende“

Druhá najpopulárnejšia a najsilnejšia kryptomena Ethereum v nedeľu prvýkrát vo svojej histórii prekonala psychologicky významnú hranicu 3000 USD (2500 EUR). Od začiatku kalendárneho roku 2021 dosiahlo Ethereum zhodnotenie viac než 360 %, pričom za posledný rok vzrástla jeho cena o viac než 1300 %.

V súčasnosti evidujeme viacero faktorov, ktoré výrazne ovplyvňujú cenu Etherea:

- Blížiaci sa „London Hard Fork“ – Hard fork v ekosystéme Ethereum, ktorý je naplánovaný na 14. júla 2021 so sebou prinesie implementáciu EIP-1559. Táto implementácia ovplyvní najmä štruktúru poplatkov v sieti Ethereum, pričom poplatky za transakcie po novom nepripadnú ťažiarom, ale budú sa páliť, čo úplne zmení inflačnú politiku Etherea.
- Rast záujmu o decentralizované financie – Ethereum predstavuje primárny ekosystém fungovania decentralizovaných financií. V priebehu posledných 30 dní došlo takmer k zdvojnásobeniu uzamknutej hodnoty (TVL- Total Value Locked) v sektore decentralizovaných financií.
- Emitovanie dlhopisov prostredníctvom Ethereum Blockchainu – v minulotýždňovom prehľade sme vás informovali o tom, že Európska investičná banka emitovala dvojročné dlhopisy prostredníctvom Ethereum blockchainu v hodnote 100 miliónov EUR (120 miliónov USD).
- Rastúca aktivita na Ethereum blockchaine a záujem inštitucionálnych investorov.

Cenový nárast Etherea spôsobil, že jeho trhová kapitalizácia je v súčasnosti vyššia, než je trhová kapitalizácia celosvetovo významných spoločností, ako napríklad Bank of America či Paypal. Zdroj

### Cardano IOHK expanduje do Afriky

Spoločnosť IOHK, ktorá stojí za vývojom kryptomeny Cardano, oznámila partnerstvo s Etiópskou vládou, ktorej bude pomáhať s obnovou vzdelávacieho systému v krajine. Oddelenie výskumu a vývoja Cardana má pomôcť Etiópskej vláde zabezpečiť národný systém identifikácie v školstve.

Malo by ísť o vytvorenie decentralizovanej databázy, ktorá bude obsahovať napríklad údaje o študentoch a učiteľoch, dáta o dosiahnutých výsledkoch štúdia či možnosť vzdialeného sledovania výkonnosti jednotlivých škôl. Inovatívne riešenie pomocou blockchainu by malo ovplyvniť zhruba 5 miliónov študentov v 3500 školských zariadeniach. Zdroj

### Uniswap očakáva aktualizáciu V3

Decentralizovanú platformu Uniswap čaká v blízkej dobe aktualizácia na novú verziu V3. Po tom, čo naďalej rastie celková uzamknutá hodnota (TVL) v sektore DeFi, sa očakáva, že spustenie novej verzie Uniswapu by mohlo byť novým impulzom pre pokračovanie býčieho trendu v DeFi sektore.

Uniswap V3 sľubuje používateľom nové pokročilé funkcie generovania výnosov. Okrem toho by mala aktualizácia priniesť novinky, vďaka ktorým by sa mala zvýšiť kontrola nad likviditou a zníženie obchodného rizika. Zdroj

### EBay a kryptomeny?

Počet spoločností, ktoré akceptujú kryptomeny ako jednu z metód platieb, naďalej rastie. Spoločnosti ako Tesla či Paypal už umožňujú svojim klientom platiť priamo prostredníctvom kryptomien.

Generálny riaditeľ spoločnosti EBay v rozhovore pre CNBC uviedol, že práve kryptomeny sú aktuálne jednou z možností, ktoré spoločnosť EBay aktívne skúma a sleduje. Podľa jeho slov je spoločnosť EBay: „Otvorená možnosti v budúcnosti akceptovať kryptomeny ako formu platby.“

Spoločnosť ďalej uviedla, že v súčasnosti hľadá spôsoby, ako sa dostať do NFT priestoru. NFT je druh digitálneho majetku fungujúceho na blockchaine, ktorého popularita v tomto roku priam explodovala. Digitálne umenie či zberateľské produkty NFT sa prostredníctvom blockchainu predávajú za milióny dolárov po celom svete. Práve na EBay sa častokrát predávajú zaujímavé zberateľské kúsky, čo spoločnosť motivuje stať sa súčasťou NFT priestoru. Zdroj

### S&P spustilo kryptomenové indexy

Spoločnosť S&P Dow Jones Indices predstavila svoje prvé indexy zložené výlučne z kryptomien. V pondelok spoločnosť oznámila, že uviedla na trh tri kryptoindexy prepojené na dve najväčšie kryptomeny – Bitcoin a Ethereum.

Medzi novovzniknuté indexy patria:

- Bitcoinový index - S&P Bitcoin Index (SPBTC)
- Ethereum index - S&P Ethereum Index (SPETH)
- Kombinovaný index – S&P Cryptocurrency MegaCap Index (SPCMC)

Spoločnosť zdôraznila, že nové kryptoindexy sú určené na meranie výkonnosti kryptoaktív kótovaných na uznávaných otvorených burzách, ktoré spĺňajú požiadavky minimálnej likvidity a trhovej kapitalizácie. Spoločnosť ďalej uvádza, že cieľom indexov je priniesť transparentnosť na rozvíjajúcom sa trhu s kryptomenami. Zdroj

### Galaxy Digital odkupuje BitGo

Spoločnosť Galaxy Digital, ktorá vystupuje ako poskytovateľ finančných služieb a investícií zameraných na kryptomeny, sa rozhodla odkúpiť custody spoločnosť BitGo. Podľa najnovšieho vyhlásenia zaplatí spoločnosť Galaxy digital za vyrovnanie obchodu 1,2 miliardy USD (1 miliarda EUR).

Podľa podmienok akvizície získajú akcionári BitGo 33,8 milióna novo vydaných akcií spoločnosti Galaxy Digital a 265 miliónov USD (221 miliónov EUR) v hotovosti. Akcionári spoločnosti BitGo budú spoločne vlastniť 10 % pro forma novej spoločnosti, pričom spoločnosť Galaxy očakáva, že si ponechá väčšinu súčasných zamestnancov a riadiaceho tímu BitGo.

BitGo má v súčasnosti v správe aktíva v hodnote viac ako 40 miliárd dolárov (33,3 miliardy EUR) a poskytuje svoje služby pre viac ako 150 búrz. Spoločnosť každý mesiac spracuje viac ako 30 miliárd transakcií a poskytuje služby úschovy kryptomien pre viac ako 400 druhov rôznych digitálnych aktív. Zdroj

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Bitcoin – kráľ medzi kryptomenami

Pripravili sme si pre vás novú sériu blogov, v ktorých vám budeme postupne predstavovať všetky kryptomeny, ktoré sú súčasťou Intrest Exchange Index portfólia. Hneď v úvode si predstavíme kryptomenu Bitcoin - zák…

Read more

#### Spustili sme nový produkt Intrest Exchange Vlastná Voľba

Chcete investovať len do vami vybranej kryptomeny? Teraz je to vo Intrest Exchange možné. Prichádzame s novým produktom Intrest Exchange Vlastná Voľba.

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand