- Blog
- S&P Dow Jones Indices spúšťa nové kryptomenové indexy – týždenný prehľad trhu

# S&P Dow Jones Indices spúšťa nové kryptomenové indexy – týždenný prehľad trhu

Published: 15. 07. 2021 · Author: Daniel Mitrovsky

V tomto týždni presiahla celková trhová kapitalizácia 1,11 bilióna EUR. Pokles trhovej kapitalizácie v 7-dňovom horizonte predstavuje 10,1 %. Cena Bitcoinu v priebehu týždňa poklesla o 2,13 % na úroveň približne 27 000 EUR. Dominancia Bitcoinu tento týždeň mierne posilnila a aktuálne sa pohybuje okolo úrovne 45,7 %.

Zdroj: Coinmarketcap

### S&P prichádza s novými indexami

Spoločnosť S&P Dow Jones Indices, popredný svetový producent indexov, dnes oznámila spustenie až piatich nových indexov zameraných na kryptomeny, vrátane nového indexu S&P Cryptocurrency Broad Digital Market (BDM Index).

S&P Cryptocurrency Broad Digital Market je novým indexom, ktorý bude poskytovať široký prehľad o výkonnosti trhu kryptomien. Na úvod pri jeho spustení bude obsahovať viac než 240 rôznych aktív zo sveta kryptomien.

Tento index je súčasťou expanzie spoločnosti S&P Dow Jones Indices v oblasti kryptomien. Okrem toho vznikli ešte ďalšie štyri indexy, z ktorých každý sleduje rôzne komponenty čoraz viac rozširujúceho sa digitálneho trhu.

- S&P Cryptocurrency LargeCap Index
- S&P Cryptocurrency BDM Ex-MegaCap Index
- S&P Cryptocurrency BDM Ex-LargeCap Index
- S&P Cryptocurrency LargeCap Ex-MegaCap Index

Všetky indexy sa pri určovaní zloženia každej príslušnej referenčnej hodnoty spoliehajú na informácie o cenách od spoločnosti Lukka, poskytovateľa údajov v oblasti kryptomien.

Spoločnosť S&P Dow Jones Indices prvýkrát odhalila svoj zámer sledovať ceny kryptomien ešte v decembri 2020. V máji tohto roku boli oficiálne spustené prvé indexy, ktoré sledujú cenu bitcoinu a etherea. Zdroj

### Ethereum DeFi ekosystém s novým rekordom

Napriek tomu, že trh kryptomien v súčasnosti zažíva relatívne nudné obdobie, adaptácia ekosystému decentralizovaných financií (DeFi) nejaví žiadne známky recesie.

Podľa údajov z Dune Analytics presiahol v utorok 13. júla celkový počet jedinečných adries interagujúcich so sektorom DeFi hranicu 3-miliónov používateľov. K utorku bolo zaznamenaných celkovo 3 004 620 jedinečných adries, ktoré využili aspoň jednu z 24 sledovaných DeFi aplikácií.

Informačný panel Dune Analytics, ktorého riaditeľom je Richard Chen, kryptomenový analytik a nadšenec, sleduje celý rad protokolov operujúcich na Ethereu a zisťuje celkový počet jedinečných peňaženiek interagujúcich s týmto ekosystémom. Medzi sledovanými aplikáciami, ktoré spoločnosť analyzuje, nechýbajú ani tie najznámejšie, ako napríklad Compound, Uniswap, Aave, Curve Finance či Balancer.

Uniswap sa stal celkovo najpopulárnejším protokolom v ekosystéme DeFi, keď jeho služby využilo viac než 2,3 milióna jedinečných adries. Na druhom mieste popularity sa v súčasnosti nachádza Compound, ktorého služby dodnes využilo viac než 325 000 adries. Zdroj

### Čína pozastavuje ťažbu v ďalšej provincii

Čínska vláda pokračuje v tvrdých regulačných opatreniach proti odvetviu ťažby kryptomien.

Najnovšie správy z Číny hovoria o tom, že úrady v Anhui, malej provincii na východe Číny, oznámili nové opatrenia na riešenie problému nedostatku elektrickej energie a na riešenie čoraz viac rastúceho dopytu práve po tejto energii.

V rámci snahy o obmedzenie spotreby elektrickej energie plánuje čínska provincia ukončiť projekty súvisiace s ťažbou kryptomien a preskúmať a prehodnotiť aj iné odvetvia, ktoré taktiež spotrebujú vysoké množstvo energie.

Čínska provincia Anhui je jednou z najchudobnejších čínskych provincií. Anhui je podľa počtu obyvateľov ôsmou najväčšou provinciou v krajine. Elektrická sieť v tejto provincii je údajne väčšinou produkovaná prostredníctvom uhoľných a vodných elektrární.

Niektoré správy a špekulácie však naznačujú, že regulačný zásah práve na odvetvie ťažby kryptomien je súčasťou širšej celonárodnej iniciatívy zameranej na zastavenie všetkých ťažobných operácií v oblasti kryptomien v celej Číne. Zdroj

### Steve Wozniak podporil Bitcoin

Spoluzakladateľ spoločnosti Apple Steve Wozniak vyjadril podporu kryptomenám a samotnému bitcoinu po tom, čo ho nazval „digitálnym ekvivalentom zlata“ a výsledkom „matematického zázraku a geniality“.

Stalo sa tak počas virtuálnej udalosti s názvom „Talent Land Digital 2021“, ktorá sa venuje technologickým inováciám v Latinskej Amerike.

Podľa tlačovej agentúry El Sol de México, spoluzakladateľ Apple naznačil, že bitcoin je lepší ako zlato, pretože ťažiť bitcoinové bloky je v súčasnosti už náročnejšie než ťažiť fyzické zlato.

Zatiaľ čo zlato je obmedzené fyzickou dodávkou a náročnosťou ťažby, ťažba bitcoinov je podľa zdrojového kódu obmedzená na 21 miliónov mincí, čo znamená, že po vyťažení posledného bitcoinu približne v roku 2140 sa jeho dodávka do obehu pozastaví. Zdroj

### Ethereum ETF prichádza do Brazílie

Brazílsky Comissão de Valores Mobiliários, štátny regulátor cenných papierov, podľa najnovších informácií od spoločnosti QR Capital schválil burzový ETF fond orientovaný na Ethereum.

Nový Ethereum ETF fond bude na burze obchodovaný pod tickerom QETH11, pričom sa bude obchodovať na vysoko renomovanej brazílskej burze B3, ktorá funguje ako burza orientovaná na brazílsky finančný trh.

Vo svojom oznámení pre regulátora označila spoločnosť QR Capital tento ETF fond ako „jednoduchú, bezpečnú a regulovanú možnosť pre každého investora získať priamu expozíciu Ethereum prostredníctvom sprostredkovania cez ETF, bez obáv z registrácie na burzách či straty súkromných kľúčov“.

QR asset Management bude nakupovať ETH pre svojich klientov, pričom sa zaväzuje zabezpečiť vysokú úroveň transparentnosti a bezpečnosti pre svojich investorov. Zdroj

### Zaujímavosť : Veľryba z roku 2012 ožila

Začiatkom tohto týždňa sa na blockchaine Bitcoinu udiala relatívne zriedkavá kuriozita. Veľryba, ktorá mala na svojej adrese uložených 740 bitcoinov od roku 2012, uskutočnila po viac ako deviatich rokoch transakciu.

Bitcoiny sa z tejto adresy nepohli rovných 3300 kalendárnych dní. Vlastník tejto adresy nadobudol bitcoiny ešte 31. mája 2012, kedy mal jeden bitcoin hodnotu v čase akvizície približne 5 USD. Celý nákup 740 bitcoinov stál túto veľrybu v roku 2012 približne 3800 USD.

Súčasná hodnota pondelkovej transakcie je vyššia než 25 miliónov USD. Podľa štatistík tejto transakcie odišlo 640 bitcoinov na jednu adresu a zvyšných 100 bitcoinov bolo premiestnených na inú adresu.

Aj keď je pohyb neaktívnych veľrýb relatívne zriedkavou udalosťou, nejde o prvý prípad v tomto roku. Napríklad, 9. júna uskutočnila tajomná veľryba z roku 2010 transakciu, v ktorej presunula viac ako 10 000 BTC, ktoré boli nečinné viac než 10 rokov.

Odkaz na transakciu môžete nájsť na tomto odkaze.

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Pripravili sme si pre vás letný bonus 5 €

Na to, aby ste investovali do kryptomien s Intrest Exchange, existuje more dôvodov. A my sme vám toto leto priniesli ďalší. Keď sa teraz zaregistrujete, automaticky vám do vášho Intrest Exchange Index Portfólia pripíšeme l…

Read more

#### Intrest Exchange Biznis - Prvé investovanie do kryptomien pre firmy

Pre firmy a všetky podnikateľské osoby sme priniesli nový produkt Intrest Exchange Biznis, s ktorým môžete nechať majetok vašej firmy bezpečne zhodnotiť.

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand