- Blog
- Polkadot - decentralizovaný web 3.0

# Polkadot - decentralizovaný web 3.0

Published: 18. 06. 2021 · Author: Daniel Mitrovsky

V našej novej sérii blogov sme sa vám rozhodli postupne predstaviť všetky kryptomeny, ktoré sú súčasťou nášho dynamického portfólia. V nasledujúcom blogu si predstavíme Polkadot – kryptomenu, ktorej popularita rastie každým dňom, najmä vďaka jej obrovskému inovatívnemu potenciálu a možnosti stať sa reálnym a uznávaným konkurentom Etherea.

### História

Za kryptomenou Polkadot stojí trojica zakladateľov na čele s Dr. Gavinom Woodom, ktorý patrí medzi významné osobnosti ranej fázy Etherea. Wood bol nielen spoluzakladateľom Etherea, ale aj jeho technickým riaditeľom a hlavným vývojárom. Vynašiel jazyk Solidity, ktorý sa dodnes využíva na písanie smart kontraktov.

Whitepaper tejto kryptomeny bol publikovaný ešte v októbri 2016. Avšak, spoločnosť zorganizovala verejnú ponuku tokenov až v roku 2017, počas vtedajšej ICO horúčky. Zakladateľom sa na vývoj tejto platformy podarilo prostredníctvom ICO (Initial Coin Offering) vyzbierať neuveriteľných 144,63 milióna amerických dolárov.

Z hľadiska množstva vyzbieraného kapitálu v prvotnej fáze ide o jeden z najúspešnejších projektov v histórii. Následne prebehli ešte ďalšie dve investičné kolá, v roku 2019 a 2020, kde sa investorom podarilo vyzbierať dodatočných 43 miliónov dolárov, čo umožnilo oficiálne spustenie Polkadotu. Genesis block siete vznikol 26. mája 2020, kedy bola sieť oficiálne spustená.

### Čo je Polkadot?

Polkadot je sieťový protokol, ktorý umožňuje prenos ľubovoľných dát (nielen tokenov) prostredníctvom blockchainov. Ide o blockchain novej generácie, ktorý umožňuje krížovú komunikáciu (interoperabilitu) tým, že spája viac blockchainov do jednej siete. Základom celého ekosystému je optimalizácia riešenia, v ktorom budú môcť viaceré blockchainy fungovať na jednom spoločnom základe, pričom každý z týchto blockchainov bude môcť byť zameraný na riešenie konkrétneho problému, pre ktorý bude optimalizovaný.

Ekosystém kryptomeny Polkadot sa každým dňom rozširuje, pretože vývojári po celom svete si čoraz viac uvedomujú výhody tejto flexibilnej, efektívnej a bezpečnej siete. Zjednotenie viacerých špecializovaných blockchainov, ktoré sa venujú riešeniu konkrétneho problému, do jednej vysoko škálovateľnej prepojenej siete umožní každému blockchainu dosiahnuť svoj plný potenciál.

Na platforme Polkadot si projekty už navzájom nemusia viac konkurovať. Blockchainy v sieti Polkadot môžu navzájom spolupracovať a pripravovať sa tak spoločne na dosiahnutie nezávislosti od centralizovaného sveta.

### Relay Chain

Relay chain je hlavným reťazcom siete Polkadot. Môžeme ho považovať za akýsi základný stavebný kameň celého ekosystému. Polkadot využíva konsenzuálny mechanizmus NPoS (Nominated Proof-of-stake), takže všetci validátori v sieti stakeujú DOT tokeny priamo prostredníctvom Relay Chainu a podieľajú sa tak na jeho validácii a zabezpečení. Relay Chain umožňuje rýchle transakcie v reálnom čase v rámci celej siete a je akýmsi komunikačným „uzlom“ medzi parachainmi v sieti Polkadot. Samotný Relay chain však nedisponuje funkcionalitou smart kontraktov.

Zdroj : Polkadot.network

### Substrate framework

Dôležitou funkcionalitou siete Polkadot je Substrate framework, ktorý bol vyvinutý spoločnosťou Parity a jeho úlohou je výrazne zjednodušiť proces vytvárania, nasadzovania, upgradeovania a experimentovania s rôznymi typmi blockchainov, ktoré sú zamerané na riešenie konkrétneho problému.

V minulosti bolo spustenie vlastného blockchainu neúmerne náročné a nákladné, pričom na tomto probléme zlyhalo viacero projektov. Hlavnou úlohou Substrate framework je teda uľahčiť sprievodné procesy a umožniť vývojárom decentralizovaných aplikácií sústrediť sa viac na inovácie a rozvoj, než na budovanie a údržbu samotného blockchainu. Príkladom projektu, ktorý je budovaný na Substrate framework je napríklad Edgeware.

### Parachain a parathreads

Parachainy sú nezávislé blockchainy, ktoré bežia na Relay Chaine a poskytujú tak rôzne sieťovo-špecifické funkcie pre sieť Polkadot. Každý parachain v rámci siete môže mať inú funkciu – jeden môže poskytovať prostredie pre smart kontrakty, ďalší môže zabezpečovať platby medzi blockchainami napríklad prostredníctvom vlastných stablecoinov a iný môže byť orientovaný na bezpečnosť a anonymitu. Na Polkadote teda môžu vzniknúť rôzne parachainy a každý z nich sa bude zaoberať riešením svojho vlastného, špecifického problému.

Parachain má spravidla vlastné vedenie a vlastný tím vývojárov. Každý parachain, ktorý sa chce stať súčasťou Relay Chainu sa najprv musí stať víťazom aukcie v ekosystéme Polkadot. Víťazom aukcie sa stane vždy ten parachain, ktorý disponuje v danej aukcii najväčším množstvom DOT tokenov.

Trik spočíva v tom, že daný projekt si buď musí tokeny zakúpiť (čo pozitívne vplýva na ich cenu) alebo si ich prenajme od používateľov komunity DOT, ktorí v danom projekte vidia potenciál.
Odmenou pre prenajímateľov môže byť potom úrokový výnos alebo novovzniknuté tokeny toho konkrétneho víťazného parachainu.

Parathreads fungujú na veľmi podobnom princípe ako parachainy. Hlavný rozdiel medzi nimi spočíva v ich ekonomicko-prevádzkovej podstate. Parathreads sú výhodnejšie pre projekty a riešenia, od ktorých sa nevyžaduje, aby boli neustále pripojené k sieti. Parathread je možné napríklad využívať na jednorazové pripojenie do siete s cieľom získania potrebných dát.

### Na čo slúžia Bridges?

Základnou technológiou interoperability každého blockchainu je budovanie takzvaných mostov (bridges). Dôležitou súčasťou Polkadotu je aj orientácia na možnú komunikáciu s blockchainmi, ktoré fungujú mimo ekosystému Polkadot. Tento problém sa Polkadot snaží vyriešiť implementáciou parachainov, ktoré sú orientované práve na riešenie interoperability. Podstatou celej dilemy je to, aby sieť Polkadot v budúcnosti vedela komunikovať s inými blockchainami ako napríklad s Ethereom či s Cardanom.

### Technológia forkless upgrade

Technológia „forkless upgrade“ patrí medzi jednu z najvýznamnejších a najpodstatnejších technologických zmien, ktoré má Polkadot priniesť do sveta kryptomien. Ide o technológiu, ktorá vylučuje potrebu vykonávania forkov prostredníctvom špeciálneho governance modelu, ktorý je zabudovaný priamo v Relay chaine a je vykonávaný transparentným sieťovým mechanizmom.

V tomto mechanizme budú môcť účastníci siete rozhodovať o akýchkoľvek zmenách týkajúcich sa vývoja tejto kryptomeny. Taktiež, každý z blockchainov, ktorí bude fungovať na Polkadote bude mať možnosť vytvoriť si svoj vlastný governance model hlasovania, čo umožní vyriešiť problémy každého individuálneho blockchainu interným mechanizmom rozhodovania. Z tohto dôvodu nebude nutné, aby musela byť forkovaná celá sieť.

### Kusama a Polkadot

Kusama, inak nazývaná aj ako „kanárik siete Polkadot“, je sesterskou sieťou Polkadotu, ktorá je postavená na rovnakom princípe ako samotný Polkadot. Zatiaľ čo Polkadot je založený na bezchybnosti, Kusama funguje ako kvázi „testnet“ siete Polkadot.

Zdroj : Polkadot.network

Kusama poskytuje optimalizované prostredie na testovanie noviniek a zmien pred ich priamou implementáciou na samotný Polkadot. Taktiež funguje ako blockchain, ku ktorému sa môžu pripojiť rôzne zaujímavé projekty, tak ako tomu je na samotnom Polkadote. Kusama môže byť v budúcnosti lacnejšou a výhodnejšou alternatívou pre jednotlivé parachainy.

### DOT token

DOT je natívny token siete Polkadot. Tak ako je napríklad ETH natívnym tokenom siete Ethereum či ADA natívnym tokenom siete Cardano.

Token siete Polkadot plní tri základné funkcie:

- Governance : Držitelia tokenov DOT majú plnú kontrolu nad sieťovým protokolom a môžu sa zúčastňovať hlasovaní o budúcnosti protokolu. Môžu rozhodovať napríklad o dynamike aukcií či výške poplatkov v sieti.

- Staking : Keďže Polkadot využíva ako konsenzuálny mechanizmus Proof-of-Stake, DOT token je držaný rôznymi skupinami investorov, ktorí chcú byť súčasťou siete a podieľať sa tak na vývoji a rozhodovaní. Investori môžu DOT tokeny stakeovať a inkasovať za to odmeny.

- Bonding : DOT tokeny sa budú využívať pri napájaní nových parachainov. Ak sa nový parachain pripojí do ekosystému Polkadot, jeho DOT tokeny budú uzamknuté až do momentu, kým sa daný parachain neprestane používať.

### Inflačný charakter DOT tokenu

Tokeny siete Polkadot nemajú deflačný charakter. To znamená, že nemajú vopred presne stanovené množstvo v obehu ako má napríklad Bitcoin, Litecoin či Cardano. Z tohto hľadiska môžeme Polkadot zaradiť do kategórie inflačných kryptomien, kde patrí aj Ethereum, Solana či IOTA. Aktuálna inflácia tokenov je na úrovni 10 % ročne, pričom staking tokenov prináša validátorom priemerný ročný výnos až 13 %.

### Súčasný stav - Testnet

V súčasnosti sme vo fáze, kedy na Polkadot nie sú pripojené žiadne parachainy. Viaceré projekty však už fungujú na testnete, kde sa vyhľadávajú a opravujú chyby. Keď si vývojári budú istí, že je zdrojový kód pripravený na plnú implementáciu, otvoria sa aukcie pre jednotlivé parachainy, ktoré sa budú postupne pripájať k ekosystému Polkadot. Podľa najnovších informácií je otvorenie prvých parachain slotov na sieti Kusama naplánované už na 15. júna.

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká. Do kryptomeny Polkadot je v súčasnosti možné investovať aj individuálne prostredníctvom služby Intrest Exchange vlastná voľba.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Nové kryptomeny vo Intrest Exchange Index Portfóliu!

Ako je u nás vo Intrest Exchange zvykom, každé tri mesiace vykonávame aktualizáciu Intrest Exchange Index Portfólia, pri ktorej pridávame do portfólia nové kryptomeny s potenciálom rásť a naopak vyraďujeme tie, ktoré nespĺ…

Read more

#### Cardano - kryptomena tretej generácie

Pripravili sme si pre vás novú sériu blogov, v ktorých vám budeme postupne predstavovať všetky kryptomeny, ktoré sú súčasťou Intrest Exchange Index portfólia. V nasledujúcom blogu si predstavíme kryptomenu Carda…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand