- Blog
- Americký senát schválil balík pomoci pre ekonomiku – týždenný prehľad trhu

# Americký senát schválil balík pomoci pre ekonomiku – týždenný prehľad trhu

Published: 11. 03. 2021 · Author: Daniel Mitrovsky

V tomto týždni presiahla celková trhová kapitalizácia 1,41 bilióna EUR. Nárast v 7-dňovom horizonte predstavuje 11,1 %. Samotný Bitcoin vzrástol v priebehu týždňa o takmer 13 % na hodnotu vyše 46 700 EUR. Dominancia Bitcoinu oproti minulému týždňu mierne vzrástla a aktuálne predstavuje 61,1 %.

Zdroj: Coinmarketcap

### Americký senát schválil balík pomoci pre ekonomiku

Americký senát schválil návrh zákona o pomoci pre podniky a občanov postihnutých pandémiou COVID- 19, celkovo vo výške 1,9 bilióna USD (1,60 bilióna EUR). Americký prezident Joe Biden chce novými opatreniami „nakopnúť“ hospodárstvo a vytvoriť milióny nových pracovných miest. Balík pomoci by mal okrem iného poskytnúť priame platby Američanom vo výške 1400 USD (1175 EUR).

Ide už v poradí o tretie stimulačné opatrenia tohto druhu. Počas prvých dvoch kôl stimulačných opatrení sa ukázalo, že ich nasadenie zvyšuje apetít investorov po akciách a kryptomenách, najmä kvôli emitovaniu obrovského množstva dolárov, čo spôsobuje vysoké obavy z devalvácie dolára. Zdroj

### Budú Čínske spoločnosti nasledovať Microstrategy?

V nedeľu ráno oznámila Čínska spoločnosť Meitu nákup Bitcoinov a Etherea kumulatívne vo výške 40 miliónov USD (33,6 milióna EUR). Ide vôbec o prvú verejne obchodovateľnú spoločnosť z Číny, ktorá sa rozhodla uskutočniť nákup kryptomien.

Meitu prevádzkuje jednu z najpopulárnejších mobilných aplikácií na úpravu fotiek s viac než 300 miliónmi aktívnych používateľov mesačne. Spoločnosť vo svojom vyhlásení uviedla, že kryptomeny majú stále dostatok priestoru na zhodnotenie, pričom nakúpila kryptomeny ako súčasť svojich hotovostných rezerv. Zdroj

### Paypal potvrdil akvizíciu krypto-bezpečnostnej spoločnosti Curv

Platobný gigant Paypal v pondelok potvrdil, že uzavrel dohodu o kúpe Izraelskej spoločnosti Curv, ktorá sa zameriava na poskytovanie cloudovej infraštruktúry pre zabezpečenie digitálnych aktív. Podľa Paypalu by mala táto akvizícia urýchliť a rozšíriť všetky iniciatívy a plány spoločnosti súvisiace s podporou kryptomien a digitálnych aktív.

Dokončenie akvizičnej dohody sa predpokladá ešte v prvej polovici tohto roka. O akvizíciu spoločnosti Curv sa už v minulosti pokúšal Facebook, pričom spoločnosti nakoniec nedospeli k vzájomnej dohode. Zdroj

### Ethereum čaká generálna oprava protokolu prostredníctvom EIP-1559

Kryptomenu Ethereum čaká v júlovom hard forku generálna oprava protokolu prostredníctvom Ethereum Improvement Proposal (EIP–1559). Ide o jednu z najvýznamnejších a najdiskutabilnejších zmien na blockchaine Etherea, ktorá súvisí s nastavením poplatkov v sieti Ethereum.

Hlavný koncept vylepšenia spočíva v tom, že každá transakcia bude obsahovať základný fixný poplatok pripadajúci na blok s možnosťou nastavenia „sprepitného“ pre minerov v sieti. Základný fixný poplatok bude nastavovaný prostredníctvom algoritmov čo umožňuje nastavenie férového poplatku pre používateľov siete. Tento koncept prináša riešenie pre preťaženia v sieti, ktoré spôsobujú náhle zvýšenie poplatkov a zlyhanie niektorých transakcií.

Avšak, niektorí mineri v sieti Ethereum sú zásadne proti tomuto návrhu. Napríklad ťažobný pool Flexpool spustil marketingovú kampaň proti EIP, ku ktorej sa pripojili viaceré menšie aj väčšie pooly ako napríklad Ethermine či Sparkpool. Zdroj

### JPMorgan prichádza s novým produktom

Gigant v oblasti finančných služieb JPMorgan Chase navrhol nový dlhový inštrument, ktorý je zameraný na investovanie do spoločností, ktoré sa zameriavajú na kryptomeny. Produkt s názvom “JPMorgan's Cryptocurrency Exposure Basket” je v žiadosti pre SEC (Americká komisia pre cenné papiere a burzy) charakterizovaný ako “nerovnomerne vážený kôš pozostávajúci z akcií jedenástich spoločností kótovaných na burze v USA”.

Súčasťou koša novopripravovaného produktu sú napríklad spoločnosti MicroStrategy ( váha 20 %) , Square (váha 18 %) , Riot Blockchain ( 15 %) či Paypal a Nvidia (obe s váhou 11 %). Do košíka sú tiež zahrnuté Advanced Micro Devices, Taiwan Semiconductor Company, Intercontinental Exchange, CME Group, Overstock.com a Silvergate Capital. Zdroj

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.
Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Ako sú investori s Intrest Exchange spokojní?

Koncom minulého roka sme sa rozhodli zistiť, ako sú naši investori spokojní s produktami a službami Intrest Exchange. Z poslaného dotazníka na našich aktívnych investorov sme získali viac ako 600 odpovedí. Veľmi…

Read more

#### Bitcoin - Prečo rastie jeho cena?

Rok 2020, poznačený najmä pandémiou COVID-19, priniesol na trh kryptomien množstvo noviniek a bol plný zaujímavých udalostí. Len za posledné tri mesiace vzrástla cena Bitcoinu o viac než 160 %, čo len…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand