- Blog
- Bitcoin a kryptomeny ako nová trieda aktív – týždenný prehľad trhu

# Bitcoin a kryptomeny ako nová trieda aktív – týždenný prehľad trhu

Published: 27. 05. 2021 · Author: Daniel Mitrovsky

V tomto týždni presiahla celková trhová kapitalizácia 1,38 bilióna EUR. Pokles trhovej kapitalizácie v 7-dňovom horizonte predstavuje 2,81 %. Samotný Bitcoin v priebehu týždňa klesol o 4 % na úroveň približne 31 400 EUR. Dominancia Bitcoinu tento týždeň mierne klesla a aktuálne sa pohybuje okolo úrovne 42,3 %.

Zdroj: Coinmarketcap

### Goldman Sachs uznal Bitcoin ako novú triedu aktív

Finančný gigant Goldman Sachs oficiálne uznal Bitcoin ako novodobý druh investičného aktíva. Spoločnosť vo svojom najnovšom reporte „Crypto: A new asset class?“ poukazuje najmä na to, že Bitcoin sa v súčasnosti považuje za investovateľné aktívum.

Spoločnosť ďalej uvádza, že Bitcoin v tomto prípade spadá do kategórie „viac rizikových aktív“, a to najmä kvôli jeho relatívnej novosti a skutočnosti, že jeho cena sa v porovnaní s ostatnými aktívami častokrát nespráva podľa očakávaní.

McDermott, Global Head of Digital Assets spoločnosti Goldman Sachs poukazuje najmä na skutočnosť, že samotní klienti a široká verejnosť pristupuje k Bitcoinu ako k potenciálnemu investičnému aktívu.

Senior stratég spoločnosti Goldman Sachs pre multi-investičné aktíva Christian Mueller-Glissman zdôrazňuje, že ak bude pomer rizika a výnosov v Bitcoine pokračovať vo svojom trende, Bitcoin sa môže sa stať aktívom, ktoré zvyšuje hodnotu portfólií investorov.

Správa Goldman Sachs sa dostala na verejnosť práve v čase, keď spoločnosť rozširuje svoje pôsobenie v oblasti kryptomien. Len začiatkom mája spoločnosť verejne priznala, že uskutočnila svoj prvý obchod s kryptomenami prostredníctvom svojho novovytvoreného obchodného oddelenia. Viac informácií ako aj celú správu spoločnosti Goldman Sachs nájdete cez tento odkaz.

### Elon Musk sa stretol s ťažiarmi zo Severnej Ameriky

Generálny riaditeľ spoločnosti Microstrategy Michael Saylor sprostredkoval začiatkom tohto týždňa stretnutie Elona Muska s ťažiarmi Bitcoinu pochádzajúcimi zo Severnej Ameriky.

Saylor a Musk verejnosti prezradili, že na tomto stretnutí došlo k formovaniu „Rady pre ťažbu Bitcoinu“. Táto rada bude zložená z viacerých popredných lídrov z oblasti ťažby kryptomien, ako napríklad Argos Blockchain, Galaxy Digital, Hive Blockchain, Marathon Digital či Riot Blockchain.

Všetky subjekty, ktoré sa zúčastnili stretnutia, sa zhodli na jednotnom konsenze – podporiť transparentnosť spotreby energie pri ťažbe Bitcoinu a urýchliť iniciatívy využitia obnoviteľných zdrojov energie po celom svete.

Saylor ďalej naznačil, že nová rada ťažiarov je odhodlaná presadzovať široké environmentálne, sociálne a podnikové ciele v oblasti správy ťažby Bitcoinu, ako aj podporiť vzdelávanie subjektov na trhu o tom, ako proces ťažby funguje.

Po zverejnení tejto informácie si trh kryptomien vydýchol a cena Bitcoinu vzrástla na úroveň približne 40 000 USD (33 000 EUR). Zdroj

### Vitalik Buterin reaguje na Elona Muska

Reakcie na vyjadrenia generálneho riaditeľa spoločnosti Tesla Elona Muska o nadradenosti a využiteľnosti Dogecoinu na seba nenechali dlho čakať.

Elon Musk vo svojich nedávnych vyjadreniach uviedol, že Dogecoin by sa mohol stať „vedúcim blockchainom“ v prípade, že by sa vývojárom podarilo 10-násobne zvýšiť rýchlosť vyťaženia bloku, 10-násobne zvýšiť veľkosť bloku a zároveň 100-násobne znížiť poplatky.

Spoluzakladateľ spoločnosti Ethereum Vitalik Buterin v reakcii na Muskove vyjadrenia zverejnil rozsiahly dokument o limitoch škálovateľnosti blockchainu. Tento dokument, ktorý bol zverejnený na osobnom blogu Buterina, zdôrazňuje najmä hľadanie kompromisu medzi decentralizáciou a škálovateľnosťou pri navrhovaní blockchainových sietí. Ide o riešenie problému nazývaného aj „Blockchain Thrillema“.

Buterin spochybnil Muskove vyjadrenia a zdôraznil najmä fakt, že prudké zvýšenie škálovateľnosti a priepustnosti sa nezaobíde bez toho, aby to viedlo k extrémnej centralizácii a ohrozeniu základných blockchainových vlastností.

Buterin zdôraznil práve potrebu zachovania decentralizácie, aby sa eliminovalo riziko zlyhania bezpečnosti. Podľa Buterina má byť blockchain široko distribuovanou a decentralizovanou sieťou, ktorá bude chránená pred koordinovanými útokmi. Zdroj

### IT firma Globant sa pridáva k inštitucionálnym investorom

Aktuálne správy z podaní SEC (Komisia pre cenné papiere a burzy v USA) poukazujú na to, že americký IT konglomerát Globant sa stal najnovším inštitucionálnym investorom v oblasti kryptomien.

Spoločnosť Globant potvrdila svoje nákupy Bitcoinu v utorkovej správe o výsledkoch hospodárenia za prvý kvartál roku 2021. V správe pre SEC je uvedené, že spoločnosť počas prvého štvrťroka 2021 nakúpila krypto aktíva v hodnote 500 000 USD (415 000 EUR), pričom tieto aktíva pozostávajú výlučne z Bitcoinu.

Globant ďalej uviedla, že zaradila Bitcoin v súvahe medzi nehmotné aktíva, pretože Bitcoin „nemá fyzickú podobu a jeho životnosť nie je nijako obmedzená.“

Spoločnosť ďalej deklaruje, že zisky z Bitcoinu nebudú medzi účtovnými obdobiami časovo rozlíšené, až kým nebudú všetky Bitcoiny predané. Napriek tomu, že sa v súvahe spoločnosti objavila investícia do kryptomien, nebola zverejnená suma, za ktorú spoločnosť Bitcoin nakúpila. Zdroj

### Cardano je blízko k ére smart kontraktov

Kryptomenu Cardano čaká pravdepodobne 90 najkrušnejších dní v jej histórii. Charles Hoskinson, hlavný predstaviteľ kryptomeny Cardano začiatkom týždňa zverejnil video k dlho očakávanej implementácii smart kontraktov.

Video s názvom „The next 90 days“ poukazuje na finálne dokončenie éry Goguen, s ktorou súvisí implementácia smart kontraktov pre túto decentralizovanú platformu. Éra Goguen je mnohými považovaná za prelomovú, a to najmä z dôvodu zvýšenia konkurencieschopnosti voči Ethereu a ostatným kryptomenám.

Hoskinson vo videu oznámil, že spustenie éry Goguen sa očakáva v priebehu augusta, hoci nevylučuje meškanie. Jednym dychom však dodáva, že všetci vývojári a zainteresované osoby sa pokúsia urobiť všetko pre to, aby bola éra Goguen v auguste oficiálne spustená. Zdroj

### Mzdy v Bitcoine?

Spoločnosť Immensus Holding, ktorá je v súčasnosti prevádzkovateľom 16 franšíza pobočiek Domino´s pizza v Holandsku zverejnila informácie, podľa ktorých si jej zamestnanci budú môcť vybrať, či budú chcieť mať mzdu nad rámec minimálnej mzdy vyplatenú v eurách, alebo v Bitcoinoch.

Spoločnosť Immensus sa v tejto oblasti spojila s holandskou krypto spoločnosťou BTC Direct, ktorá bude zodpovedná za spracovanie miezd, ktoré budú vyplácané v Bitcoinoch.

Spolumajiteľ spoločnosti Immensus Jonathan Gurevich uviedol, že spoločnosť Immensus Holding je modernou spoločnosťou, ktorej súčasťou je množstvo mladých a perspektívnych ľudí. Gurevich ďalej dodal, že „vedenie spoločnosti počuje a uvedomuje si, že zamestnanci sa rozprávajú o Bitcoinoch, a preto im chceme ponúknuť príležitosť vlastniť kryptomeny“. Zdroj

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Pridali sme ďalšie kryptomeny Cardano a Polkadot do Intrest Exchange Vlastná Voľba

S Intrest Exchange vlastnou Voľbou môžte jednoducho a pohodlne investovať do Vami vybranej kryptomeny. Okrem doteraz dostupných kryptomien Bitcoin a Etreum, rozširujeme portfólio o Cardano a Polkadot.

Read more

#### Intrest Exchange prináša novú funkciu - Čiastočný výber

Možnosť urobiť čiastočný výber je doteraz najočakávanejšou funkciou vo Intrest Exchange. V priebehu minulého týždňa sa nám úspešne podarilo dokončiť jej vývoj. Neoficiálne sme spustili beta verziu Čiastočného vý…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand