- Blog
- Ripple medzi 100 najlepšími platobnými spoločnosťami - týždenný prehľad trhu

# Ripple medzi 100 najlepšími platobnými spoločnosťami - týždenný prehľad trhu

Published: 24. 02. 2020 · Author: Boris Hasko

### Vo Intrest Exchange sme si pre vás pripravili krátky prehľad udalostí, ktoré sa za posledný týždeň udiali na trhu s kryptomenami.

V tomto týždni sme sa dostali na hodnoty 228,29 mld. EUR marketcapu, čo je o 27,73 mld. EUR menej než začiatkom predchádzajúceho týždňa. Samotný Bitcoin prepadol o 739 EUR z 9704 EUR na 8900 USD.

Total Market Cap v roku 2020 k súčasnej hodnote pridal +46,94%. High v roku 2020 sme zaznamenali na 282 mld. EUR. Momentálne sme na 253 mld. EUR. Od topu zaznamenávame -11,58% prepad. V rámci roku 2020 tu máme najväčší prepad a zdá sa, že časovo môže byť aj najdlhší v tomto roku.

Obchodovanie s Bitcoinom na Bakkt rastie, potvrdzujú to čísla
Denné objemy obchodovaných Bitcoinov futures na platforme Bakkt od polovice januára neustále rastú, čo môže byť dôkazom toho, že súčasný rast ceny Bitcoinu nemusí byť len pokusom o manipuláciu zo strany veľrýb. Keď sa cena Bitcoinu vyšplhala z 7394 EUR na 9704 EUR, denné objemy na Bakkt sa postupne zvýšili z 10 miliónov na 24 miliónov EUR, čo je argument, že dopyt po Bitcoine rastie nielen u retailu, ale aj u akreditovaných investorov a inštitúcií. Zdroj

Prihlásiť sa do profilu

Bitcoinové opcie dosiahli 92 mil. EUR denného objemu obchodovania
Obchodovanie s bitcoinovými opciami sa ukazuje ako atraktívny nový obchodný nástroj. Platforma Deribit zďaleka dominuje s objemom obchodov s Bitcoinom, ktoré sa pohybovali okolo 92 miliónov až 138 miliónov dolárov za január, z pôvodnej sumy cca 46 miliónov EUR predchádzajúci mesiac. Zdroj

Ripple medzi 100 najlepšími platobnými spoločnosťami
Podľa FXCintelligence je spoločnosť Ripple súčasťou 100 najlepších spoločností, ktoré sa zaoberajú cezhraničnými platbami. V súčasnej dobe spolupracuje s viac ako 300 spoločnosťami po celom svete a pomáha tak s medzinárodnými platbami. Svojimi službami ponúka týmto firmám spracovanie veľmi lacných a rýchlych cezhraničných platieb, ktoré šetria náklady a zefektívňujú podnikanie. Zdroj

Adopcia krypta v Nigérii na vzostupe
Kryptomeny v Nigérii poskytujú alternatívu k fiat mene. Nigéria patrí medzi krajiny, ktoré hostia mnoho kryptomenových platforiem na nákup a predaj digitálnych aktív: Nairex, Bitpesa, Bush, Tradefada či Bitfxt. V krajine vzniklo mnoho platobných platforiem ponúkajúcich podnikateľom kryptomenovú bránu pre príjem digitálnych aktív. V krajine sú spoločnosti zaoberajúce sa kryptomenami a technológiou blockchain na vzostupe. Zdroj

Halving ešte nie je zohľadnený v cene Bitcoinu, tvrdí šéf Binance
Šéf burzy Binance Changpeng Zhao si myslí, že fundament blížiaceho sa halvingu, ktorý zníži odmenu pre prevádzkovateľa ťažby Bitcoinu o polovicu zo súčasných 12.5 BTC na 6.25 BTC za jeden vyťažený blok, ešte nie je započítaný do ceny Bitcoinu. Šéf jednej z najväčších krypto búrz súčasnosti uviedol, že cenu Bitcoinu bude pozitívne ovplyvňovať najmä nižšia inflácia, pretože nových BTC bude do obehu pribúdať menej, a tiež skutočnosť, že dopyt bude prevyšovať súčasnú ponuku. Do halvingu zostáva niečo cez 77 dní. Zdroj

Morgan Stanley kupuje E Trade za 13 miliárd
Investičný gigant Morgan Stanley urobil najväčšiu akvizíciu od krízy v roku 2008, keď oznámil kúpu online obchodnej spoločnosti E Trade Financial Group za 13 miliárd dolárov. E Trade je online bankou a má v pláne začať ponúkať na svojej platforme obchodovanie s kryptomenami Bitcoin a Ethereum, čím by mohla osloviť veľa nových potenciálnych investorov. Zdroj

Švédsko bude testovať elektronickú korunu na blockchaine
Švédsko je ďalšou krajinou, ktorá ide po možnosti vydania vlastnej kryptomeny pod kontrolou národnej centrálnej banky. V rámci tohto plánu spustilo pilotný program pre testovanie kryptomeny postavenej na blockchaine. Zdroj

Prihlásiť sa do profilu

- Share this article:

### Related

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand