- Blog
- Binance je blízko kúpe portálu CoinMarketCap - týždenný prehľad trhu

# Binance je blízko kúpe portálu CoinMarketCap - týždenný prehľad trhu

Published: 05. 04. 2020 · Author: Boris Hasko

### Pripravili sme si pre vás krátky prehľad toho, čo sa za posledný týždeň |31.3. - 4.4.| udialo na trhu s kryptomenami. Sledujte pravidelné správy o novinkách z trhu kryptomien.

V tomto týždni zaznamenávame nárast o +22,86%. Trh sa pohybuje na hodnote 177 mld. EUR marketcapu, čo je od high 2020 prepad o 105 mld. Bitcoin vzrástol o 23,48% z 5414,17 EUR na high 6691,35 EUR (7D.). Momentálne sa pohybujeme na 6210,09 EUR. Dominancia Bitcoinu sa ustálila na 65,8%.

Svetové trhy v poklese. Aké prepady sme mohli vidieť?
Bitcoin zaznamenal v prvom štvrťroku 2020 miernu koreláciu s americkými akciami. To znamená, že zatiaľ čo Bitcoin klesol v porovnaní s predchádzajúcim štvrťrokom, teda 4. štvrťrokom 2019, o približne 10%, akcie S & P, NASDAQ sa prepadli až o 31% v roku 2020 z high. Najlepšie však dopadlo zlato a štátne dlhopisy, ktoré nepreukázali žiadny vzťah, čiže koreláciu s inými trhmi. Rástli o 8 až 23%. Zdroj

Prihlásiť sa do profilu

Binance je blízko kúpe portálu CoinMarketCap za 400 mil USD.
Jedna z najväčších a najpopulárnejších kryptomenových búrz na svete, Binance, je podľa portálu TheBlock blízko k získaniu najznámejšieho portálu s cenami kryptomien CoinMarketCap.com. The Block informoval, že dohoda o predaji portálu za 400 miliónov dolárov sa blíži k uzavretiu. Zdroj

Bitmainu sa darí aj v ťažkých časoch. Predĺžil životnosť Antminer E3.
Zatiaľ čo niektorí ťažiari pre prepad ceny Bitcoin museli vypnúť svoju ťažbu a aktuálne sa obávajú, aké ďalšie následky budú musieť strpieť po blížiacom sa halvingu (kedy sa odmena za vyťaženie nového bloku Bitcoinu dvojnásobne zníži), sa zdá, že mining gigantu čínskej spoločnosti Bitmain sa darí. ,,Nielenže vypredal všetky svoje nové miery, ale vylepšuje aj niektoré zo svojich starších vlajkových lodí, "konštatuje Cointelegraph. Napríklad taký Bitmain Antminer E3, u ktorého vznikali obavy, že do apríla 2020 bude už na ťažbu zastaraný, by mal byť schopný ťažiť Ethereum minimálne do októbra 2020. Zdroj

Francúzska centrálna banka chce digitálnu menu.
Francúzska centrálna banka oficiálne začala program experimentov pre testovanie integrácie CBDC pre medzibankové zúčtovanie a vyzýva pritom potenciálnych účastníkov, aby predložili svoje žiadosti o zapojenie do projektu. Centrálna banka žiada Francúzsko, aby aplikácie experimentovali s použitím digitálneho eura s cieľom preskúmať potenciálne príležitosti na zúčtovanie a vyrovnanie tokenizovaných finančných aktív. Zdroj

Tron uzavrel partnerstvo s Refereum. Platí ľudí za streamovanie hier.
Blockchain platforma Refereum, ktorá odmeňuje užívateľa za zapojenie do streamovania hier, uzavrela partnerstvo s TRON. Prostredníctvom nej bude vyplácať svojim užívateľom odmeny v podobe kryptomeny Tron (TRX) a BitTorrent (BTT). Zdroj

Počet transakcií BTC klesá. Môže za to kríza?
Ekonomické problémy súvisiace s pandémiou koronavírusu sa týkajú aj Bitcoinu. Počet transakcií na jeho blockchaine začal výrazne klesať, a teda napodobnil trend, ktorý zaznamenali aj iní sprostredkovatelia platieb - napríklad spoločnosť VISA. Priemerný počet denných transakcií Bitcoinu klesol pod 300 tisíc, čo je hodnota, ktorá bola naposledy viditeľná koncom decembra 2018, kedy cena BTC padla na približne 3100 USD. Zdroj

Nadácia Stellar venuje 2 500 000 XLM charitatívnym organizáciám.
Nadácia Stellar Development Foundation sa zaviazala, že poskytne 2,5 milióna tokenov XLM, ktoré venuje šiestim neziskovým organizáciám na boj proti koronavírusu. V prepočte na doláre ide o viac ako 100 000 USD. Zdroj

Brave získal za mesiac ďalší milión užívateľov.
Open source decentralizovaný prehliadač Brave získal podľa tweetu, ktorý publikoval Des Martin, za posledný mesiac viac než milión nových užívateľov. Brave sa tešia stále väčšiemu záujmu užívateľov. Ide o prehliadač, ktorý je zameraný na ochranu súkromia a údajov.Užívateľov, ktorí si na ňom nechávajú zobrazovať reklamy, odmeňuje token kryptomena Basic Attention Token. Zdroj

Prihlásiť sa do profilu

- Share this article:

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand