- Blog
- Trh vo fáze zdravej korekcie – týždenný prehľad trhu

# Trh vo fáze zdravej korekcie – týždenný prehľad trhu

Published: 25. 02. 2021 · Author: Daniel Mitrovsky

V tomto týždni presiahla celková trhová kapitalizácia 1,23 bilióna EUR. Pokles v 7-dňovom horizonte predstavuje 4,01 %. Hodnota samotného Bitcoinu v priebehu týždňa poklesla o takmer 4,5 % na hodnotu vyše 40 500 EUR. Dominancia Bitcoinu oproti minulému týždňu mierne vzrástla a aktuálne predstavuje 61,4 %.

Zdroj: Coinmarketcap

### Týždeň v znamení korekcie

V pondelok a utorok (22.2 – 23.2) sa Bitcoin a trh kryptomien ponoril do fáze korekcie. Cena Bitcoinu klesla v priebehu 48 hodín o viac než 10 000 USD ( 8200 EUR) až na hodnotu 45 200 USD ( 37 100 EUR). Jedným z viacerých dôvodov tejto korekcie bol aj presun 28 000 Bitcoinov zo súkromnej peňaženky na burzu Gemini ako signál predaja BTC.

Trhy nikdy nemôžu rásť priamočiaro a z času na čas sa na trhu musia objaviť korekcie. Takéto cenové korekcie môžeme považovať za „reset“ na trhu, pričom trh sa vráti k priemernému rastovému trendu a opadne nadmerná eufória z dlhodobého rastu. V stredu, 24.2 sa trh dostal opäť do zelených čísel. Zdroj

### Spoločnosti Microstrategy a Square pokračujú v akumulácií Bitcoinov

Spoločnosť Microstrategy zvýšila svoj podiel držaných Bitcoinov o 27% po tom, čo sa rozhodla zakúpiť ďalších 19 452 BTC. Na webovej stránke spoločnosti je uvedené, že spoločnosť nakúpila Bitcoiny za cenu 52 765 USD, čo predstavuje kumulatívny nákup v hodnote viac než 1 miliardy amerických dolárov (820 miliónov EUR). Generálny riaditeľ spoločnosti Microstrategy Michael Saylor uviedol, že spoločnosť nemá v úmysle spomaliť tempo nákupu Bitcoinov. Microstrategy v súčasnosti vlastní viac než 90 500 Bitcoinov.

Podobne spoločnosť Square oznámila nákup viac než 3 318 Bitcoinov v hodnote 170 miliónov USD ( 139 miliónov EUR). Square sa ihneď chytila príležitosti na nákup dodatočných Bitcoinov po tom, čo cena Bitcoinu začala pri korekcii klesať. Na základe investovanej sumy 170 miliónov USD, za ktoré spoločnosť nakúpila 3 318 BTC, bola nákupná cena za 1 Bitcoin vyčíslená na úrovni 51 325 USD ( 42 086 EUR ). Spoločnosť Square už vlani na jeseň zakúpila 4 709 Bitcoinov v hodnote 50 miliónov USD, ktoré majú súčasnú hodnotu zhruba 250 miliónov USD. Zdroj

### Aktíva pod správou spoločnosti BitWise presiahli 1 miliardu USD.

Spoločnosť Bitwise, ktorá patrí medzi popredných správcov fondov s kryptomenami v utorok oznámila dosiahnutie ďalšieho významného míľnika– aktíva pod správou spoločnosti vo forme digitálnych aktív prvýkrát presiahli hodnotu 1 miliardu USD ( 820 miliónov EUR). Za posledné tri mesiace sa aktíva pod správou spoločnosti zdvojnásobili, čo signalizuje neustále rastúci záujem o kryptomeny zo strany investorov.

Začiatkom februára spoločnosť BitWise predložila SEC (Americká komisia pre cenné papiere a burzy) návrh na založenie nového fondu „kryptomenových inovátorov“. Ide o fond, ktorý sleduje výkonnosť indexu „Bitwise Crypto Innovators Index“, ktorý tvoria spoločnosti , ktoré dosahujú viac než 75% svojich výnosov zo sektoru kryptomien. Zdroj

### Indická centrálna banka blízko k vytvoreniu vlastnej digitálnej meny

India, ktorá je v súčasnosti druhou najľudnatejšou krajinou na svete zvažuje vytvorenie vlastnej digitálnej meny. Guvernér Reserve bank of India vyjadril odhodlanie centrálnej banky vytvoriť CBDC ( Central Bank Digital Currency) v podobe digitálnej rupie. Aj keď ešte neexistuje žiadny presný dátum vydania digitálnej rupie, podľa dostupných informácií banka v súčasnosti dolaďuje technologické a procedurálne záležitosti. Zdroj

### Bitfinex a Tether si vypočuli svoje rozsudky

Ostro sledovaný prípad okolo spoločností Bitfinex a Tether, ktorý má významný vplyv na trh kryptomien bol konečne ukončený. Spoločnosti Bitfinex a Tether zaplatia štátu New York 18,5 milióna USD (15,17 milióna EUR) a budú musieť pravidelne informovať regulačné úrady o stave svojich zásob každý štvrťrok po dobu najbližších dvoch rokov. Napriek tomu si spoločnosti nepriznávajú žiadne priestupky.

Spor medzi kanceláriou generálneho prokurátora New Yorku (NYAG) a spoločnosťami Bitfinex a Tether sa ťahá už od roku 2019. Žaloba New Yorského generálneho prokurátora uvádza, že Bitfinex mal v minulom období využiť 800 miliónov USD z rezerv firmy Tether na financovanie svojej straty, čim mali byť poškodené práva klientov v štáte New York. Zdroj

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.
Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

- Share this article:

### Related

#### Intrest Exchange oslavuje 2 roky! Čo všetko sme dosiahli?

Vážime si to a tešíme sa, že ste s nami. Už sú to dva roky, čo Intrest Exchange ako prvý startup na Slovensku sprístupnil platformu pre bezpečné a inteligentné investovanie do kryptomien.

Read more

#### Spoločnosť Tesla nakúpila Bitcoin za 1,5 miliardy dolárov

Spoločnosť Tesla oznámila, že uskutočnila nákup Bitcoinu v hodnote 1,5 miliardy amerických dolárov. Trh na túto správu ihneď reagoval a cena Bitcoinu v priebehu pár hodín narástla na nové maximum – vi…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand