- Blog
- Paraguaj plánuje nasledovať El Salvádor– týždenný prehľad trhu

# Paraguaj plánuje nasledovať El Salvádor– týždenný prehľad trhu

Published: 24. 06. 2021 · Author: Daniel Mitrovsky

V tomto týždni presiahla celková trhová kapitalizácia 1,12 bilióna EUR. Pokles trhovej kapitalizácie v 7-dňovom horizonte predstavuje 18,2 %. Cena bitcoinu v priebehu týždňa poklesla o 15,7 % na úroveň približne 27 700 EUR. Dominancia bitcoinu tento týždeň výrazne posilnila a aktuálne sa pohybuje okolo úrovne 46,2 %.

Zdroj: Coinmarketcap

### Paraguaj plánuje predstaviť bitcoinovú legislatívu

Carlitos Antonio Rejala Helman, námestník paraguajského národa a člen paraguajského kongresu, plánuje v blízkej dobe predložiť legislatívne návrhy na legalizáciu Bitcoinu v krajine.

Informoval o tom prostredníctvom sociálnej siete Twitter, kde uviedol, že nová legislatíva o Bitcoine a kryptomenách bude predložená kongresu v priebehu júla. Okrem toho naznačil, že nový kryptomenový legislatívny rámec bude zahŕňať aj spoluprácu so spoločnosťou Paypal.

Čoraz viac krajín po celom svete sa zaujíma o legalizáciu Bitcoinu ako oficiálneho platidla. Práve implementácia kryptomenových právnych predpisov by mala spôsobiť, že bitcoinové transakcie sa stanú bežnejšími medzi jednotlivcami a obchodníkmi po celom svete.

Okrem toho, Grupo Cinco, jedna z najväčších paraguajských spoločností pôsobiaca v zábavnom priemysle len pár dní dozadu informovala verejnosť o tom, že čoskoro bude prijímať kryptomeny ako spôsob platby. Zdroj

### Presun čínskych ťažiarov pokračuje

Ťažobný priemysel postupne opúšťa Čínu. Čínske firmy BIT Mining a Fenghua International, zaoberajúce sa ťažbou bitcoinov postupne opúšťajú krajinu a presúvajú sa do USA a Kazachstanu. Firmy tak reagujú na tlak čínskych orgánov, ktoré obmedzili ťažobné aktivity v čínskej provincii Sichuan s odvolaním sa na environmentálne záujmy.

Spoločnosť BIT Mining, ktorá má podiel zhruba 10 % celkového BTC hashrate včera oznámila, že úspešne prepravila prvú várku 320 ťažobných strojov do Kazachstanu. Spoločnosť plánuje do konca júna presunúť do Kazachstanu ďalších 2600 ťažobných strojov.

Napriek tomu, že v posledných dňoch došlo k poklesu BTC hashrate až o 35 %, čo sa odzrkadlilo aj na poklese ceny bitcoinu, existuje aj množstvo pozitív, ktoré so sebou čínske regulácie prinášajú.

Bitcoinový mempool, pomyselná „čakáreň“ bitcoinových transakcií, ktoré čakajú na spracovanie, ostal stabilný. Vo všeobecnosti platí, že s poklesom hashrate je možné spracovať menej transakcií, čo vytvára tlak na existujúcich ťažiarov. Stabilita mempoolu však naznačuje, že aj napriek poklesu hashrate je sieť Bitcoin naďalej stabilná a bez problémov dokáže spracovávať všetky transakcie.

Napriek tomu, že sú krátkodobé účinky týchto obmedzení negatívne, sieť Bitcoin je svedkom decentralizácie ťažobného priemyslu, čo je z dlhodobého hľadiska určite pozitívnym javom. Zdroj

### Kusama uvíta prvý parachain

Projekt z oblasti decentralizovaných financií s názvom Karura sa stal víťazom prvého parachain slotu na testovacej sieti Kusama.

Podľa oficiálneho oznámenia uverejneného v utorok získala Karura podporu od viac než 15 000 subjektov z komunity, ktorí sa rozhodli uzamknúť svoje tokeny $KSM v prospech siete Karura. Celkovo sa Karure podarilo uzamknúť viac než 500 000 tokenov Kusama v hodnote viac než 100 miliónov USD ( 84 miliónov EUR).

Karura je implementáciou protokolu Acala na sieti Polkadot – ktorého cieľom je stať sa hlavným finančným centrom pre ekosystém decentralizovaných financií na sieti Polkadot.

Na základe harmonogramu siete Kusama sa v nasledujúcich štyroch týždňoch uskutočnia ešte ďalšie štyri parachain aukcie. Po dokončení týchto aukcií bude nasledovať audit, ktorého úlohou bude analýza jednotlivých aukcií a kontrola výkonnosti siete. Zdroj

### Microstrategy vlastní viac než 100 000 bitcoinov.

Napriek súčasnému turbulentnému obdobiu na trhu kryptomien sa spoločnosť Microstrategy opäť rozhodla rozšíriť svoje bitcoinové imanie.

Podľa pondelkového oznámenia generálneho riaditeľa spoločnosti Microstrategy Michaela Saylora, kúpila business intelligence firma ďalších 13 005 BTC v celkovej hodnote 489 miliónov USD (409 miliónov EUR) pri priemernej cene 37 617 USD/BTC (31 500 EUR/BTC).

Microstrategy tak aktuálne vlastní až 105 085 BTC v celkovej nákupnej hodnote 2,74 miliárd USD (2,29 miliárd EUR) pri priemernej nákupnej cene 26 080 USD/BTC (21 750 EUR/BTC). Trhová hodnota aktuálne držaných bitcoinov je viac než 3,58 miliárd USD (3,01 miliardy EUR).

Microstrategy tak v súčasnosti vlastní viac než dvojnásobok bitcoinov oproti Tesle. Zdroj

### Prieskum: Briti preferujú kryptomeny pred akciami

Podľa najnovšieho prieskumu sú kryptomeny vo Veľkej Británii populárnejšie než akcie.

Výskum spoločnosti AJ Bell poukazuje na to, že približne 5 % Britov investovalo v rokoch 2019 a 2020 do akcií a podielov ISA (sporiaci účet bez dane), zatiaľ čo až 7 % Britov sa rozhodlo pre investíciu do kryptomien.

Najčastejšie sa vyskytujúcou vzorkou medzi investormi do kryptomien boli muži vo veku do 35 rokov. Až 71 % z opýtaných subjektov uviedlo, že pri investovaní do kryptomien dosiahli zisk. Naproti tomu, 12 % opýtaných uviedlo, že skončili so stratou a 17 % subjektov reálne nevie, či sú v zisku alebo v strate.

Vzdelávanie v oblasti kryptomien je však stále výzvou. Rovnaký prieskum ukazuje, že až 81 % Britov stále nechápe, ako kryptomeny fungujú. Zdroj

### Ethereum London Hard Fork vstupuje do testovacej fázy

Dlho očakávaný hard fork s názvom „London“ na sieti Ethereum vstupuje do testovacej fázy.

Ethereum Foundation vo svojom blogovom príspevku informuje o tom, že tri testovacie siete s názvami Ropsten, Goerli a Rinkeby budú čoskoro oficiálne spustené. Očakáva sa, že ako prvá bude spustená testovacia sieť Ropsten, pričom ostatné siete ju budú postupne nasledovať v týždňových rozostupoch. Spustenie testnetu Ropsten je naplánované na 24. júna.

Súčasťou londýnskeho Hard Forku je celkovo päť vylepšení z dielne Ethereum Improvement Proposal (EIP). Najdôležitejším upgradom je však EIP – 1559, ktorého úlohou je oprava štruktúry poplatkov v sieti Ethereum.

Zatiaľ však nie je známy presný dátum, kedy sa táto aktualizácia dostane do hlavnej siete Etherea. Zdroj

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Polkadot - decentralizovaný web 3.0

Pripravili sme si pre vás novú sériu blogov, v ktorých vám budeme postupne predstavovať všetky kryptomeny, ktoré sú súčasťou Intrest Exchange Index portfólia. V nasledujúcom blogu si predstavíme kryptomenu Polka…

Read more

#### Nové kryptomeny vo Intrest Exchange Index Portfóliu!

Ako je u nás vo Intrest Exchange zvykom, každé tri mesiace vykonávame aktualizáciu Intrest Exchange Index Portfólia, pri ktorej pridávame do portfólia nové kryptomeny s potenciálom rásť a naopak vyraďujeme tie, ktoré nespĺ…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand