- Blog
- El Salvádor bude obyvateľom rozdávať bitcoin – týždenný prehľad trhu

# El Salvádor bude obyvateľom rozdávať bitcoin – týždenný prehľad trhu

Published: 01. 07. 2021 · Author: Daniel Mitrovsky

V tomto týždni presiahla celková trhová kapitalizácia 1,16 bilióna EUR. Nárast trhovej kapitalizácie v 7-dňovom horizonte predstavuje 3,5 %. Cena bitcoinu v priebehu týždňa klesla o 0,5 % na úroveň približne 28 300 EUR. Dominancia bitcoinu tento týždeň mierne poklesla a aktuálne sa pohybuje okolo úrovne 45,5 %.

Zdroj: Coinmarketcap

### El Salvádor rozdáva obyvateľom kryptomeny

Prezident El Salvádoru Nayib Bukele minulý piatok počas svojej tlačovej konferencie oznámil, že vláda bude rozdávať 30 USD (zhruba 25 EUR) v bitcoinoch každému dospelému občanovi krajiny.

Toto oznámenie vyvolalo medzi bitcoinovou komunitou veľmi pozitívne ohlasy. Viacero odborníkov sa hneď pustilo do špekulácií o tom, koľko BTC bude musieť krajina reálne zakúpiť, aby uspokojila potreby občanov. Napriek tomu, že nie je presne jasné, koľko dospelých obyvateľov žije v krajine, očakáva sa nákup bitcoinov v hodnote približne 100 až 150 miliónov dolárov.

Každý dospelý obyvateľ, ktorý si stiahne vládou vydanú bitcoinovú peňaženku, bude mať nárok na bitcoiny zdarma.

Prezident Bukele ďalej uviedol, že prijatý zákon o uznaní bitcoinu ako legálneho platidla v krajine nadobudne účinnosť 7. septembra 2021. Zdroj

### Investície v Indii trhajú rekordy

Investície do kryptomien v Indii podľa posledných prieskumov trhajú rekordy.

Spoločnosť Bloomberg zverejnila report, v ktorom uvádza, že investície do kryptomien pochádzajúce z Indie sa v priebehu posledného roku zvýšili z 200 miliónov až na 40 miliárd dolárov – čo predstavuje nárast až o 19 900 %.

Bitcoin je v Indii prirovnávaný k novodobému digitálnemu zlatu, pričom prieskum ukazuje, že mileniáli oveľa viac investujú svoje peniaze do kryptomien ako do drahých kovov.

K nárastu investícií do kryptomien dochádza po tom, čo indický najvyšší súd zrušil kontroverzné obmedzenia, ktoré predtým zaviedla Indická rezervná banka. Tieto opatrenia zabraňovali bankám uskutočňovať transakcie s kryptoburzami.

Napriek tomu, že najvyšší súd tieto obmedzenia zrušil, je možné, že vláda sa k nim v budúcnosti opäť vráti. India je v súčasnosti druhou najľudnatejšou krajinou s viac než 1,3 miliardami obyvateľov. Zdroj

### Solana bude hostiť nové tokenizované aktíva

Spoločnosť Digital Assets AG prináša na blockchain Solany nové tokenizované akcie pre viac než 55 verejne obchodovaných spoločností.

Blockchainová platforma Solana bude hostiť nové, tokenizované akcie najznámejších spoločností na svete vrátane Facebooku, Apple, Google, Netflix, Paypal či Square.

Spoločnosť Digital Assets AG plánuje zaradiť do zoznamu tokenizovaných akcií až 55 nových spoločností. Švajčiarska firma už v súčasnosti poskytuje tokenizované akcie na burzách Binance či FTX, ako aj na súkromných blockchainoch.

Prospekt cenných papierov s tokenizovanými akciami DAAG schvaľuje Lichtenštajnský úrad pre finančný trh (FMA), vďaka čomu sa akcie stávajú platnými v Európskom hospodárskom priestore.

Tokenizované akcie nie sú v krypto svete novinkou. FTX, Binance a Bittrex Global umožňujú obchodovanie s viacerými akciovými tokenmi, pričom tieto tokeny nie sú prenosné naprieč platformami. Avšak, spustenie akcií spoločnosti Digital Assets umožní prevody na sekundárny trh a na iné adresy Solany, čím sa tokenizovaným akciám otvoria dvere do priestoru DeFi. Zdroj

### Záujem o Cardano rastie

Dáta spoločnosti PoolToll, ktorá pôsobí ako agregátor údajov pre blockchain Cardana, poukazuje na to, že za posledné tri týždne pribudlo v rámci ekosystému Cardano viac než 50 000 nových stakingových adries.

V súčasnosti má Cardano celkovo až 659 301 aktívnych stakingových adries od viac než 2 647 poolingových združení. Celková hodnota vložených tokenov ADA je v súčasnosti viac než 29,44 miliárd amerických dolárov, čo predstavuje až 71 % z celkovej trhovej kapitalizácie tejto kryptomeny.

V polovici júna uviedli vývojári platformy Cardano na testovaciu sieť novú verziu sieťového uzla s názvom AlonzoBlue 2.0. Alonzo je dlho očakávaným upgradom siete Cardano, ktorý so sebou prinesie implementáciu smart kontraktov pre Cardano a tým pádom aj otvorenie dverí do sektoru decentralizovaných financií.

Okrem toho, spoločnosť IOHK, ktorá stojí za platformou Cardano, uviedla, že aktuálne skúma možnosť integrácie systému Stablefees, ktorý by mal zabezpečiť stabilnejšie a spravodlivejšie poplatky v sieti. Zdroj

### Americká senátorka podporuje kryptomenové dôchodkové plány

Cynthia Lummisová, americká senátorka a propagátorka bitcoinu počas summitu CNBC uviedla, že by bola rada, keby sa bitcoin a iné kryptomeny stali bežnou súčasťou diverzifikovanej alokácie aktív pre dôchodkové fondy. Ako hlavný dôvod začlenenia kryptomien do dôchodkových sporiacich plánov uvádza Lummisová ochranu pred infláciou.

Lummisová zároveň zdôraznila význam zachovania rôznorodosti investičných aktív v dôchodkových plánoch.

Napriek tomu, že občania USA majú možnosť už od roku 2014 začleniť kryptomeny do svojich dôchodkových plánov, prax ukazuje, že väčšina Američanov je voči tomu stále skeptických. Zdroj

### Crypto.com bude sponzorovať Formulu 1

Formula 1 získala v utorok nového sponzora. Kryptomenová burza Crypto.com sa oficiálne stane prvým globálnym sponzorom nového projektu „F1 Sprint“.

Napriek tomu, že podmienky dohody ešte neboli oficiálne zverejnené, podľa spoločnosti CNBC s odvolaním sa na zdroje zvnútra pôjde o päťročnú dohodu v celkovej hodnote viac než 100 miliónov USD.

Spoločnosť Crypto.com sa okrem toho stane partnerom F1 v oblasti NFT. Dohoda medzi F1 a kryptomenovou burzou nadobudne platnosť 17. júla, deň pred Veľkou cenou Veľkej Británie.

Ben Picus, riaditeľ pre komerčné partnerstvá F1 uviedol, že Formula využije skúsenosti a odborné znalosti tejto kryptomenovej spoločnosti na rozšírenie svojich obzorov v oblastí kryptomien. Zdroj

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Polkadot - decentralizovaný web 3.0

Pripravili sme si pre vás novú sériu blogov, v ktorých vám budeme postupne predstavovať všetky kryptomeny, ktoré sú súčasťou Intrest Exchange Index portfólia. V nasledujúcom blogu si predstavíme kryptomenu Polka…

Read more

#### Cardano - kryptomena tretej generácie

Pripravili sme si pre vás novú sériu blogov, v ktorých vám budeme postupne predstavovať všetky kryptomeny, ktoré sú súčasťou Intrest Exchange Index portfólia. V nasledujúcom blogu si predstavíme kryptomenu Carda…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand