- Blog
- Týždeň v znamení korekcie – prehľad trhu

# Týždeň v znamení korekcie – prehľad trhu

Published: 20. 05. 2021 · Author: Daniel Mitrovsky

V tomto týždni presiahla celková trhová kapitalizácia 1,42 bilióna EUR. Pokles trhovej kapitalizácie v 7-dňovom horizonte predstavuje až 26 %. Samotný Bitcoin v priebehu týždňa poklesol o 21 % na úroveň približne 32 700 EUR. Dominancia Bitcoinu mierne vzrástla a aktuálne sa pohybuje okolo úrovne 42,8 %.

Zdroj: Coinmarketcap

### Bitcoin a trh kryptomien vo fáze korekcie

Kryptomeny sa po návale negatívnych správ ocitli vo fáze korekcie. Bitcoin v utorok nad ránom klesol pod hranicu 31000 USD (25 300 EUR) a pokračuje tak v rozsiahlej cenovej korekcii, ktorá sa začala ešte začiatkom minulého týždňa. Len v priebehu utorka padol Bitcoin o viac ako 15 %, pričom dosiahol svoje trojmesačné minimum na úrovni 25 000 EUR. Za cenovým poklesom na trhu kryptomien stojí viacero negatívnych správ, ktoré utlmili dopyt po Bitcoine.

Minulú stredu, 12. mája, generálny riaditeľ spoločnosti Tesla Elon Musk vyhlásil, že automobilka pozastavila akceptovanie Bitcoinu ako spôsobu platby za nákupy vozidiel. Hlavným dôvodom pozastavenia akceptácie sú najmä „environmentálne obavy týkajúce sa ťažby Bitcoinu“. Toto oznámenie prišlo len tri mesiace po tom, čo Tesla oznámila svoj nákup Bitcoinov v celkovej hodnote 1,5 miliardy USD. Elon Musk taktiež pripustil, že Tesla bude skúmať alternatívne nízkoenergeticky nákladové kryptomeny (tzv. altcoiny), ktoré by mohli byť Teslou akceptované.

Medzi krypto nadšencami sa ihneď rozbehli masívne diskusie o tom, že Tesla kúpila Bitcoin výhradne za účelom špekulácie a svoje Bitcoiny už odpredala. Spočiatku Elon Musk tieto tvrdenia nevedel vyvrátiť, neskôr však na sociálnej sieti Twitter vydal stanovisko, že Tesla žiadne Bitcoiny nepredala.

Začiatkom tohto týždňa vydali tri čínske orgány bankového a platobného priemyslu vyhlásenie, v ktorom varujú finančné inštitúcie, aby neobchodovali s virtuálnymi menami. Podľa tohto vyhlásenia kryptomeny nie sú „skutočnou menou“ a nemali by sa používať ako prostriedok výmeny za tovary a služby. Podobné vyjadrenie zo strany čínskych orgánov nie je prekvapením. V roku 2017 vládne úrady v Číne zatvorili miestne krypto burzy, zakázali reklamy na kryptomeny a úplne pozastavili takzvané ICO (počiatočné ponuky mincí/tokenov).

Hlavným cieľom tohto vyhlásenia je podľa Čínskych orgánov varovať maloobchodných predajcov a retailových klientov, aby si dávali pozor na riziká súvisiace s kryptomenami.

Práve cenové korekcie predstavujú príležitosť pre investorov rozšíriť svoje investičné portfólio.

Napriek negatívnym správam na trhu s kryptomenami je cena Bitcoinu stále o 40 % vyššia, ako bola začiatkom roku 2021. Taktiež, cena Bitcoinu je stále o 320 % vyššia, než bola pred rokom v máji 2020. Zdroj

### Kusama je pripravená na parachainy

Kusama, sesterská sieť kryptomeny Polkadot je podľa najnovších vyjadrení oficiálne pripravená na zavedenie parachainov do svojej siete. Polkadot tak oficiálne zahájil štvrtú a zároveň záverečnú fázu vývoja pred spustením mainnetu.

Kusama v praxi funguje ako „testovacia sieť“ pre sieť Polkadot, na ktorej sa testujú rôzne funkcionality a vychytávajú nedostatky pred ich oficiálnym zavedením na sieť Polkadot.

Gawin Wood, ako hlavná tvár týchto dvoch kryptomien ďalej uviedol, že firma Parity Technologies, ktorá stojí za vývojom týchto kryptomien, vydala nový upgrade s názvom Polkadot version 0.9. Má ísť o verziu, ktorá je konečne pripravená hostiť parachainy. Spustenie parachainov v sieti Kusama bude prebiehať po uskutočnení externého auditu novej verzie týchto sietí. Zdroj

### Tether spúšťa USDT na sieti Avalanche

Blockchainová spoločnosť Tether, ktorá je emitentom najväčšieho stablecoinu USDT, začiatkom týždňa oznámila, že sprístupní svoj stablecoin na smartkontraktovej platforme Avalanche. Avalanche sa tak stane deviatou sieťou, na ktorej bude stablecoin USDT operovať.

Spustenie USDT v sieti Avalanche sa očakáva v polovici júna. V súčasnosti funguje USDT na blockchainoch Algorandu, Etherea, Solany či Omni. Vysoké poplatky v sieti Ethereum spôsobujú to, že dopyt po USDT na alternatívnych blockchainoch je vyšší, ako na blockchaine Etherea. Zdroj

### Indická vláda prehodnocuje regulácie na kryptomeny

Pozitívne novinky pre trh kryptomien prichádzajú z Indie. Podľa najnovších informácií indická vláda údajne pracuje na vytvorení nového regulačného panelu, v ktorom plánuje prehodnotiť svoj postoj ku kryptomenám. Indická vláda zastáva názor, že aktuálne opatrenia sú príliš prísne a je potrebné nájsť nový pohľad na využitie kryptomien v reálnom svete.

Vládne orgány údajne plánujú zostaviť nový výbor odborníkov, ktorých úlohou by malo byť preskúmanie využitia blockchainu na technologické inovácie v krajine. Výbor by sa mal taktiež zaoberať otázkou možnosti vytvorenia digitálnej rupie podľa návrhu Indickej centrálnej banky.

V Indii došlo v posledných mesiacoch k obrovskému rozmachu kryptomien a to najmä kvôli rastúcemu dopytu retailových klientov aj napriek stále existujúcim regulačným obavám. Zdroj

### EY investuje do blockchainu

Spoločnosť Ernst & Young naďalej intenzívne pokračuje v investíciách do rozvoja blockchainu. Podľa najnovších informácií spoločnosť investovala ďalších 100 miliónov USD (83 miliónov EUR) do vývoja inžinierstva a technológií pre široké spektrum podnikových aplikácií.

Začiatkom týždňa spoločnosť odhalila svoju druhú generáciu nástrojov „Smart Contract & Token Review“ z kategórie produktov EY blockchain analyzer, vrátane testovacieho štúdia, ktoré umožňuje simulácie vykonávania inteligentných zmlúv pre komplexné aplikácie z oblasti decentralizovaného financovania.

Hlavnými motívmi skúmania technológie blockchain sú najmä úspory z vyššej efektívnosti a jedinečné riadiace nástroje, ktoré technológia blockchain ponúka. Zdroj

### Prechod na Ethereum 2.0 prinesie gigantickú energetickú úsporu

Prechod Etherea na Proof-of-Stake algoritmus by so sebou mal priniesť masívne zníženie spotreby elektrickej energie. Podľa najnovšieho blogového príspevku Carla Beekhuizena z nadácie Ethereum by malo Ethereum po prechode na PoS znížiť svoju spotrebu energie až o 99,95 %.

Beekhuizen vo svojom blogovom príspevku ďalej upozorňuje na skutočnosť, že sieť PoS na Ethereu bude približne 7000-krát energeticky efektívnejšia ako Bitcoinová sieť. Aj keď sa toto zníženie spotreby energie očakávalo, nadácia Ethereum sa v tejto oblastí snaží byť transparentná a poukazuje na to, že aj uzly Proof-of-Stake konsenzu budú spotrebovávať určité množstvo energie.

Táto správa je dôležitá najmä z hľadiska rozhodnutia spoločnosti Tesla pozastaviť prijímanie platieb v Bitcoinoch z dôvodu, že ťažba Bitcoinu vyžaduje spotrebu veľkého množstvo energie. Zatiaľ však nie je jasné, či Tesla uvažuje o Ethereu ako o alternatíve k Bitcoinu.

Viac informácií o blogom príspevku nájdete na tomto odkaze.

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Intrest Exchange prináša novú funkciu - Čiastočný výber

Možnosť urobiť čiastočný výber je doteraz najočakávanejšou funkciou vo Intrest Exchange. V priebehu minulého týždňa sa nám úspešne podarilo dokončiť jej vývoj. Neoficiálne sme spustili beta verziu Čiastočného vý…

Read more

#### Spustili sme nový produkt Intrest Exchange Vlastná Voľba

Chcete investovať len do vami vybranej kryptomeny? Teraz je to vo Intrest Exchange možné. Prichádzame s novým produktom Intrest Exchange Vlastná Voľba.

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand