- Blog
- Do ktorej kryptomeny sa oplatí investovať?

# Do ktorej kryptomeny sa oplatí investovať?

Published: 08. 07. 2019 · Author: Boris Hasko

Svet kryptomien a investovanie do nich sú pre bežného človeka často španielskou dedinou. Digitálne meny priniesli okrem novej technológie aj nový pohľad na obchodovanie.

Ak ste v bode, kedy premýšľate nad investovaním svojich finančných prostriedkov do kryptomien, určite nezanedbajte hľadanie relevantných informácií, ich rozdelenie na podstatné a nedôležité a najmä pochopenie samotných procesov, ktoré vám môžu priniesť úspech na kryptotrhu. Poradíme vám ako a kde kryptomeny sledovať. Ktoré z nich sú IN a oplatí sa do nich investovať. Ktoré sú OUT a mali by ste dať od nich radšej ruky preč.

### Dá sa odhadnúť vývoj kryptomien?

Sledovanie cien jednotlivých kryptomien je dôležitou súčasťou krypto sveta. Tak ako je bitcoin hýbateľom kryptotrhu (zaručene o ňom počul už každý), tak je webová stránka CoinMarketCap prvým krokom pre všetkých krypto záujemcov. Stránka ponúka základný prehľad hodnoty jednotlivých kryptomien, na akých burzách a v akých menových pároch sa v nich obchoduje a aký je historický vývoj cien. Orientácia v jednotlivých metrikách ušetrí veľa času pri hľadaní informácií.

Hodnota jednotlivých kryptomien je daná ponukou a dopytom. Aj medzi kryptomenami vládne silný konkurenčný boj. Ak si plánujete kúpiť iba jednu kryptomenu, môžu byť vaše peniaze v ohrození. Riziko by ste mali rozdeliť medzi väčšie množstvo rôznych druhov digitálnych mien.

Pri investovaní na vlastnú päsť je nevyhnutné postrážiť si ekonomické a technické riziká. Medzi ekonomické patrí správny výber kryptomeny, načasovanie, kedy ich kúpiť (záleží či tá vaša konkrétna klesá alebo stúpa) a stratégia, ktorú chcete uplatňovať (kedy predať, koľko držať kryptomenu či kedy dokúpiť). Za technické riziko sa považuje najmä uloženie kryptomeny.

Investovať vo Intrest Exchange

### Existujú riskantné kryptomeny?

Prirodzenou súčasťou kryptotrhu je jeho rýchly nárast, po ktorom môže nasledovať pád a opäť nárast, ktorý môže byť väčší ako ten predošlý. V súčasnosti neexistuje správna kryptomena, ktorá človeku zaručí rast a vysoké výnosy. Pri investovaní sa bude vždy vyskytovať isté percento rizika. Investor si môže vybrať z vyše 2000 rôznych kryptomien. Niektoré z celkového množstva ponúkaných kryptomien sú bezpečnejšie a dôveryhodnejšie, ale sú aj také, pri ktorých je riziko ťažko vyhodnotiteľné. Napokon sú nebezpečné kryptomeny vytvorené ako špekulatívny nástroj.

### Špekulácia menom OneCoin

Príkladom je kryptomena OneCoin, ktorá fungovala ako marketingová sieť. Prostredníctvom nej dostávali členovia provízie za to, že prilákali iných potenciálnych investorov k nákupu kryptomeny (tzv. Ponziho schéma) OneCoin v rámci rôznych balíčkov. Podvodným kryptomenám sa určite nevyhneme, vznikajú za účelom obrať menej znalých investorov o peniaze. Základom je nestaviť všetko na jednu kartu, ale vybrať si z celého balíčka viacero kariet, s ktorými rozohráte kvalitnú partiu. A samozrejme, treba získavať informácie. Najlepšie je v prvej fáze zveriť sa do rúk odborníkom.

### Uložte si kryptomeny do správnej peňaženky

Každý, kto investuje do kryptomien musí riešiť základnú dilemu. Kde bezpečne uložiť výsledok svojej práce? Svoje digitálne meny si každý majiteľ ukladá do kryptopeňaženky. Rovnako ako klasická fyzická peňaženka, v ktorej nosíte svoju hotovosť, aj peňaženky pre digitálne meny slúžia na úschovu kryptomeny. Môžeme ich rozdeliť na dva druhy: online peňaženku, ktorá sa nazýva aj hot wallet alebo offline peňaženku inak volaná aj cold wallet.

Investovať vo Intrest Exchange

### Je bezpečnejšia online alebo offline peňaženka?

Obe formy majú svoje výhody aj nevýhody. Online peňaženka slúži na jednoduchý prístup ku získaným finančným prostriedkom, uskutočňovanie platieb a vykonávanie okamžitých transakcií. Je stále pripojená na internet, čo síce zabezpečuje rýchly prístup ku kryptomenám, ale môže byť aj ľahšie cieľom útoku hackerov. Väčšina odborníkov na digitálne meny preto odporúča, aby používatelia zminimalizovali množstvo peňazí, ktoré si ukladajú do online peňaženky.

Offline peňaženky sa všeobecne považujú za podstatne bezpečnejšie, keďže nie sú nonstop pripojené na internet. Môžu sa rozdeliť na papierové (paper wallet) a hardvérové (HW wallet). Na papierovej peňaženke sú vytlačené verejné a súkromné kľúče zvyčajne v podobe QR kódu a sú tak bezpečne uschované pred hackermi. Tento typ peňaženky je možné vytvoriť použitím bezplatných webových služieb. Generovanie kľúčov sa zvyčajne vykonáva v prehliadači každého majiteľa peňaženky. Najbezpečnejšou, ale aj najdrahšou peňaženkou je tá hardvérová.

### Investuje s nami vo Intrest Exchange

Ak sa chystáte začať s investovaním do kryptomien, ste laik, nemáte čas sledovať všetky zmeny na trhu (ktoré sa menia každý deň a ich sledovaním potrebujete dávku odbornosti) alebo vás stresuje rozhodovanie, do ktorej kryptomeny je najlepšie investovať, vyskúšajte Intrest Exchange.

Ak ste začiatočník, je prirodzené že neviete, ktorá kryptomena bude rásť a ktorá klesať. Náš Intrest Exchange algoritmus efektívne rozdelí vašu investíciu do inteligentného a dynamického portfólia. Sme jediná spoločnosť na Slovensku, ktorá dovoľuje bezpečné investovanie do kryptomien širokej verejnosti.

S nami sa investuje jednoducho, s malou vstupnou investíciou iba 50 eur a s minimálnym rizikom do špičkových kryptomien. Tie odrážajú pohyby na kryptotrhu. Možno sa pýtate, prečo Intrest Exchange vybralo tieto kryptomeny, keď si v súčasnosti môže investor vybrať až z 5000 kryptomien a ich počet neustále rastie.

Dôvod je ten, že niektoré z nich nie sú vôbec vhodné na investovanie. Sú iba špekulatívne alebo sa môžu uložiť len na online generovaných peňaženkách, ktoré nezabezpečujú bezpečnosť pred hackermi, tak ako offline peňaženky.

Zoznam kryptomien vo Intrest Exchange portfóliu nájdete TU.

### Začnite bezpečne investovať do kryptomien už teraz.

Investovať vo Intrest Exchange

- Share this article:

### Related

#### Intrest Exchange: 5 vecí, ktoré o kryptomenách musíte vedieť.

Ak sa čo i len trocha zaujímate o financie a technológie, určite ste sa už stretli s pojmom kryptomena. Skoro každý ho pozná, no ako kryptomeny v skutočnosti fungujú, to už vie zatiaľ len málokto. Ten…

Read more

#### Čo sú to kryptomeny a prečo vznikli?

Pred 10 rokmi poznal pojem kryptomena len málokto. Dnes, vyše 10 rokov po vzniku najznámejšej z nich – Bitcoinu – o nich počul už takmer každý človek s voľným prístupom na internet. Stále existuje vša…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand