- Blog
- Bitcoin a kryptomeny sa v Nemecku stali legálnym finančným nástrojom - týždenný prehľad trhu

# Bitcoin a kryptomeny sa v Nemecku stali legálnym finančným nástrojom - týždenný prehľad trhu

Published: 09. 03. 2020 · Author: Boris Hasko

### Pripravili sme si pre vás krátky prehľad toho, čo sa za posledný týždeň |1.3. - 8.3.| udialo na trhu s kryptomenami. Sledujte pravidelné správy o novinkách z trhu kryptomien.

V tomto týždni sme sa dostali na hodnoty 229,31 mld. EUR marketcapu, čo je od high prepad o 39,54 mld. V tomto týždni Bitcoin vzrástol z 7467,80 EUR na súčasných 7994,94 EUR. Dominancia Bitcoin sa ustálila na 63,2%. Celý trh posilnil od začiatku týždňa o 8,6%.

Zhodnotenie situácie na svetovom trhu a dopad na kryptosvet
Svetové akciové trhy pokračujú v páde. Dôvodom sú obavy z pandémie koronavírusu. Trhy aktuálne počítajú s tým, že centrálne banky sa budú snažiť zmierniť ekonomické dôsledky epidémie uvoľnením menovej politiky. Čína sa snaží zabrániť šíreniu nákazy obmedzením ekonomickej aktivity, a trhy sa obávajú, že podobne to bude aj v ďalších krajinách.

Prihlásiť sa do profilu

Google Play zablokoval významné kryptoaplikácie
Portál Cointelegraph informoval, že niekoľko populárnych aplikácií, ktoré informujú o kryptomenách a technológii blockchain, zrazu nie sú dostupné v obchode Google Play. Platí to aj o aplikácii Cointelegraphu, ktorý je jedným z najčítanejších kryptomenových magazínov. Zdroj

Coinbase a Messara odporúčajú pri koronavíruse prácu z domova
Šéf americkej zmenárne Coinbase, Brian Armstrong, v súvislosti so šíriacim sa koronavírusom v rámci tweetu naznačil, že odporúča zamestnancom svojej firmy, u ktorých to je možné, aby pracovali z domu. K rovnakému kroku informoval aj Ryan Swelkis, zakladateľ firmy Messara. Zdroj

Bitcoin a kryptomeny sa v Nemecku stali legálnym finančným nástrojom
"Sú editované ako digitálne zobrazenie hodnoty, ktorá nebola vydaná alebo zaručená žiadnou centrálnou bankou alebo verejným orgánom, a nie je nevyhnutne spojená s menou určenou zákonom a nemá právne postavenie meny alebo peňazí. Je však akceptovaná ako prostriedok výmeny v elektronickej forme," uviedol Federálny úrad pre finančné dohady Nemecka. Zdroj

Facebook: kryptomena Libra nebude jediná mena
Facebook sa vzhľadom k nie veľmi vrelej reakcii regulátorov rozhodol zmeniť svoju stratégiu s kryptomenou Libra. Je veľmi reálne, že nebude jedinou menou, ktorú bude táto sociálna sieť podporovať. Zdroj

V Indii sa súd postavil za kryptomeny!
Najvyšší indický súd zrušil kontroverzný zákaz bankových prevodov so spoločnosťami, ktoré podnikajú s kryptomenami. Ten bol uvalený Indickou centrálnou bankou v apríli 2018 a v tom istom roku vstúpil do platnosti. Verdikt súdu teda po takmer dvoch rokoch nehostinného obdobia pre kryptomeny vlieva tomuto priemyslu v krajine s druhým najvyšším počtom obyvateľov novú nádej. Zdroj

Prihlásiť sa do profilu

- Share this article:

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand