- Blog
- Intrest Exchange oslavuje 2 roky! Čo všetko sme dosiahli?

# Intrest Exchange oslavuje 2 roky! Čo všetko sme dosiahli?

Published: 29. 01. 2021 · Author: Boris Hasko

Vážime si to a tešíme sa, že ste s nami. Už sú to dva roky, čo Intrest Exchange ako prvý startup na Slovensku sprístupnil platformu pre bezpečné a inteligentné investovanie do kryptomien.

Pre niektorých sa môžu zdať 2 roky ako veľmi krátky čas, no štatistiky ukazujú, že každý tretí startup nevydrží fungovať ani dva roky.

Pre Intrest Exchange, ako slovenský startup v oblasti kryptomien, to bolo zaujímavé no niekedy aj náročné obdobie. Poďte sa s nami pozrieť, ako sme sa v priebehu týchto dvoch rokov vyvíjali a čo sa nám všetko podarilo dosiahnuť.

### Začiatok Intrest Exchange

Počas veľkej kryptomenovej bubliny v roku 2017 vzniklo veľa spoločností, ktoré ponúkali rôzne sposoby nakupovania a obchodovania s kryptomenami. Väčšinou boli zahraničné a veľmi komplikované pre ľudí, ktorí dovtedy nemali s kryptomenami žiadne skúsenosti. Intrest Exchange teda vzniklo ako odpoveď na čoraz väčší a ťažšie prehľadný trh s kryptomenami. Na začiatku bolo určené výhradne pre slovenský trh.

„Prakticky od začiatku sme zaznamenali záujem o náš produkt. Pripisujem to nie len službe, ktorú ponúkame, ale aj tomu, že sme slovenská spoločnosť, čo u investorov vzbudzuje väčšiu dôveru,“ Juraj Forgács, zakladateľ Intrest Exchange.

Prihlásiť sa do Intrest Exchange

Naša unikátnosť bola, a stále je, vo Intrest Exchange Algoritme, ktorý z investície vytvára dynamické portfólio skladajúce sa z viac ako 25 top kryptomien. Vďaka dynamickým a pravidelným prepočtom, dokážeme kopírovať pohyby celého trhu, nielen pohyby jednotlivých kryptomien.

### Rok 2019

Že je o naše služby záujem na slovenskom trhu potvrdil aj fakt, že po prvých 5 mesiacoch sme u nás mali vyše 1000 registrácií. Na to sme nadviazali sériou úspešných prednášok v priestoroch Campus Cowork či HubHub v Bratislave.

V roku 2019 sme taktiež ako prvá investičná spoločnosť do kryptomien získali certifikát od medzinárodnej spoločnosti SGS, ktorá vykonala nezávislú inšpekciu kryptomenových peňaženiek.

Našou prioritou roku 2019 bol slovenský trh, pretože sme ho veľmi dobre poznali. Slovensko slúžilo aj ako modelový trh, kde sme chceli otestovať náš produkt a službu, stojacu na Intrest Exchange Algoritme, ktorá investíciu inteligentne prerozdelí do dynamického portfólia.

Trh bol v tom čase v najväčšom poklese od roku 2017 a Bitcoin stál len 3 200 €. Našťastie to bol rok, kedy sa trh pomaly obrátil smerom hore, pričom bol zaznamenaný až 52 % medziročný rast trhu kryptomien.

Do konca roka sme mali registrácií viac ako 6 500 spolu s 5 200 depozitmi v sume viac ako 1 350 000 €. Počas roku 2019 sme sprocesovali 440 výberov v sume cez 330 000 €. Ku koncu roka sme sa tiež zapojili do medzinárodnej súťaže CESA 2019 (Central European Startup Awards), v ktorej sme sa dostali až do finále. Rok 2019 sme ukončili účasťou v súťaži Future Now, kde sme sa spomedzi 150 uchádzačov umiestnili v top 25 najlepších startupov v strednej a východnej Európe.

### Rok 2020

V roku 2020 začalo Intrest Exchange napredovať vo viacerých smeroch. Na začiatku roka sme sa rozrástli o nových členov tímu a zároveň sme už v apríli pokorili hranicu 10 000 registrovaných používateľov. O mesiac neskôr nás náš švajčiarsky investor BaseTech Ventures, podporil ďalšou investíciou pre rozšírenie Intrest Exchange aj do Česka a Poľska.

Pokiaľ ide o vývoj nových produktov, priniesli sme nové technológie pre lepšie zabezpečenie a ukladanie kryptomien - Ledger Vault. Naša celoročná snaha a tvrdá práca sa podpísali pod výhru 2. miesta v súťaži o cenu Ministra hospodárstva "Inovatívny čin roka 2019".

Prihlásiť sa do Intrest Exchange

Ku koncu roka sme priniesli možnosť rýchleho vkladu prostriedkov pre slovenský trh, kde ponúkame možnosť investovať do kryptomien behom niekoľkých minút. Vylepšovania sa nevyhli ani našej webovej stránke, okrem jej skvalitnenia sme doplnili aj nové informácie o Vízii, Algoritme, Zabezpečení alebo Výkonnosti. Navyše sme niekoľkokrát v priebehu roka vylepšili užívateľské rozhranie.

Rok 2020 sme zavŕšili 296-percentným medziročným rastom trhu kryptomien a 23 700 registráciami (medziročný nárast o 264 %). Výrazný nárast sme zaznamenali aj pri depozitoch, ktorých bolo za minulý rok dohromady 22 420 v celkovej výške 6 237 000 €. Naši klienti si za minulý rok vybrali od nás sumu v hodnote cez 4 000 000 € v počte 4 981 výberov.

“Keď sme spustili Intrest Exchange, nevedeli sme, ako budú zákazníci reagovať na takúto službu. Trh kryptomien bol v poklese. Bolo veľmi milým prekvapením, že v roku 2019 sme prekročili 6 500 používateľov, čo nám dodalo energiu pokračovať ďalej. Keď sme v roku 2020 mali viac ako 23 000 nových používateľov bolo jasné, že ideme správnym smerom.” - Boris Haško, riaditeľ komunikácie.

### Zmena bankových účtov

Rok 2020 sa však nezaobišiel bez skutočných výziev. Jednou z nich bol aj bankový účet.
Ako priekopníci na Slovensku, ktorí prinášajú takto komplexné riešenia v oblasti kryptomien a investovania, sme sa museli potýkať aj s nepripravenosťou slovenských bánk otvoriť účet kryptomenovej spoločnosti akou je Intrest Exchange.

„Slovenské banky nevedia zatiaľ spolupracovať s kryptomenovými spoločnosťami. Dôvodom je nedostatočná znalosť sektora kryptomien, ktorej výsledkom je, podľa štúdie Národnej banky Slovenska, paušálne blokovanie celého odvetvia. Je preto pre nás náročné otvoriť bankový účet na Slovensku a následne ho dlhodobo a bez komplikácií využívať,“ dodáva Juraj Forgács, zakladateľ Intrest Exchange.

Využívame účet od Globitexu. Ide o litovskú finančnú inštitúciu založenú v roku 2017, ktorá pôsobí vo viac ako 20 krajinách. Globitex má už viac ako 300 firemných klientov, zameriavajúcich sa na kryptomenové projekty.

### Ako sa menil web Intrest Exchange

1. fáza
2. fáza
3. fáza
   Najnovšia verzia

### Čo ďalej pripravujeme

Prinášame úplne nové užívateľské rozhranie, ktoré ponúkne ešte lepší prehľad o vašich investíciách. Pripravujeme tiež nové produkty a služby, vrátane dlho očakávaných čiastočných výberov. Na konci mesiaca prinesieme nové výsledky nášho pravidelného auditu a v marci ďalšiu aktualizáciu Intrest Exchange Index Portfólia.

Ďakujeme za prejavenú dôveru za uplynulé 2 roky a sme radi, že pri nás stojíte!
Veríme, že s nami budete úspešne investovať aj v tomto roku.

Tím Intrest Exchange

Prihlásiť sa do Intrest Exchange

- Share this article:

### Related

#### Intrest Exchange má nový profil

Ako sme už avizovali na konci minulého roka, pripravili sme si pre vás nový a vylepšený profil, ktorý spúšťame pre každý náš trh.

Read more

#### Delistovanie Ripple z Intrest Exchange Portfólia

Po mesiacoch kuloárnych správ americká komisia SEC vzniesla obvinenie voči spoločnosti Ripple Labs a jej dvom štatutárom za nezákonnú ponuku cenných papierov. Preto sme okamžite prikročili k odstránen…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand