- Blog
- 25% nárast trhu pred halvingom Bitcoinu

# 25% nárast trhu pred halvingom Bitcoinu

Published: 30. 04. 2020 · Author: Juraj Forgács

Za posledný týždeň narástol trh kryptomien o 25%, keď včera prelomil kľúčovú rezistenciu na Bitcoine. Podľa všetkých ukazateľov trh začína zapracovávať blížiaci sa halving do ceny.

Halving Bitcoinu je dlho očakávaná udalosť, ktorou táto základná kryptomena ovplyvňuje celý trh. Momentálne sa Bitcoin javí ako vhodné úložisko hodnoty a finančný nástroj, ktorého cena neodráža pohyby cien akcií, ani dlhopisov. Celkový počet Bitcoinov, ktoré budú vytvorené, je dopredu známy a neovplyvniteľný, čo je najmä v súčasnej dobe nekonečného tlačenia nových peňazí (“kvantitatívneho uvoľňovania”) veľmi preferované.

Po počiatočnom šoku z korona epidémie sa kryptomeny spamätali rýchlejšie ako tradičné aktíva. To utvrdilo mnohých investorov, že riziká sú oveľa nižšie ako potenciál nárastu po halvingu. Počas apríla sa vyhľadávanie spojenia "Bitcoin Halving" na google znásobilo, čo naznačuje, že prílev nového dopytu súvisí práve s týmito očakávaniami:

### Čo je halving Bitcoinu?

Približne o 12 dní sa množstvo nových Bitcoinov, ktoré ťažiari získajú za nový blok transakcií, zníži z 12.5 na 6.25. To výrazne zníži ponuku Bitcoinov na trhu, čo pri konštantnom dopyte môže viesť k trvalému rastu ceny. Navyše, čím je Bitcoin vzácnejší, tým je po ňom väčší dopyt ako po úložisku hodnoty. Preto niektoré štatistické modely predpovedajú až 10-násobný nárast ceny v najbližších rokoch.

Zmeny v odmenách za vyťaženie jedného bloku

### Bavorská štátna banka a predikcia na roky 2020-2024.

Aj Bavorská štátna banka vo svojej štúdii o Bitcoine validovala S2F model a predpovedá priemernú cenu až okolo 90,000 USD. Samozrejme, za predpokladu, že trh bude preferovať "tvrdé peniaze" pred tradičnými peniazmi, ktoré štáty donekonečna riedia a dotláčajú.

Súčasná vlna nových dolárov a eur, ktorá sa počíta v triliónoch, je spúštačom, ktorý záujem o Bitcoin ešte znásobuje.

Investujte s Intrest Exchange

- Share this article:

### Related

#### Intrest Exchange dostalo podporu 300,000€.

Švajčiarsky investor BaseTech Ventures vidí potenciál v kryptomenách a v slovenskom startupe Intrest Exchange. Podporil ho ďalšou investíciou vo výške 300,000€.

Read more

#### Intrest Exchange prekročilo hranicu 10,000 používateľov

Je to priližne rok od spustenia apexstocktraders.com na slovenskom trhu. Za toto krátke odobie Intrest Exchange dokázalo zdolať niekoľko významných míľnikov a jedným z nich je 10,000 používateľov našich služieb.

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand