- Blog
- Newyorská burza uvádza nový krypto ETF fond – týždenný prehľad trhu

# Newyorská burza uvádza nový krypto ETF fond – týždenný prehľad trhu

Published: 22. 07. 2021 · Author: Daniel Mitrovsky

V tomto týždni presiahla celková trhová kapitalizácia 1,11 bilióna EUR. Pokles trhovej kapitalizácie v 7-dňovom horizonte predstavuje 0,1 %. Cena Bitcoinu v priebehu týždňa poklesla o 2 % na úroveň približne 27 300 EUR. Dominancia Bitcoinu tento týždeň len mierne posilnila a aktuálne sa pohybuje okolo úrovne 46 %.

Zdroj: Coinmarketcap

### NYSE a nové ETF

V Spojených štátoch amerických bol začiatkom tohto týždňa oficiálne predstavený nový fond, obchodovaný na Newyorskej burze cenných papierov (NYSE), ktorý je zameraný na ekologickejšie operácie a na infraštruktúru ťažby kryptomien. Fond je primárne orientovaný na spoločnosti, ktoré sú v oblasti ťažby ohľaduplné k životnému prostrediu.

Fond s názvom „Viridi Cleaner Energy Crypto-Mining and Semiconductor ETF“ sa začal obchodovať v utorok 20. júla na Newyorskej burze cenných papierov pod tickerom „RIGZ“.

Hlavnou úlohou tohto fondu je prilákať do sveta kryptomien nových investorov, pre ktorých sú dôležité otázky životného prostredia a sociálnej oblasti.

Spoločnosť Viridi Funds, ktorá stojí za vytvorením tohto fondu, ďalej oznámila, že súčasťou fondu sú aj investície do spoločností, ktoré sú zainteresované v oblasti ťažby kryptomien. Patria sem spoločnosti ako Samsung Electronics, Nvidia Corporation či Advanced Micro Devices.

Generálny riaditeľ spoločnosti Viridi Funds Wes Fulford si navyše myslí, že migrácia ťažby z Číny do Severnej Ameriky je dobrou správou pre odvetvie kryptomien, pretože viac ako polovica ťažby kryptomien v USA už v súčasnosti využíva obnoviteľné zdroje energie. Zdroj

### Ťažba bitcoinov je čoraz čistejšia

Najnovšie údaje z Cambridgeskej univerzity, ktorá aktívne sleduje a skúma energetickú stránku ťažby bitcoinov, poukazuje na to, že geografické rozloženie ťažby bitcoinov sa za posledných 6 mesiacov v dôsledku masívneho zásahu čínskych úradov drasticky zmenilo.

Podľa údajov z Cambridgeskej univerzity sa takmer 17 % všetkej ťažby bitcoinov v súčasnosti vykonáva v Severnej Amerike, pričom minimálne 50 % tejto ťažby využíva obnoviteľné zdroje energie. Okrem toho, podiel Číny na celkovom hashrate poklesol od apríla z pôvodných 65 % na súčasných zhruba 46 %.

V súčasnosti sa v Amerike čoraz viac využívajú pri ťažbe obnoviteľné zdroje energie, ako napríklad vodná energia, solárna, veterná či dokonca energia zo spaľovania plynu.

Navyše, CNBC, popredný americký business kanál v posledných mesiacoch zhromažďoval názory odborníkov z oblasti ťažby kryptomien na masívnu migráciu ťažiarov z Číny. Väčšina odborníkov sa zhodla, že ťažba kryptomien je v súčasnosti šetrnejšia k životnému prostrediu, ako tomu bolo v čase, keď Čína ovládala globálny ťažobný hashrate. Zdroj

### MasterCard sa obzerá po využití stablecoinov

Spoločnosť Mastercard v utorok oznámila partnerstvo so spoločnosťami Circle, Paxos a Evolve Bank & Trust s cieľom uľahčiť a zosúladiť konverzie medzi tradičnými fiat peniazmi a kryptomenami.

Mastercard okrem toho oznámila rozšírenie svojho kartového programu pre kryptomenové peňaženky a burzy, čím sa zjednoduší proces konverzie kryptoaktív na tradičné peniaze. Tieto novinky nadväzujú na vyhlásenia spoločnosti ešte z februára, kedy spoločnosť Mastercard prvýkrát oznámila svoje zámery orientované na podporu platieb kryptomenami.

Uzavretie partnerstva so spoločnosťou Circle pravdepodobne znamená, že Mastercard si zvolila stablecoin USDC ako spôsob vyrovnávania kryptomenových obchodov. USDC bude pravdepodobne slúžiť ako most medzi kryptoaktívami a fiat peniazmi jednotlivých klientov.

Proces vyrovnávania bude založený na prevode vybraných kryptomien na USDC ešte pred tým, ako sa transakcia vyrovná v amerických dolároch. To umožní viacerým spoločnostiam a obchodníkom prijímať krypto platby prostredníctvom Mastercard bez obáv z kurzových rozdielov. Zdroj

### ECB pracuje na digitálnom eure

Európska centrálna banka oficiálne spustila investigatívnu fázu digitálneho eura, ktorá potrvá približne 24 mesiacov. ECB si od digitálneho eura sľubuje najmä vysokú ochranu súkromia a výrazne nižšiu spotrebu energie oproti bitcoinu.

Napriek tomu, že o myšlienke digitálnej meny centrálnej banky sa uvažuje už roky, ECB doteraz nikdy neprejavila skutočný záujem o jej preskúmanie. V minulosti napríklad Christine Lagardeová predstavila možnosti digitálneho eura, ale nikdy nepotvrdila žiadne presné plány jeho vývoja.

Situácia sa však za posledné týždne zmenila. ECB sa rozhodla spustiť „testovacie obdobie“, počas ktorého sa bude výskumné oddelenie ECB zameriavať na riešenie kľúčových otázok týkajúcich sa dizajnu a distribúcie digitálneho eura, pretože digitálne euro musí byť schopné uspokojiť potreby všetkých Európanov.

ECB si od digitálneho eura taktiež sľubuje zníženie nezákonných operácií a elimináciu nežiaducich dopadov na finančnú stabilitu a menovú politiku. Centrálna banka taktiež potvrdila, že digitálne euro bude fungovať ako „doplnok“ ku klasickej hotovosti. Zdroj

### Prieskum: až 70 % inštitúcií plánuje v budúcnosti nakúpiť kryptomeny

Najnovší prieskum poukazuje na to, že až 7 z 10 inštitucionálnych investorov plánuje v budúcnosti uskutočniť nákup digitálnych aktív.

Prieskum spoločnosti Fidelity Digital Assets, ktorý sa zameriaval na inštitucionálnych investorov a ich záujem o digitálne meny, priniesol šokujúce výsledky – prieskum ukázal, že viac ako 50 % globálnych inštitucionálnych investorov už alokovalo časť svojich prostriedkov do kryptomien.

Väčšina investorov si síce uvedomuje vysokú volatilitu na trhu kryptomien, no vidia v kryptomenách technologický a investičný potenciál.

Až 90 % z tých, ktorí prejavili záujem o digitálne aktíva, si myslí, že ich portfólia alebo portfólia ich klientov budú v priebehu nasledujúcich piatich rokov obsahovať priame investície do kryptomien alebo expozíciu voči kryptomenám prostredníctvom alternatívnych produktov.

Prieskumu sa zúčastnili digitálne a tradičné zaisťovacie fondy, finanční poradcovia, nadácie, investori s vysokým čistým imaním a takzvané Family offices, ktoré sa starajú o investície bohatých individuálnych investorov. Zdroj

### Grayscale spúšťa nový DeFi fond

Spoločnosť Grayscale investment spustila fond orientovaný na decentralizované financie. Nový DeFi fond je celkovo už 15. investičným produktom tejto spoločnosti.

Novospustený DeFi fond má portfólio vážené podľa trhovej kapitalizácie najpopulárnejších protokolov z oblasti decentralizovaných financií. Do fondu môžu od začiatku tohto týždňa investovať inštitucionálni akreditovaní investori aj akreditovaní individuálni investori.

Súčasťou nového fondu sú nasledujúce aktíva:

- Uniswap (UNI)
- Aave (AAVE)
- Compound Finance (COMP)
- Curve (CRV)
- MakerDao (MKR)
- SushiSwap (SUSHI)
- Synthetix (SNX)
- Yearn.Finance (YFI)
- UMA Protocol (UMA)
- Bancor Network Token (BNT)

Spoločnosť Grayscale v súčasnosti spravuje aktíva v celkovej hodnote takmer 30 miliárd USD (25 miliárd EUR). Zdroj

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Pripravili sme si pre vás letný bonus 5 €

Na to, aby ste investovali do kryptomien s Intrest Exchange, existuje more dôvodov. A my sme vám toto leto priniesli ďalší. Keď sa teraz zaregistrujete, automaticky vám do vášho Intrest Exchange Index Portfólia pripíšeme l…

Read more

#### Máme ďalší dôvod na oslavu - Intrest Exchange má viac ako 50 000 používateľov!

Do kryptomien s nami bezpečne a jednoducho investuje už viac ako 50 000 používateľov, medzi ktorými sú jednotlivci a po novom aj firmy a právnické osoby. V našom pláne je rozširovať sa aj naďalej a me…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand