- Blog
- Bitcoin spotrebuje viac ako 56 % energie z obnoviteľných zdrojov – týždenný prehľad trhu

# Bitcoin spotrebuje viac ako 56 % energie z obnoviteľných zdrojov – týždenný prehľad trhu

Published: 08. 07. 2021 · Author: Daniel Mitrovsky

V tomto týždni presiahla celková trhová kapitalizácia 1,165 bilióna EUR. Nárast trhovej kapitalizácie v 7-dňovom horizonte predstavuje 0,4 %. Cena Bitcoinu v priebehu týždňa poklesla o 2,4 % na úroveň približne 27 500 EUR. Dominancia Bitcoinu tento týždeň mierne poklesla a aktuálne sa pohybuje okolo úrovne 44,3 %.

Zdroj: Coinmarketcap

### Ťažba Bitcoinu naberá zelené kontúry

Dobrovoľné združenie ťažiarov s názvom Bitcoin Mining Council (BMC) zverejnilo výsledky svojho prvého prieskumu, ktorý sa týkal využívania obnoviteľných zdrojov energie pri ťažbe bitcoinu.

Podľa zverejnenej správy sa prieskumu zúčastnilo 32 % ťažiarov zo siete Bitcoin, ktorých úlohou bolo zodpovedať na tri jednoduché otázky týkajúce sa ťažby Bitcoinov.

Výsledky prieskumu ukázali, že spoločnosti, ktoré sa zúčastnili prieskumu, v súčasnosti využívajú na ťažbu v priemere až 67 % zelenej energie. Z tohto čísla následne Bitcoin Mining Council odvodil predpoklad, že celosvetovo sa pri ťažbe bitcoinov využíva v priemere približne 56 % energie z obnoviteľných zdrojov. Okrem toho prieskum ukázal, že ťažba bitcoinov v súčasnosti spotrebuje len približne 0,1 % celosvetovej energetickej produkcie.

Aj keď výsledky tohto prieskumu treba brať čiastočne s rezervou, pretože sa prieskumu zúčastnila len jedna tretina všetkých ťažiarov, prieskum naznačuje pozitívny trend a čoraz väčší apetít ťažiarov využívať obnoviteľné zdroje energie na ťažbu bitcoinu. Zdroj

### Shiden víťazom tretej aukcie na Kusame

Shiden, sesterský projekt decentralizovaného aplikačného centra s názvom Astar Network, sa stal víťazom tretieho parachain slotu na sieti Kusama.

Podľa oficiálneho oznámenia si Shiden zabezpečil svoj slot na sieti uzamknutím až 137 020 Kusama tokenov v celkovej hodnote viac než 29 miliónov USD (24,5 milióna EUR).

Shiden využil na zabezpečenie parachainového slotu mechanizmus Kusama crowdloan, ktorý držiteľom KSM tokenov umožní uzamknúť na 11 mesiacov svoje tokeny v prospech projektu Shiden. Shiden potom odmení držiteľov týchto tokenov svojím vlastným, natívnym tokenom SDN v pomere 1 KSM = 25 SDN.

Shiden je smart kontraktovou platformou pre decentralizované aplikácie fungujúce na sieti Kusama, ktorý poskytuje interoperabilné prostredie prostredníctvom mostov (bridges) s ďalšími smart kontraktovými blockchainmi, napríklad s Ethereom či Cosmos. Zdroj

### Prvá banka ponúka ETH 2.0 staking

Švajčiarska banka Sygnum bank sa stane prvou bankou na svete, ktorá umožní svojim klientom Ethereum 2.0 staking.

Sygnum umožní svojim klientom bezpečne a jednoducho stakeovať svoje ETH tokeny na sieti Ethereum 2.0 prostredníctvom banky. Nová stakingová služba tejto digitálnej banky ponúkne jej klientom plne integrované a užívateľsky prívetivé prostredie. Klienti môžu stakeovať svoje ETH tokeny priamo zo svojich existujúcich peňaženiek, pričom stakeované ethereum zostane na ich vlastných peňaženkách.

Sygnum už v súčasnosti poskytuje pre klientov staking v rámci siete Tezos (XTZ). Okrem toho banka svojim klientom ponúka termínované vklady na svoj vlastný stablecoin s názvom Digital Swiss Franc (DCHF).

Množstvo stakeovaných ETH tokenov na platforme Ethereum 2.0 neustále narastá. V súčasnosti je stakeovaných celkovo viac než 6,1 milióna ETH tokenov prostredníctvom viac než 185 000 sieťových validátorov. Celkové množstvo stakeovaných ETH má v súčasnosti hodnotu viac než 14 miliárd USD (11,8 miliárd EUR). Zdroj

Na sprístupnenie tejto služby sa môžu tešiť aj klienti Intrest Exchange v priebehu nasledujúcich mesiacov.

### Krypto fondy opäť akumulujú kryptomeny

Najnovší report spoločnosti CoinShares poukazuje na to, že veľké krypto fondy opäť akumulujú kryptomeny.

Prílev do fondov digitálnych aktív tvorených Bitcoinom, Ethereom a inými kryptomenami dosiahol v priebehu minulého týždňa hodnotu viac než 63 miliónov USD (53,26 miliónov EUR). Prvýkrát po takmer troch mesiacoch zaznamenali všetky produkty najväčšieho krypto fondu kladné čísla. Akumulácia kryptomien zo strany inštitúcií môže znamenať opatrný optimizmus a možné otočenie trendu na trhu kryptomien.

Fondy orientované na Bitcoin zaznamenali týždenný prílev kapitálu od inštitucionálnych investorov vo výške 38,9 milióna USD. Fondy orientované na Ethereum zaznamenali prílev kapitálu približne 17,7 milióna USD. Okrem toho fondy orientované na Polkadot a XRP zaznamenali prílev 2,1 milióna USD, respektíve 1,2 milióna USD.

Aj keď altcoinové fondy zaznamenali po dlhšom období pozitívny týždenný prílev, celková suma prílevu bola oveľa nižšia ako počas predchádzajúcich týždňov. Z toho vyplýva, že investori sa opäť viac obzerajú po investíciách do Bitcoinu.

Okrem toho spoločnosť Grayscale, ktorá je najväčším správcom krypto fondov, minulý týždeň oznámila, že celkový objem krypto aktív pod správou tejto spoločnosti prekročil hodnotu 29,8 miliárd USD (25,19 miliárd EUR). Zdroj

### Ethereum EIP-1559 už pozná svoj dátum

Aktualizácia v sieti Ethereum s názvom EIP-1559 už pozná svoj predbežný dátum uvedenia na sieť.

Aktualizácia EIP-1559, ktorá je jednou z najočakávanejších aktualizácií siete Ethereum sa uskutoční pravdepodobne 4. augusta 2021. Aktivácia tejto aktualizácie pravdepodobne prebehne s overením bloku 12 965 000, pričom sa očakáva, že overenie tohto bloku sa uskutoční 4. augusta 2021 medzi 15:00 až 19:00 stredoeurópskeho času.

Prvotne sa predpokladalo, že EIP-1559 bude spustené už okolo 14. júla, avšak vývojári nechcú nechať nič na náhodu, a preto sa rozhodli toto spustenie odložiť.

EIP-1559 so sebou prinesie spaľovanie transakčných poplatkov v sieti Ethereum. Na základe toho sa očakáva, že bude jednoduchšie predpovedať približnú cenu transakcie. Okrem toho, spaľovanie poplatkov v sieti spôsobí to, že ponuka ETH tokenov sa bude v priebehu času znižovať, čo zabezpečí deflačný charakter siete. Zdroj

### Twitter vstupuje do NFT priestoru

Sociálna sieť Twitter, ktorá je najpopulárnejšou sociálnou sieťou v zámorí, sa rozhodla svojim používateľom každý deň rozdávať bezplatné NFT v rámci prebiehajúcej reklamnej kampane.

Twitter sa rozhodol rozdať až 140 nových NFT tokenov prostredníctvom zdieľaných tweetov obsahujúcich množstvo rôznych obrázkov s logom Twitter a virtuálnym domácim miláčikom Tamagotchi.

Reklamná kampaň súvisí so spoluprácou s NFT platformou Rarible, ktorá sa zameriava na nákup a predaj digitálnych NFT tokenov.

NFT sú digitálne aktíva, ktoré predstavujú širokú škálu jedinečných hmotných a nehmotných predmetov, od zberateľských športových kariet až po virtuálne nehnuteľnosti či hudobné albumy. Zdroj

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Rastieme! Investori nás podporili ďalším 1,5 miliónom eur

Na náš rozvoj na Slovensku aj v zahraničí sme získali ďalšie financie. Nové investície pochádzajú od nášho hlavného investora BaseTech (500 000 €) a od niekoľkých menších slovenských investorov, ktorí…

Read more

#### PAX Gold - kryptomena krytá zlatom

V nasledujúcom blogu vám predstavíme kryptomenu PAX Gold, ktorá je súčasťou nového produktu spoločnosti Intrest Exchange s názvom „Intrest Exchange Bitcoin a Zlato.“

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand