- Blog
- Microstrategy prichádza s novou inováciou – týždenný prehľad trhu

# Microstrategy prichádza s novou inováciou – týždenný prehľad trhu

Published: 15. 04. 2021 · Author: Daniel Mitrovsky

V tomto týždni presiahla celková trhová kapitalizácia 1,85 bilióna EUR. Nárast kapitalizácie v 7-dňovom horizonte predstavuje až 17 %. Samotný Bitcoin dosiahol priebehu týždňa nové all-time high na úrovni 54 200 EUR, pričom v priebehu posledného týždňa vzrástol o 10,1 %. Dominancia Bitcoinu oproti minulému týždňu opäť poklesla a aktuálne predstavuje 52,8 %

Zdroj: Coinmarketcap

### Microstrategy oznámilo vyplácanie bonusov v Bitcoinoch

Spoločnosť Microstrategy, ktorá je známa najmä vďaka gigantickým investíciám do Bitcoinu uskutočnila ďalší významný krok vpred, ktorý vedie k implementácií kryptomien do reálneho sveta. Generálny riaditeľ spoločnosti Michael Saylor prostredníctvom sociálnej siete Twitter oznámil, že predstavenstvo spoločnosti Microstrategy bude mať vyplácané bonusy vo forme Bitcoinu. Firma už toto rozhodnutie oznámila Americkej komisií pre cenné papiere a burzy (SEC).

Tento krok len potvrdzuje fakt, že firma verí, že Bitcoin je stabilnejším a spoľahlivejším uchovávateľom hodnoty, než je americký dolár. Microstrategy ešte v priebehu minulého týždňa nakúpila ďalších 250 BTC za 15 miliónov USD ( 12,6 milióna EUR), pričom v súčasnosti vlastní viac než 91 500 BTC. Zdroj

### ECB zverejnila prieskum verejnej mienky o digitálnom eure

Európska Centrálna Banka (ECB) zverejnila výsledky prieskumu verejnej mienky týkajúcej sa vývoja a implementácie digitálneho eura do praxe. Podľa zverejnených informácií dostala ECB viac než 8200 odpovedí – čo je ich nový rekord v počte obdržaného množstva spätnej väzby.

Z celkového množstva odpovedí pochádzalo až 47 % z Nemecka, 15 % z Talianska a 11 % z Francúzska. Až 43 % respondentov uviedlo , že najdôležitejšou črtou v oblasti vývoja budúceho digitálneho eura by malo byť zabezpečenie ochrany osobných údajov. Zhruba 18% respondentov považuje za najdôležitejšiu vlastnosť digitálneho eura bezpečnosť. Platobnú schopnosť a jednoduchosť platieb považuje 11 % respondentov za najdôležitejší aspekt vývoja. Ďalších 8 % respondentov si myslí, že digitálne euro by malo byť možné využívať aj offline – bez pripojenia na internet.

Tento prieskum bol zahájený v októbri 2020 a ECB ho považuje za dôležitý nástroj rozhodovacieho inštrumentária banky. Podľa prezidentky ECB Christine Lagardeovej by celý proces prijímania digitálneho eura mohol trvať tri až štyri roky za predpokladu, že by sa Rada guvernérov ECB a Európsky parlament rozhodli v tejto iniciatíve pokročiť. Zdroj

### Akcie Coinbase prichádzajú na NASDAQ

Jedna z najväčších kryptomenových búrz Coinbase absolvovala v stredu proces priameho kótovania (Direct public offering) na burzu NASDAQ, v ktorom spoločnosť predáva akcie priamo verejnosti a vynecháva tak sprostredkovateľov. Akcie spoločnosti Coinbase sa budú na burze obchodovať pod tickerom „#COIN“. Referenčná cena akcie ešte pred priamym zalistovaním na burzu bola stanovená na 250 USD (208 EUR) . Na základe referenčnej ceny zverejnenej v utorok spoločnosťou NASDAQ bolo stanovené ocenenie spoločnosti Coinbase pred obchodovaním na 66,5 miliardy dolárov.

V tomto prípade je nutné si uvedomiť, že referenčná cena neodráža otváraciu cenu. Referenčná cena nie je ponuková cena a nikto za túto cenu nekúpil ani nepredal akcie. Otváracia verejná cena akcií sa určí na základe príkazov na nákup a predaj v otváracej aukcii na burze. Zdroj

### Ethereum absolvuje Berlin hard fork

Cena kryptomeny Ethereum dosiahla počas posledných dní svoje nové maximum presahujúce 2480 USD (2070 EUR). Nové all-time high prišlo len pár hodín pred očakávaným Berlin hard forkom v sieti Ethereum, ktorý zo sebou prináša zmeny umožňujúce lepšie fungovanie blockchainu a zníženie transakčných poplatkov v sieti.

Aktualizácia v sieti by mala prebehnúť v bloku s poradovým číslom 12 244 000. Bližšie informácie a konkrétne aktualizácie týkajúce sa Berlin hard forku si môžete prečítať v tomto článku.

### Galaxy Digital predložilo žiadosť o Bitcoinové ETF

Spoločnosť Galaxy Digital prejavila záujem o poskytovanie krypto ETF fondov. Podľa informácií, ktoré zverejnila SEC, už spoločnosť Galaxy Digital predložila žiadosť o vytvorenie produktu s názvom Galaxy Bitcoin ETF. V prípade, že bude toto ETF schválené, bude sa obchodovať na burze NYSE Arca, pričom ako mechanizmus oceňovania ETF sa použije index Bloomberg Galaxy Bitcoin. Galaxy Digital už v marci prostredníctvom svojej dcérskej spoločnosti uviedla na trh produkt Bitcoin ETF na trhu v Kanade. Zdroj

### Európska investičná banka skúma možnosť emitovania dlhopisov prostredníctvom blockchainu

Európska investičná banka (EIB), medzinárodná finančná inštitúcia vlastnená členskými štátmi Európskej únie údajne, skúma technológiu blockchain, ktorú by mohla využívať na emitovanie dlhopisov. Podľa informácií agentúry Bloomberg si EIB najala významné svetové banky Goldman Sachs, Banco Santander a Société Générale, aby preskúmali možnosť emitovania dlhopisov denominovaných v eurách prostredníctvom blockchainu.

Blockchain , ktorý je využívaný a spájaný prevažne s kryptomenami, ponúka verejnosti oveľa širšie spektrum možností využitia. Podľa HSBC Bank predstavuje blockchain pre dlhopisový trh príležitosť, ktorá súvisí najmä so znižovaním nákladov emitovania, kedy by bola možná eliminácia sprostredkovateľov a taktiež by bolo možné emitovať aj dlhopisy v nižšej nominálnej hodnote. Zdroj

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Spustili sme nový produkt Intrest Exchange Vlastná Voľba

Chcete investovať len do vami vybranej kryptomeny? Teraz je to vo Intrest Exchange možné. Prichádzame s novým produktom Intrest Exchange Vlastná Voľba.

Read more

#### Nezávislá inšpekcia kryptomien vo Intrest Exchange peňaženkách - 01/2021

Ako prví na svete, v spolupráci so slovenskou spoločnosťou SGS Slovakia, ktorá je členom celosvetovej skupiny SGS, prinášame nezávislú inšpekciu kryptomenových peňaženiek. Audit na základe blockchainu…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand