- Blog
- Ethereum London Hard Fork bude aktivovaný už tento štvrtok – týždenný prehľad trhu

# Ethereum London Hard Fork bude aktivovaný už tento štvrtok – týždenný prehľad trhu

Published: 05. 08. 2021 · Author: Daniel Mitrovsky

V tomto týždni presiahla celková trhová kapitalizácia 1,35 bilióna EUR. Nárast trhovej kapitalizácie v 7-dňovom horizonte predstavuje 3,84 %. Cena Bitcoinu v priebehu týždňa poklesla až o 2,97 % na úroveň približne 32 700 EUR. Dominancia Bitcoinu tento týždeň oslabila a aktuálne sa pohybuje okolo úrovne 45,3 %.

Zdroj: Coinmarketcap

### Ethereum London Hard Fork je na dosah

Jeden z najdôležitejších a dlho očakávaných upgradeov v sieti Ethereum s názvom „London Hard Fork“ by mal byť oficiálne uvedený na sieť už tento štvrtok.

Oficiálna webová stránka siete, Ethereum.org uvádza, že londýnska aktualizácia by mala byť spustená na blockchaine Ethereum po overení bloku 12 965 000. Súčasťou aktualizácie bude aj často skloňovaný Ethereum Improvement Proposal 1559 (EIP-1559), ktorý so sebou prináša reformu transakčných poplatkov spolu so zmenami štruktúry takzvaných „gas fees“.

EIP-1559 priamo ovplyvní spôsob, akým sieť nakladá s transakčnými poplatkami. Podstatná zmena implementácie bude spočívať v tom, že každá transakcia bude páliť základný transakčný poplatok, čo by malo zabezpečiť znižovanie obežnej ponuky Éteru.

Okrem toho, do transakcie bude možné zahrnúť „sprepitné“ pre ťažiarov v sieti v prípade potreby rýchlejšieho potvrdenia transakcie, napríklad pri preťažení siete.

Aj keď je široká verejnosť nadšená z uvedenia koncepcie spaľovania poplatkov do reálnej praxe, je potrebné si uvedomiť, že Ethereum nadobudne deflačný charakter až za predpokladu, že spálené transakčné poplatky budú vyššie ako nové ETH emitované prostredníctvom blokových odmien. Zdroj

### Google mení svoju reklamnú politiku

Spoločnosť Google sa rozhodla revidovať svoju reklamnú politiku v oblasti promovania kryptomien po tom, čo ešte v roku 2018 Google zakázal reklamy súvisiace s kryptomenami a s počiatočnou ponukou mincí (takzvané ICO).

Od utorka 3. augusta umožní Google kryptomenovým peňaženkám a burzám inzerovať svoje produkty a služby zamerané na amerických spotrebiteľov za predpokladu splnenia špecifických podmienok.

Nové podmienky reklám sú nastavené tak, aby čo najviac eliminovali pochybné a podvodné reklamy. Spoločnosti, ktoré sa rozhodnú pre inzerciu na Googli, musia byť registrované na úrade FinCen, ktorý bojuje proti domácemu a medzinárodnému praniu špinavých peňazí.

Google sa však rozhodol nepovoliť reklamy na ICO a reklamy na protokoly decentralizovaných financií. Okrem toho sú zakázané aj „kryptomeny celebrít“, čo znamená, že kryptomeny promované celebritami alebo verejne známymi osobnosťami nemôžu byť súčasťou žiadnej reklamy. Zdroj

### Nový zákon v Nemecku otvára dvere kryptomenám

Začiatkom augusta vstúpil do platnosti v Nemecku nový zákon, ktorý je zameraný na inštitúcie a kryptomeny.

Počnúc 2. augustom 2021 budú môcť nemecké inštitucionálne fondy držať až 20 % svojich aktív v kryptomenách. Nový zákon tak otvára dvere pre širšiu mainstreamovú adopciu bitcoinov a iných krypto aktív pre národné dôchodkové fondy.

Spoločnosť Bloomberg informuje o tom, že nový zákon mení investičné pravidlá týkajúce sa špeciálnych fondov, takzvaných „Spezialfonds“, ktoré sú prístupné iba inštitucionálnym investorom – akými sú napríklad dôchodkové fondy či poisťovne.

Spezialfonds v súčasnosti spravujú majetok v hodnote približne 2,1 bilióna USD (1,8 bilióna EUR). Zdroj

### GoldenTree Asset Management investuje do bitcoinu

Newyorská správcovská spoločnosť GoldenTree sa údajne rozhodla nakúpiť kryptomenu Bitcoin, čím sa pridala k mnohým spoločnostiam, ktoré už majú kryptomeny vo svojej súvahe. Celková výška tejto investície však zatiaľ nie je známa.

Podľa zverejnenej správy finančného spravodajského servera The Street pridala firma do svojej súvahy kryptomenu Bitcoin, pričom sa rozhodla vyhýbať investícii do ostatných altcoinov.

Správa s odvolaním sa na dva zdroje zainteresované v tejto záležitosti informovala, že nákup Bitcoinov sa uskutočnil po rozsiahlych diskusiách medzi vedúcimi pracovníkmi spoločnosti, ktorí sú oboznámení s fungovaním ekosystému kryptomien.

Spoločnosť GoldenTree v súčasnosti spravuje aktíva v hodnote viac než 45 miliárd USD (38 miliárd EUR). Zdroj

### Square odkupuje Fintech spoločnosť Afterpay

Digitálna platobná spoločnosť Square, ktorej riaditeľom je Jack Dorsey, zakladateľ sociálnej siete Twitter, sa rozhodla posilniť svoje postavenie v boji s konkurenčnými platobnými gigantmi.

Spoločnosť Square v nedeľu oznámila, že firma vstúpila do riadeného procesu zameraného na postupné odkúpenie všetkých vydaných akcií fintechovej spoločnosti Afterpay, v rámci akvizície v celkovej hodnote 29 miliárd USD (24,5 miliárd EUR).

Akvizícia spoločnosti Afterpay umožní spoločnosti Square urýchliť strategické plány súvisiace s jej platobným ekosystémom. Cieľom bude integrovanie platobného systému Afterpay do svojich mobilných platobných aplikácií Square Seller a Cash App, aby mohol Square začať ponúkať službu s názvom „kúp teraz, zaplatíš neskôr“.

V rámci transakcie sa spoluzakladatelia a vrcholoví manažéri Afterpay pripoja k spoločnosti Square a pomôžu viesť a riadiť platobný systém Afterpay operujúci v ekosystémoch Square Seller a Cash App. Zdroj

### Čakajú krypto sektor regulácie?

Predseda Komisie pre cenné papiere a burzy (SEC) vo svojom poslednom vyhlásení sľubuje silné regulácie pre trh s kryptomenami. Uviedol však, že to bude v konečnom dôsledku prospešné pre celý krypto priemysel.

Gensler, ktorý v minulosti vyučoval kryptomeny na Massachusetts Institute of Technology, (MIT) v rozhovore pre Bloomberg uviedol, že napriek jeho osobnému záujmu o kryptomeny a bitcoin je ochrana spotrebiteľov v priemysle na prvom mieste.

Gensler označil reguláciu trhu kryptomien za „životne dôležitú súčasť úspechu akejkoľvek technológie.“

Kongres Spojených štátov amerických už začal pracovať na jednej z regulácii, ktorá sa týka zdaňovania kryptomien a digitálnych aktív. Nový zákon by mal do štátneho rozpočtu priniesť dodatočných 28 miliárd amerických dolárov (23,6 miliárd EUR). Zdroj

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Pripravili sme si pre vás letný bonus 5 €

Na to, aby ste investovali do kryptomien s Intrest Exchange, existuje more dôvodov. A my sme vám toto leto priniesli ďalší. Keď sa teraz zaregistrujete, automaticky vám do vášho Intrest Exchange Index Portfólia pripíšeme l…

Read more

#### Máme ďalší dôvod na oslavu - Intrest Exchange má viac ako 50 000 používateľov!

Do kryptomien s nami bezpečne a jednoducho investuje už viac ako 50 000 používateľov, medzi ktorými sú jednotlivci a po novom aj firmy a právnické osoby. V našom pláne je rozširovať sa aj naďalej a me…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand