- Blog
- Kryptomeny počas súčasnej krízy

# Kryptomeny počas súčasnej krízy

Published: 18. 03. 2020 · Author: Juraj Forgács

Bývalý šéf americkej centrálnej banky FED, John Exter, ešte v 70.rokoch publikoval graficky veľmi názorný model toho, ako sa správajú jednotlivé aktíva počas krízy. Nazýva sa "Pyramída kolabujúcich hodnôt". Hlavnou myšlienkou je, že aktíva, ktoré nesú minimálne riziko a majú vysokú likviditu, nesú aj malý alebo dokonca záporný výnos. V čase, keď sa ekonomike darí, preferované sú aktíva s vyšším rizikom a vyšším výnosom. Naopak v čase krízy prichádza "útek do peňazí".

Najlikvidnejším a zároveň najbezpečnejším aktívom bolo v tom čase, a do istej miery stále je, zlato. Kúsok nad ním stoja papierové peniaze dôveryhodných štátov, následne elektronické peniaze (teda účty v bankách) a štátne dlhopisy. Potom prichádzajú na rad "rizikové" aktíva: akcie, komodity a nakoniec komplexné deriváty.

## Priebeh súčasnej krízy

V súčasnej kríze môžeme rozlišovať 2 fázy: prvá bola panická fáza výpredaja rizikových aktív a nákup štátnych dlhopisov. Pred niekoľkými dňami sa dokonca i výnosy na 10-ročných amerických dlhopisoch dostali pod 1%. V tejto fáze sa trochu paradoxne vypredáva aj zlato, predovšetkým preto, že strmé pády investičných titulov nútia špekulatívnych obchodníkov uzatvárať pákové pozície alebo dolievať "likviditu".

V ďalšej fáze, ktorá sa práve začína, prevažuje otázka: čo bude ďalej? Je vcelku jasné, že ekonomika sa nielen spomalí, ale príde k rozsiahlej kríze, možno najväčšej počas našich životov. Investovať do akcií či pasívnych akciových fondov je dnes veľmi otázne. Preto vidíme, že napriek štedrým ekonomickým stimulom v EU aj v USA, akcie stále padajú.

Za posledné dva dni vidíme aj prepad dlhopisov a nárast dolára. V tejto kríze sa bude ešte dlho zbiehať problém likvidity s problémom obáv o dlhodobý vývoj. V prípade masívneho náporu na banky uvidíme ako centrálne banky dofukujú bublinu tlačením obrovských kvánt nových peňazí a zároveň stanovujú stále prísnejšie limity na nakladanie s peniazmi a výbery hotovosti.

Investujte s Intrest Exchange

Klienti bánk nemôžu vykonávať vlastnícke právo k svojim peniazom tak ako chcú, ale iba tak, ako im je umožnené. V prípade, že centrálna banka pristúpi v záujme "záchrany finančného sektora" k obmedzeniam, všetci uvidíme, čo to znamená.

## Poďme však ku kryptomenám.

Bitcoin bol od začiatku navrhnutý ako najtvrdšia forma peňazí. Jeho zásoba rastie pomalým a stále sa zmenšujúcim tempom, ktoré už nikto nedokáže ovplyvniť. Zároveň je super-likvidný: platba v bitcoinovej sieti trvá len minúty a jeho odpredaj na burze takisto. Nikto Vám nemôže zamedziť s ním nakladať podľa uváženia. Má preto potenciál v budúcnosti tvoriť úplne najspodnejšiu priečku Exterovej pyramídy hodnôt. Zatiaľ tam však nie je, práve naopak, jeho hodnota je extrémne volatilná, a spolu s víziou vysokého rastu sa skôr dá zaradiť medzi aktíva s vysokým rizikom a možným vysokým výnosom.

Správanie sa kryptomien počas krízy teda ovplyvňujú dve veci: ich aktuálna pozícia ako rizikového aktíva (povedzme na úrovni pákových derivátov) ale aj ich potenciál stať sa monetárnym štandardom na úrovni zlata.

Držitelia Bitcoinu, ktorí doň investovali s cieľom zarobiť na krátkodobých výkyvoch, sa k nemu správajú ako k super-rizikovému aktívu a okamžite pri poklese trhov ho odpredávajú. Tým spôsobili väčší primárny pokles, než zažili akcie. Naopak "hodleri", teda držitelia, ktorí nakúpili Bitcoin s cieľom akumulovať ho pre vzdialenejšiu budúcnosť (niekoľko rokov), nakupujú za "výpredajové ceny". (Držbu ostatných kryptomien pritom môžeme považovať za formu poistenia pred možnými problémami Bitcoinu ako takého.)

Preto mnou očakávané správanie kryptomien v tejto kríze má 3 fázy: výpredaj rizikového kapitálu, stabilizácia a následný nárast keď akumulácia narazí na nedostatok predajcov (špekulanti sa už krypomien zbavili). Je však potrebné vziať do úvahy aj riziko, že valiaca sa kríza bude tak hlboká, že prinúti vypredávať Bitcoin aj tých, ktorí by tak normálne neurobili. Preto nie je možné povedať, či sme už dosiahli dno.

Avšak aj v prípade, že sme dno ešte nedosiahli, pomer rizika a možného výnosu v rozmedzí mesiacov je momentálne extrémne priaznivý. Pri úplnom kolapse kryptomien je možné stratiť maximálne vloženú sumu, potenciálny nárast je však mnohonásobný.

Investujte s Intrest Exchange

- Share this article:

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand