- Blog
- PAX Gold - kryptomena krytá zlatom

# PAX Gold - kryptomena krytá zlatom

Published: 05. 07. 2021 · Author: Daniel Mitrovsky

Investovanie do kryptomien prostredníctvom Intrest Exchange Index Portfólia predstavuje investíciu do dynamicky rebalansovaného portfólia zloženého z TOP kryptomien na trhu. To zabezpečuje, že investícia sa bude vyvíjať podľa pohybov celého trhu. Vďaka tejto stratégii dochádza k eliminácií rizika zlého výberu, ktoré pri individuálnom obchodovaní jednotlivých kryptomien môže nastať.

V nasledujúcom blogu vám však predstavíme kryptomenu PAX Gold, ktorá je súčasťou nového produktu spoločnosti Intrest Exchange s názvom „Intrest Exchange Bitcoin a Zlato.“

### Čo je PAX Gold?

PAX Gold je druh digitálneho aktíva, pri ktorom jeden token PAX reprezentuje jednu trójsku uncu zlata v podobe zlatej tehličky, ktorá je charakterizovaná pravidlami „London Good Delivery“. London Good Delivery predstavuje súbor pravidiel vydaných združením London Bullion Market Association, ktoré popisujú fyzikálne vlastnosti zlata.

Každý, kto vlastní token PAX Gold, vlastní ako keby fyzické zlato, ktoré je uložené v úschove spoločnosti Paxos.

Token PAX Gold je postavený na báze Etherea podľa technickej normy ERC-20, vďaka čomu je kompatibilný so všetkými Ethereum peňaženkami, ktoré podporujú ERC-20 tokeny. Keďže všetky transakcie fungujú na princípe smart kontraktov, eliminujú zlyhanie ľudského faktora.

PAX Gold je k dispozícií kedykoľvek a kdekoľvek na rozdiel od fyzického zlata – s ktorým je možné manipulovať iba počas obchodných dní.

### Kľúčové vlastnosti PAX Goldu

- Prevoditeľnosť – PAX Gold je prevoditeľný viacerými možnými spôsobmi na rozdiel od ostatných produktov so zlatom existujúcich v súčasnosti. Klienti môžu zameniť svoj PAX Gold token za fyzické zlato alebo za hotovosť. Prostredníctvom oficiálnej webovej stránky spoločnosti môžu klienti požiadať o prevod tokenov za fyzické zlato vo forme zlatej tehličky – nutnosť je vlastniť minimálne 350 tokenov PAX Gold.

- Fyzická alokácia – Token PAX Gold je krytý fyzickým zlatom, pričom každá zlatá tehlička disponuje vlastným sériovým číslom. Vďaka fungovaniu na sieti Ethereum je prevoditeľnosť tokenov jednoduchá, rýchla a bezpečná.

- Dostupnosť – Minimálna suma investície do tokenu PAX Gold začína od 0,01 PAGX (zhruba 20 USD), pričom je potrebné rátať s fixným vstupným konverzným poplatkom vo výške 0,02 PAXG (40 USD). Vďaka tomu otvára PAX Gold možnosť investovať do zlata nielen inštitucionálnym investorom, ale aj bežným retailovým klientom.

- Nízke poplatky – Poplatky pri PAX Gold sú v porovnaní s inými zlatými produktmi nižšie. Paxos si neúčtuje žiadne poplatky za úschovu. Transakcie s tokenmi PAXG, ktoré prebiehajú v rámci siete Ethereum sú ponížené o transakčný poplatok vo výške 0,02 %.

Už v minulosti nastalo viacero pokusov o digitalizovanie zlata, no žiaden z nich nezaznamenal výrazný úspech na trhu. Príkladom toho je napríklad token DGT (Digix Gold Token), ktorý je rovnako ako PAX, krytý zlatom. Avšak, Digital Gold Token je krytý v pomere jeden token na jeden gram zlata, zatiaľ čo PAX Gold je krytý jedným tokenom na trójsku uncu zlata.

Ďalším konkurenčným projektom PAX Gold je napríklad PMGT (Perth Mint Gold Token). Tento projekt vznikol v roku 2018. Jedná sa o ERC-20 token spoločnosti InfiniGold. V tomto prípade je podobne ako u PAX Gold každý jeden token krytý jednou trójskou uncou zlata.

Napriek existencií konkurenčných projektov v tejto oblasti sa PAX Gold vďaka získaniu všetkých potrebných licencií a absolvovaniu nezávislých auditov stal jedným z najpopulárnejších tokenov, ktoré sú kryté fyzickým zlatom.

### Vývoj ceny zlata

Zlato sa v období koronakrízy stále častejšie využíva ako útočisko pre investorov. Viacero odborníkov predpovedá v budúcnosti rast ceny zlata a to z dôvodu, že na rozdiel od tradičných peňazí ho nie je možné tlačiť do nekonečna. Bank of America predpovedá rast ceny zlata v horizonte 18 mesiacov až na úroveň 3 000 USD.

Od januára 2020 zaznamenalo zlato nárast hodnoty o viac než 11 %. V súčasnosti sa cena za jednu trójsku uncu zlata pohybuje okolo úrovne 1 750 – 1 850 USD. Zlato disponuje najvyššou trhovou kapitalizáciou spomedzi všetkých aktív na svete. V súčasnosti je jeho trhová kapitalizácia odhadovaná na viac než 11,14 biliónov amerických dolárov.

Graf vývoja ceny zlata za posledných 5 rokov (trojská unca)

Zdroj: TradingView

### Riziká spojené s PAX Gold

- Ethereum protocol risk - Samotný blockchain Etherea je stále v štádiu neustáleho vývoja, pričom v budúcnosti ho čaká technologicky náročný prechod na Proof-of-Stake algoritmus, ako aj mnoho ďalších iných zmien. Tieto zmeny majú potenciál významne zlepšiť funkcionalitu tohto protokolu, ale môžu priniesť aj fatálne chyby a zlyhania.

- „Breaking the peg“ – Predstavuje riziko vychádzajúce z teoretického predpokladu, že by token PAX Gold v budúcnosti nebol krytý dostatočným množstvom zlata. Mohlo by to nastať napríklad v situácii, keby audit preukázal, že spoločnosť disponuje nižšími zásobami zlata, než je množstvo PAX Gold tokenov v obehu. Vzhľadom k faktu, že spoločnosť je regulovaná Newyorským ministerstvom financií a sú v nej vykonávané pravidelné nezávislé audity, toto riziko je minimálne.

- Riziko odcudzenia – Riziko súvisiace s vykradnutím zásob zlata určeného na krytie tokenov spoločnosti. Ak by došlo k odcudzeniu zlata určeného na krytie, token PAX Gold by stratil charakter prevoditeľnosti na fyzické zlato a tým pádom aj krytie, čo by prakticky mohlo devalvovať hodnotu tokenu na minimum.

### PAX Gold v súčasnosti

PAX Gold sa v rebríčku trhovej kapitalizácie spomedzi všetkých krypto aktív nachádza aktuálne na 266. mieste s trhovou kapitalizáciou viac než 106 miliónov amerických dolárov. Aktuálne je v obehu 60 161 PAXG tokenov. Keďže ide o ERC-20 token, je možné zakúpiť si ho na viacerých burzách a uložiť ho v širokej škále peňaženiek s kryptomenami.

Medzi najznámejšie platformy, na ktorých sa PAX Gold obchoduje, patria Binance, Gemini, Kraken či FTX.

### O spoločnosti Paxos

Spoločnosť Paxos je regulovaná finančná inštitúcia, ktorej cieľom je vytvoriť infraštruktúru, ktorá umožňuje pohyby a transakcie medzi digitálnymi a fyzickými aktívami. Snahou tejto spoločnosti je dosiahnuť systém, v ktorom budú všetky aktíva (peniaze, akcie, komodity) plne digitalizované a ovládateľné kedykoľvek.

Paxos má v súčasnosti udelené všetky potrebné licencie, je regulovaná a spadá pod dohľad Newyorkského ministerstva financií (NYDFS). V júli 2019 ministerstvo financií NYDFS udelilo spoločnosti Paxos povolenie na emitovanie svojho vlastného tokenu PAX Gold, ktorý je krytý zlatom.

Okrem toho, spoločnosť Paxos úspešne prešla finančným auditom a auditom smart kontraktov, pričom tieto audity boli vykonávané nezávislými tretími stranami.

### Partneri

Paxos má otvorené a vedené účty v spoločnosti „Brink's bullion vaults in London“, teda v jednom zo šiestich londýnskych trezorov zlata. V tomto trezore je uložené zlato, ktoré korešponduje s hodnotou emitovaných PAX Gold tokenov.

Paxos má taktiež vedený účet v spoločnosti INTL FCStone, ktorá je zameraná na obchodovanie so zlatom. Táto spoločnosť zabezpečuje nákup a predaj zlata od spoločnosti Paxos podľa potrieb, či už za účelom vydávania alebo vyplácania tokenov.

### Intrest Exchange Bitcoin a Zlato

Svetovo unikátny produkt Intrest Exchange Bitcoin a Zlato sleduje hodnotu Bitcoinu a PAX Gold tak, aby boli vaše financie rozdelené v pomere 50:50. Algoritmus inteligentne dokupuje kryptomenu, ktorá klesla a predáva tú, ktorá narástla. Vďaka tejto kombinácii si môžete jednoducho a bez stresov sporiť na svoju budúcnosť.

Aké sú hlavné výhody tohto produktu?

- Priebežné rebalansovanie - Vaše investície budú vždy rovnomerne rozdelené medzi bitcoin a pax gold. Keď hodnota bitcoinu rastie, časť sa odpredá a dokúpi sa zlato, aby bolo vaše portfólio opäť 50:50 a naopak. Vďaka tomu budete vždy nakupovať a predávať vtedy, kedy to bude výhodné.

- Nižšia volatilita - Teraz si môžete svoje investície do kryptomien ukotviť zlatom. Získate tak potenciál rýchlo rastúceho odvetvia a stabilitu zlata v jednom.

- Kryptomena krytá reálnym zlatom - Kryptomena pax gold je krytá reálnym zlatom, takže reprezentuje jeho skutočnú hodnotu. Vďaka tomu vám pri investovaní prináša podobné výhody ako klasické investovanie do zlata.

- Dvojnásobná ochrana pred infláciou - Predpovede hovoria, že bitcoin aj zlato budú rásť, preto môžete teraz svoje financie pohodlne a jednoducho investovať do nich, a ochrániť ich tak pred infláciou.

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Polkadot - decentralizovaný web 3.0

Pripravili sme si pre vás novú sériu blogov, v ktorých vám budeme postupne predstavovať všetky kryptomeny, ktoré sú súčasťou Intrest Exchange Index portfólia. V nasledujúcom blogu si predstavíme kryptomenu Polka…

Read more

#### Nové kryptomeny vo Intrest Exchange Index Portfóliu!

Ako je u nás vo Intrest Exchange zvykom, každé tri mesiace vykonávame aktualizáciu Intrest Exchange Index Portfólia, pri ktorej pridávame do portfólia nové kryptomeny s potenciálom rásť a naopak vyraďujeme tie, ktoré nespĺ…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand