- Blog
- Americký senát schválil kontroverzný zákon o infraštruktúre – týždenný prehľad trhu

# Americký senát schválil kontroverzný zákon o infraštruktúre – týždenný prehľad trhu

Published: 12. 08. 2021 · Author: Daniel Mitrovsky

V tomto týždni presiahla celková trhová kapitalizácia 1,61 bilióna EUR. Nárast trhovej kapitalizácie v 7-dňovom horizonte predstavuje 19,25 %. Cena Bitcoinu v priebehu týždňa vzrástla až o 16,62 % na úroveň približne 38 600 EUR. Dominancia Bitcoinu tento týždeň oslabila a aktuálne sa pohybuje okolo úrovne 44,9 %.

Zdroj: Coinmarketcap

### Zákon o infraštruktúre prešiel americkým Senátom

Americký Senát v utorok podvečer schválil návrh zákona o infraštruktúre (angl. Infrastructure Bill), ktorý vzbudzuje obrovskú pozornosť krypto komunity a širokej verejnosti po celom svete.

Hlasovanie, ktoré sa skončilo výsledkom 69-30, potvrdilo schválenie obojstranného návrhu zákona, ktorý navrhuje zavedenie prísnejších pravidiel pre firmy, ktoré obchodujú s kryptomenami. Podľa tohto zákona by mali povinnosť zbierať osobné údaje o používateľoch nielen kryptomenové burzy, ale aj ťažiari kryptomien, validátori, prevádzkovatelia uzlov či vývojári softvéru, ktorí by spadali pod diskutabilný pojem „broker“.

Zákon okrem toho rozširuje požiadavky reportingu pre týchto krypto brokerov, ktorí by museli transakcie s kryptomenami v hodnote nad 10 000 USD (8 400 EUR) nahlasovať Daňovému úradu USA.

Hlavným problémom v tomto zákone je definícia slova „broker“. Pôvodný návrh zákona pod tento pojem zahŕňa aj subjekty zamerané na ťažbu kryptomien, validáciu transakcií, subjekty softvérového vývoja či prevádzkovateľov uzlov. Dodržať vyššie spomínané pravidlá pri spôsobe fungovania kryptomien by bolo prakticky nemožné, čo by pravdepodobne znamenalo, že tieto subjekty by museli ukončiť svoju činnosť, lebo by porušovali zákon.

Skupina šiestich senátorov na čele s Patom Toomeym a Cynthiou Lummisovou sa v posledných dňoch snažili presadiť pozmeňujúci návrh, ktorý by definoval pojem „broker“ jednoznačnejšie a presnejšie. Novela zákona by oslobodila vývojárov softvéru, overovateľov transakcií či prevádzkovateľov uzlov od povinnosti nahlasovania transakcií daňovému úradu USA, pričom daňová povinnosť by sa vzťahovala len na finančných sprostredkovateľov.

Napriek tomu, že pozmeňujúci návrh z dielne Tommeyho a Lummisovej získal podporu ministerstva financií na čele s Janet Yellenovou, červenú tomuto dodatku dal senátor Richard Schelby, ktorý proti nemu podal námietku.

Zákonodarné orgány USA však majú stále možnosť pozmeniť a rokovať o tomto zákone pred jeho plným hlasovaním v komorách. Zdroj

### Circle sa chce stať federálnou bankou

Spoločnosť Circle, ktorá je emitentom jedného z najznámejších stablecoinov USDC, podrobne popísala svoje plány stať sa národnou bankou pre digitálne meny, ktorá by fungovala pod federálnym dohľadom.

V pondelkovom blogu generálny riaditeľ spoločnosti Circle, Jeremy Allaire odhalil, že v budúcnosti by sa spoločnosť chcela stať federálnou digitálnou bankou.

Aby sa Circle mohla stať federálnou bankou, stratégia a fungovanie spoločnosti by sa muselo podriadiť oveľa vyššej úrovni dohľadu. V súčasnosti Circle funguje podľa štátnych bankových predpisov. Navrhované zmeny by však umožnili Circle stať sa bankou pôsobiacou pod dohľadom Federálneho rezervného systému a ďalších príslušných amerických úradov.

Štátne bankové predpisy sú však menej prísne ako tie federálne, ktoré by spoločnosť musela akceptovať v prípade uskutočnenia tohto plánu. Allaire však poznamenal, že si z toho starosti nerobí, pretože Circle sa vždy držala najvyšších regulačných štandardov. Ďalej dodal, že spoločnosť bude naďalej proaktívne spolupracovať s národnými regulačnými orgánmi. Zdroj

### Ethereum a deflácia

Aktualizácia s názvom „Ethereum London Hard Fork“, ktorá sa uskutočnila minulý štvrtok, by mala v sieti Ethereum zabezpečiť pálenie transakčných poplatkov a znižovanie množstva Éteru v obehu.

Sieť Ethereum bola v posledných dňoch vystavená obrovskej záťaži po tom, čo sa Ethereu opäť podarilo prekonať dôležitú cenovú hranicu 3 000 USD (2 500 EUR). Obrovská záťaž v sieti mala za následok spálenie obrovského množstva Éteru prostredníctvom gas fees.

V stredu približne o polnoci zaznamenal „Ethereum Burn Bot“ prípad, kedy bolo v priebehu jednej hodiny na poplatkoch spálených až 545 ETH. Pri aktuálnej priemernej hodinovej emisii 532 ETH to viedlo k tomu, že sieť zaznamenala záporný hodinový prírastok na úrovni -13 ETH.

Okolo druhej hodiny po polnoci zistil Burn bot, že do hodiny bolo na poplatkoch v sieti Ethereum spálených až 945 ETH, čo znamená, že sieť zaznamenala záporný prírastok na úrovni -417 ETH, čo by znamenalo defláciu v sieti Ethereum približne na úrovni 3,12 %.

Vždy, keď je množstvo spáleného ETH väčšie ako odmena z ťažby Etherea, vytvoria sa takzvané „deflačné bloky“, ktoré znižujú ponuku Etherea. Spoločnosť Carbono, ktorá sa zamerala na sledovanie deflačných blokov, zistila, že doposiaľ bolo v sieti Ethereum zaznamenaných viac než 790 deflačných blokov, v ktorých boli spálené poplatky vyššie než emisia Éteru.

Aktuálnu výšku spálených poplatkov je možné sledovať prostredníctvom webu ultrasound.money. Za prvý týždeň došlo celkovo k spáleniu viac než 31 940 Éteru, pričom medzi najväčších „páličov“ poplatkov patria NFT platforma Opensea, Vox.Finance a Uniswap. Zdroj

### Cardano a smart kontrakty sú čoraz bližšie

Hlavná tvár platformy Cardano a riaditeľ spoločnosti IOHK, Charles Hoskinson, vo svojom najnovšom videu uviedol, že komunita a celý kryptomenový svet sa už tento piatok dozvie, kedy bude Cardano oficiálne podporovať smart kontrakty.

Hoskinson prezradil, že spustenie smart kontraktov, ktoré umožnia programovateľnosť decentralizovaných aplikácií na tejto platforme, sa uskutoční ešte pred nadchádzajúcim Cardano Summitom 2021, ktorý sa uskutoční už budúci mesiac.

Cardano začalo tento týždeň presmerovávať svojich používateľov na testovaciu sieť Alonzo Purple, ktorá reprezentuje poslednú testovaciu fázu pred oficiálnym spustením smart kontraktov na hlavnej sieti.

Očakáva sa, že sieť Cardano bude disponovať prevodníkom ERC-20, čo by v budúcnosti umožnilo Ethereum tokenom fungovať na sieti Cardana. Zdroj

### PolyNetwork sa stal obeťou hackerov

Interoperabilný protokol zo sektoru decentralizovaných financií s názvom Poly Network sa stal v utorok podvečer obeťou hackerov. Hackeri využili chyby protokolu na Binance smart chaine, Polygone a Ethereu a ukradli z neho krypto aktíva ETH, BNB a USDC v celkovej hodnote viac než 600 miliónov USD (504 miliónov EUR).

Tím pôsobiaci za projektom uviedol, že aktíva boli pri hacku prevedené minimálne na tri adresy patriace hackerom. Poly Network tiež vyzvala burzy kryptomien, aby zakázali všetky prichádzajúce a odchádzajúce transakcie súvisiace s týmito adresami. Okrem toho sa tím prisľúbil podniknúť „právne kroky“ a verejne požiadal hackerov, aby vrátili ukradnuté finančné prostriedky.

Podľa najnovších informácií sa už hacker spojil s vývojárskym tímom Poly Networku a rozhodol sa postupne vrátiť všetky ukradnuté finančné prostriedky. Zdroj

### Coinbase s rekordným ziskom

Popredná svetová kryptomenová burza Coinbase odhalila svoje zisky v druhom štvrťroku prostredníctvom listu adresovanému akcionárom, ktorý bol zverejnený v utorok 10. augusta 2021. Platforma Coinbase sama uznala, že toto obdobie bolo silným obdobím pre rast výnosov v dôsledku silného býčieho obdobia na krypto trhu.

Čisté tržby spoločnosti za 2. štvrťrok predstavovali až 2 miliardy USD (1,68 miliardy EUR), čo predstavuje najvyššie čisté tržby v histórii spoločnosti. Zostatok na účte výkazu ziskov a strát za druhý kvartál roku 2021 je vo finále 1,6 miliardy dolárov (1,36 miliardy EUR). Ide o rekordný výsledok hospodárenia spoločnosti Coinbase.

Zisky spoločnosti boli viac než dvojnásobné v porovnaní s predchádzajúcim štvrťrokom, v ktorom dosiahol Coinbase zisk 771 miliónov USD (656,38 miliónov EUR). Zisk na akciu Coinbase dosiahol 3,45 USD, čo je oveľa viac, ako odhad analytikov, ktorí predpokladali zisk na akciu približne na úrovni 2,33 USD. Zdroj

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Cosmos - internet blockchainov

Pripravili sme si pre vás novú sériu blogov, v ktorých vám budeme postupne predstavovať všetky kryptomeny, ktoré sú súčasťou Intrest Exchange Index portfólia. V nasledujúcom blogu vám predstavíme blockchainovú p…

Read more

#### Nezávislá inšpekcia kryptomien vo Intrest Exchange peňaženkách - 07/2021

Ako prví na svete, v spolupráci so slovenskou spoločnosťou SGS Slovakia, ktorá je členom celosvetovej skupiny SGS, prinášame nezávislú inšpekciu kryptomenových peňaženiek. Audit na základe blockchainu…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand