- Blog
- SEC má nového predsedu – týždenný prehľad trhu

# SEC má nového predsedu – týždenný prehľad trhu

Published: 22. 04. 2021 · Author: Daniel Mitrovsky

V tomto týždni presiahla celková trhová kapitalizácia 1,66 bilióna EUR. Pokles kapitalizácie v 7-dňovom horizonte predstavuje až 11,2 %. Samotný Bitcoin v priebehu týždňa poklesol o 14 % na úroveň 44 700 EUR. Dominancia Bitcoinu oproti minulému týždňu opäť poklesla a aktuálne predstavuje 50,2 %.

Zdroj: Coinmarketcap

### SEC má nového predsedu

Americký senát minulú stredu schválil nomináciu prezidenta Joe Bidena do čela Americkej komisie pre cenné papiere a burzy v pomere 53 ku 45 hlasov. Novým predsedom SEC sa stal Gary Gensler americký akademik a bývalý predseda komisie pre obchodovanie s komoditnými futures (CFTC). Napriek tomu, že ide o demokratického kandidáta, za jeho zvolenie hlasovalo aj viacero republikánov.

Počas vypočúvania kandidátov, ktoré sa konalo ešte 2. marca Gensler sľúbil, že bude podporovať inovácie a zároveň zabezpečí ochranu investorov v oblasti kryptomien. Gensler v minulosti vyučoval blockchain a kryptomeny na prestížnej univerzite MIT a je všeobecne známy svojím kladným postojom ku kryptomenám. Zdroj

### Čo mohlo spôsobiť víkendový „flash crash“ na trhu kryptomien?

V nedeľu nad ránom sa Bitcoin a trh kryptomien ponoril do červených čísel. V priebehu hodiny padol Bitcoin o takmer 8000 USD (6700 EUR) a zlikvidoval pozície na derivátových trhoch v hodnote takmer 10 miliárd USD (8,3 miliardy EUR). Čo mohlo spôsobiť tak výrazný prepad?

Hlavným faktorom, ktorý pravdepodobne stojí za výrazným poklesom na trhu, je masívne zníženie výpočtovej sily (hashrate) potrebnej na ťažbu Bitcoinu. Podľa dostupných informácií tento prepad spôsobil blackout v Číne, konkrétne v oblasti Xinjiang. K výpadku elektriny došlo kvôli uľahčeniu bezpečnostných úkonov súvisiacich s povodňovou nehodou v miestnej uhoľnej bani, v ktorej zostalo dočasne uväznených 21 baníkov.

Podľa indexu Cambridge Bitcoin Energy Consumption Index (CBECI) zabezpečuje oblasť Xinjiang takmer štvrtinu globálnej výpočtovej sily hashrate. Počas tohto výpadku došlo k poklesu hashrate zo 172 miliónov TH/s až na 143 miliónov TH/s. Už z minulosti je známe, že hashrate a cena Bitcoinu spolu navzájom korelujú.

Známy analytik na krypto trhu Willy Woo poukázal na prevod 9000 BTC, ktoré boli v piatok prevedené na burzu Binance. Špekuluje sa o tom, že tieto Bitcoiny na burzu poslala „veľryba, ktorá disponovala insider informácie o dianí v Číne”, čo mohlo taktiež spôsobiť paniku na trhu a následný pokles cien. Zdroj

### Turecko zakázalo kryptomeny

Turecká centrálna banka zakázala poskytovateľom platobných služieb ponúkať svojim klientom fiat-to-krypto platobné prevody na kryptomenové burzy. Nový zákon v Turecku taktiež zakazuje držiteľom kryptomien používať ich ako prostriedok výmeny. Podľa oficiálneho oznámenia Tureckej centrálnej banky príde tento zákaz do platnosti 30. apríla, pričom všetky doterajšie zmluvné partnerstvá v oblasti kryptomien sa stanú nelegálnymi.

Aj keď sú banky z tohto nariadenia vyňaté, čo v praxi znamená, že používatelia môžu stále vkladať turecké líry na krypto burzy pomocou bankových prevodov zo svojich bankových účtov, poskytovatelia platieb nebudú môcť pre krypto burzy poskytovať služby vkladov a výberov. Zdroj

### V stakingu dominujú Cardano a Polkadot

Podľa najnovších údajov spoločnosti StakingRewards dominujú v oblasti stakingu dve kryptomeny, ktoré sú aj súčasťou nášho Intrest Exchange Index portfólia – Cardano a Polkadot.

Cardano je v tomto smere možné považovať za špičkový blockchain, v ktorom je v súčasnosti na zabezpečenie siete stakeovaných 26,4 miliardy USD v tokenoch ADA. Keďže celá kapitalizácia Cardano predstavuje 38,1 miliardy dolárov, v stakingu sa nachádza až 73 % všetkých dostupných tokenov. StakingRewards odhaduje, že za staking tokenov ADA získavajú používatelia výnos v priemere 7,22 % ročne.

Druhou najsilnejšou kryptomenou v tomto rebríčku je Polkadot s množstvom stakeovaných tokenov v hodnote 22,7 miliardy USD, čo predstavuje až 64 % všetkých tokenov v obehu. StakingRewards odhadujú ročné výnosy zo stakingu v priemere na úrovni okolo 13 %. Za nimi nasleduje Solana (9,36 miliardy USD) , Ethereum 2.0 (8,06 miliardy USD) či Avalanche (7,34 miliardy USD). Zdroj

### Diem plánuje vytvoriť vlastný stablecoin

Spoločnosť Facebook, ktorá stojí za projektom Diem (predtým známy ako Libra), uvažuje o spustení pilotného projektu, ktorý by smeroval k vytvoreniu vlastného stablecoinu. Cieľom tohto programu by bolo vytvorenie kryptomeny, ktorá by bola viazaná na americký dolár v pomere 1:1. Ako uvádza televízia CNBC, hlavným dôvodom na spustenie stablecoinu je vytvorenie ekosystému na zjednodušenie platieb medzi používateľmi a uľahčenie platieb za tovary a služby. Diem už v súčasnosti rokuje so Švajčiarskymi regulačnými orgánmi o udelení platobnej licencie. Zdroj

### Magazín TIME pokračuje v expanzii v oblasti kryptomien

Americký týždenník TIME, ktorý patrí medzi jeden z najznámejších časopisov na svete sa vydal cestou spoločnosti Tesla. Po nedávnom oznámení, že spoločnosť investovala do kryptomien sa po novom magazín rozhodol prijímať kryptomeny ako spôsob platby za predplatné magazínu. Magazín TIME v tejto oblasti spojil svoje sily so spoločnosťou Crypto.com, prostredníctvom ktorej môžu klienti uskutočňovať platby za predplatné. Služba je zatiaľ dostupná v USA a v Kanade. Zdroj

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Spustili sme nový produkt Intrest Exchange Vlastná Voľba

Chcete investovať len do vami vybranej kryptomeny? Teraz je to vo Intrest Exchange možné. Prichádzame s novým produktom Intrest Exchange Vlastná Voľba.

Read more

#### Ako sú investori s Intrest Exchange spokojní?

Koncom minulého roka sme sa rozhodli zistiť, ako sú naši investori spokojní s produktami a službami Intrest Exchange. Z poslaného dotazníka na našich aktívnych investorov sme získali viac ako 600 odpovedí. Veľmi…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand