- Blog
- Bitcoinový zákon v Salvádore nadobudol účinnosť – týždenný prehľad trhu

# Bitcoinový zákon v Salvádore nadobudol účinnosť – týždenný prehľad trhu

Published: 09. 09. 2021 · Author: Daniel Mitrovsky

V tomto týždni presiahla celková trhová kapitalizácia 1,80 bilióna EUR. Pokles trhovej kapitalizácie v 7-dňovom horizonte predstavuje 4,25 %. Cena Bitcoinu v priebehu týždňa poklesla o 8,7 % na úroveň približne 39 200 EUR. Dominancia Bitcoinu tento týždeň oslabila a aktuálne sa pohybuje okolo úrovne 40,8 %.

Zdroj: Coinmarketcap

### Bitcoinový deň v El Salvádore

Siedmy september sa oficiálne zapíše do histórie stredoamerického štátu El Salvádor ako „Bitcoinový deň“.

Od utorka je totižto možné legálne platiť bitcoinom za tovary a služby v krajine, pretože Bitcoinový zákon, ktorý bol schválený ešte v máji tohto roka, nadobudol svoju účinnosť. Stredoamerický štát sa tak stal vôbec prvou krajinou, ktorá uznala Bitcoin ako oficiálne zákonné platidlo.

Prvý deň používania bitcoinu v krajine však trochu pokazili nedostatočné serverové kapacity, ktoré spôsobili výpadky oficiálnej štátom vydanej peňaženky Chivo wallet. Prezident Bukele bol so svojím tímom nútení na chvíľu peňaženku odpojiť a navýšiť kapacitu serverov pre jej opätovné fungovanie.

Okrem toho, prezident Bukele informoval, že Salvádor kúpil ďalších 200 bitcoinov, čím zvýšil bitcoinové rezervy krajiny na 400 BTC. Tieto bitcoiny budú pravdepodobne použité na podporu bitcoinovej infraštruktúry, pretože tamojší parlament nedávno schválil Bitcoinový fond vo výške 150 miliónov USD (126 miliónov EUR) na podporu a uľahčenie konverzie medzi menami BTC a USD.

Bitcoinový zákon v krajine má však aj svojich odporcov. Napríklad, ešte v auguste protestovali dôchodcovia proti Bitcoinovému zákonu, pretože sa obávali, že vláda bude ich dôchodky vyplácať v Bitcoine.

Navyše, podľa odhadov je až 70 % obyvateľov krajiny proti oficiálnemu prijatiu bitcoinu ako zákonného platidla. Väčšina z obchodníkov by preferovala akceptáciu bitcoinu postavenú na báze dobrovoľnosti. Zdroj

### Bude Panama nasledovať El Salvádor?

Po uznaní bitcoinu ako oficiálneho platidla v El Salvádore sa čoraz viac krajín obzerá po legalizácii kryptomien.

Člen Panamskej nezávislej opozičnej strany Gabriel Silva predstavil panamskému kongresu kryptomenový zákon, ktorého snahou je vymedziť používanie kryptomien na platobné účely, aby sa krajina mohla stať „kompatibilná s blockchainom, kryptomenami a internetom“. Podľa jeho návrhu ma implementácia kryptomien v krajine potenciál vytvoriť tisíce pracovných miest, prilákať investorov a zvýšiť transparentnosť verejných orgánov.

Podľa zverejneného dokumentu by nová legislatíva umožnila právnickým a fyzickým osobám so sídlom v Paname slobodne používať kryptomeny Bitcoin a Ethereum ako platobné prostriedky pre akékoľvek civilné alebo komerčné operácie.

Návrh zákona ďalej obsahuje návrhy na migráciu verejných záznamov na blockchain a digitalizáciu legislatívnych a administratívnych aktov pomocou blockchainu s cieľom zvýšenia transparentnosti.

Na rozdiel od zákona v Salvádore, kde je prijímanie Bitcoinu povinnosťou, nová panamská legislatíva by nevyžadovala povinnosť akceptácie kryptomien. Panamskí občania a podniky by sa mohli slobodne rozhodnúť, či chcú využívať kryptomeny alebo fiat peniaze. Zdroj

### Trh v masívnej korekcii

Trh kryptomien zasiahla po viactýždňovej býčej dominancii fáza korekcie. Cena bitcoinu v utorok v priebehu dvoch hodín klesla o viac než 8000 USD (6750 EUR), čo spustilo obrovské výpredaje bitcoinu a altcoinov.

Dáta spoločnosti Cointelegraph poukazujú na to, že masívne výpredaje BTC sa začali už počas skorých ranných obchodných hodín v USA a pokračovali až do poludnia tamojšieho času, kedy cena bitcoinu klesla až na svoje lokálne minimum na úrovni 42 837 dolárov (36 212 EUR).

Pokles ceny bitcoinu pod 43 000 USD viedol k rozsiahlej likvidácii obchodných pozícií na derivátových trhoch, pričom celkovo bolo zlikvidovaných viac než 3,54 miliardy USD.

Hodnota bitcoinu sa však relatívne rýchlo odrazila do cenového pásma 45 000 – 47 000 USD, čo znamená, že cenový prepad využili vyčkávajúci investori na zvýšenie svojich bitcoinových zásob. Urobil tak aj Naiyb Bukele, prezident El Salvádoru, ktorý prostredníctvom svojho Twitter účtu informoval o tom, že využil prepad ceny bitcoinu a nakúpil pre krajinu dodatočných 150 BTC.

Kryptomenový Fear & Greed index, ktorý je založený na multikriteriálnej analýze sentimentu na trhu sa v priebehu jedného dňa prepadol z oblasti „extrémnej chamtivosti“ do neutrálnej oblasti.

Viacero popredných kryptomenových analytikov si však myslí, že táto korekcia bola veľmi zdravá a trh kryptomien ju potreboval, čo môže v konečnom dôsledku celému trhu prospieť. Zdroj

### Twitter a Bitcoin

Podľa najnovších informácií pracuje spoločnosť Twitter na vytvorení funkcionality, ktorá umožní jej používateľom pridať do svojich používateľských profilov adresy kryptomien Bitcoin a Ethereum.

Twitter v súčasnosti údajne testuje integráciu Bitcoin Lightning Network do svojej pripravovanej služby„Tip Jar Twitter“, ktorá bola predstavená ešte v máji tohto roku. Funkcia Tip Jar je službou, ktorá umožní odmeňovať tvorcov kontentu na Twitteri formou sprepitného.

Implementáciu Lightning Networku pre lacné a rýchle bitcoinové transakcie potvrdil aj vývojár Twitteru Kayvon Beykpour, ktorý naznačil, že táto služba bude dostupná „už čoskoro“.

Generálny riaditeľ Twitteru Jack Doresey ešte v júli prehlásil, že implementácia Bitcoinu na Twitter je súčasťou širších plánov jeho spoločnosti. Pre bitcoinovú komunitu toto prehlásenie však nie je žiadnym prekvapením, pretože je verejne známe, že Jack Dorsey je Bitcoin maximalista a veľký technologický fanúšik. Zdroj

### Nemecký gigant sa obzerá po kryptomenách

Nemecká správcovská spoločnosť Union Investment, ktorá spravuje aktíva v celkovej hodnote viac než 500 miliárd USD (422,67 miliárd USD), plánuje pridať Bitcoin do niekoľkých investičných fondov ako súčasť pilotného programu pre svojich inštitucionálnych klientov.

Táto novinka len potvrdzuje fakt, že kryptomeny sa v najsilnejšej európskej ekonomike stávajú čoraz populárnejším nástrojom investovania.

Inštitucionálny správca so sídlom vo Frankfurte v pondelok pre Bloomberg uviedol, že uvažuje o zaradení Bitcoinu k zopár investičným fondom, ktoré budú k dispozícii výlučne súkromným investorom.

V každom z týchto fondov by bola expozícia voči bitcoinu obmedzená maximálne na 2 % celkových aktív. Hlavný portfólio manažér Daniel Bathe uviedol, že nová investičná stratégia by mohla vstúpiť do platnosti už vo štvrtom štvrťroku, aj keď to doposiaľ nie je isté.

Union Investment je členom investičnej skupiny DZ Bank Group, pod ktorú spadá viac ako 800 bánk. Zdroj

### Coinbase pod paľbou SEC

Americká komisia pre cenné papiere a burzy (SEC) údajne pohrozila kryptomenovej burze Coinbase žalobou, a to kvôli ich službe kryptomenových výnosov (crypto yield program), ktorú SEC považuje za cenný papier.

CEO Coinbase Brian Armstrong zverejnil na sociálnej sieti Twitter príspevok v ktorom uvádza, že SEC sa v poslednom čase správa „naozaj povrchne“.

Armstrong ďalej uviedol, že kryptoburza sa už začiatkom tohto roka obrátila na SEC, aby ich informovala o novej službe Coinbase Lend, ktorá ponúka 4 % ročný výnos na stablecoin USDC. SEC na to reagovala tak, že oznámila, že tento program je bez akéhokoľvek dodatočného vysvetlenia vnímaný ako cenný papier a v prípade, že tento produkt bude spustený, SEC podá žalobu proti Coinbase.

Armstrong okrem toho poukázal na to, že na trhu sú aj ďalšie krypto firmy, ktoré v súčasnosti poskytujú podobnú službu bez akýchkoľvek problémov. Na záver Armstrong vyzval SEC, aby v oblasti krypto lendingu stanovila rovnaké regulačné pravidlá. Zdroj

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Nové kryptomeny vo Intrest Exchange Index Portfóliu!

Ako je u nás vo Intrest Exchange zvykom, každé tri mesiace vykonávame aktualizáciu Intrest Exchange Index Portfólia, pri ktorej pridávame do portfólia nové kryptomeny s potenciálom rásť a naopak vyraďujeme tie, ktoré nespĺ…

Read more

#### Intrest Exchange na Oktagone: bojujte s nami o tisíce eur v kryptomenách!

Intrest Exchange na Oktagone
Bojujte s nami o tisíce eur v kryptomenách! Bratislavský Oktagon 27 bude veľkou udalosťou a my budeme jej súčasťou. Pripravujeme na nej niekoľko aktivít, do ktorých sa môžu zapojiť n…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand