- Blog
- Kandidát na prezidenta USA chce reguláciu kryptomien - týždenný prehľad trhu

# Kandidát na prezidenta USA chce reguláciu kryptomien - týždenný prehľad trhu

Published: 03. 02. 2020 · Author: Boris Hasko

### Vo Intrest Exchange sme si pre vás pripravili krátky prehľad udalostí, ktoré sa za posledný týždeň udiali na trhu s kryptomenami.

V tomto týždni sme sa dostali na hodnotu 238,12 mld. EUR marketcapu. Čo je o 27,11 mld. EUR viac ako začiatkom predchádzajúceho týždňa. Samotný Bitcoin vzrástol z hodnoty 7410,18 EUR na 8630,14 EUR. Bitcoin a celý trh sa tak dostáva na tohtoročné maximá.

Prihlásiť sa do profilu

Huobi a Binance burzy kryptomien sa pridávajú k firmám pomáhajúcim obetiam koronanvírusu v Číne
Wuhan a ďalšie mestá v provincii Hubei boli umiestnené do karantény. V reakcii na šírenie koronavírusu sa ozvali aj niektoré veľké kryptofirmy a ponúkajú finančnú pomoc. CEO Binance Changpeng Zhao tvrdí, že Binance poskytne 10 miliónov juanov (približne 1,44 milióna USD). Huobi oznámila založenie charitatívnej organizácie. Prvým krokom bude nakúpenie ochranných pomôcok pre zdravotných pracovníkov v zasiahnutej oblasti za 10 miliónov juanov. Zdroj

Bitcoin Cash nevyťažil nový blok 5 hodín a 20 minút.
U kryptomeny Bitcoin Cash sa včera zaznamenal problém, nevyťažil žiadny nový blok viac ako 5 hodín. Nevybavené transakcie boli následne bez problémov zúčtované a normálna prevádzka mohla pokračovať ďalej bez komplikácií. Zdroj

Kandidát na prezidenta USA chce reguláciu kryptomien
Andrew Yang, kandidát za demokratickú stranu na amerického prezidenta, uviedol počas rozhovoru pre Bloomberg, že kryptomeny potrebujú jednotný súbor pravidiel a pokynov. “Mojou prioritou sú jasné a transparentné pravidlá.” Počas vlaňajších rokovaní v Kongrese medzi Markom Zuckerbergom a americkými kongresmanmi, ktorých témou bola kryptomena Libra, kritizoval svojich kolegov za to, že absolútne nerozumejú danej problematike. Zdroj

Bitcoin musí vydržať nad 8100 EUR, aby sme pokračovali v bull rune, tvrdí Vays
Jeden z najsledovanejších kryptotraderov Tone Vays odvysielal v utorok 28. januára, že stále nie je stopercentne pripravený vyhlásiť, že Bitcoin vstúpil do nového býčieho trhu. Podľa neho na potvrdenie bullrunu je nutné, aby sa Bitcoin niekoľko dní udržal nad cenou 8100 EUR nad 200-denným moving AVERAGE (200 MA). Zdroj

Záujem o Bitcoin na sociálnych sieťach je znova trendy
Súčasný bull run Bitcoinu z 6958 EUR nad 8100 EUR v roku 2020 sa premietol aj do stúpajúceho záujmu ľudí hovoriť o tejto téme. Podľa údajov kryptoanalytickej firmy LunarCRUSH dosiahol Bitcoin 27. januára v tomto smere nový tohtoročný rekord s takmer 320 miliónmi jedinečných zmienok (Príspevky týkajúce sa Bitcoinu na sociálnych sieťach v rámci jedného dňa). Zdroj

Coinbase a Ripple vyzývajú regulátorov k akcii!
Coinbase a Ripple adresovali spoločný list americkým regulátorom, ktorého cieľom je upozorniť na potreby vypracovania jasných regulačných rámcov. Coinbase ako aj Ripple doposiaľ dlhodobo poukazujú na chýbajúce regulácie. Zdroj

Deutsche Bank teraz tvrdí, že kryptomeny budú v mainstreame do dvoch rokov
Deutsche Bank uvádza, že digitálne meny, hoci sú staré len desať rokov, doteraz majú potenciál radikálne zmeniť platby, bankovníctvo, centrálne bankovníctvo a rovnováhu ekonomických síl. "Veríme, že nová digitálna mena by sa mohla v nasledujúcich dvoch rokoch stáť mainstreamom". Zdroj

Prihlásiť sa do profilu

- Share this article:

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand