- Blog
- Prečo a kedy sa oplatí investovať do kryptomien?

# Prečo a kedy sa oplatí investovať do kryptomien?

Published: 10. 07. 2019 · Author: Boris Hasko

Napriek tomu, že kryptomeny so sebou prinášajú revolučnú technológiu, ktorá môže výrazným spôsobom zmeniť finančný svet a priniesť väčšiu rovnoprávnosť, mnohí ľudia (hoci uznávajú ich potenciál) sa domnievajú, že príležitosť výhodne investovať do tohto druhú aktív je už pasé. Oplatí sa teda ešte investovať do kryptomien?

V tomto článku si uvedieme pár základných predpokladov, prečo sú kryptomeny stále veľmi atraktívnou investičnou príležitosťou.

### 1. Kryptomeny sú len na začiatku svojej cesty

Možno ste sa už stretli s tvrdením, že kryptomeny sú niekde tam, kde bol internet v 90. rokoch minulého storočia. S týmto názorom sa dá do veľkej miery súhlasiť. Kryptomeny prinášajú technologickú revolúciu, no sú stále vo fáze skorého vývoja. Investovaním do kryptomien investujete do ich budúcnosti, pretože v súčasnosti zďaleka nenaplnili ciele, ktoré si stanovili.

Skvelým príkladom je Bitcoin. Svetu prináša novú formu uloženia hodnoty, ktorá je decentralizovaná, deflačná, bezpečná a prakticky neovplyvniteľná centrálnymi mocnosťami. Je však Bitcoin už hotovým produktom pripraveným na to, aby bol už v tomto momente bežným platidlom? Zďaleka nie. Bitcoin dnes zvládne približne len 7 transakcií za sekundu, kým platobné karty Mastercard či VISA ich realizujú v rovnaký čas tisíce. Ak by Bitcoin dnes používal rovnaký počet ľudí ako VISA, Mastercard alebo PayPal, proces platieb by trval extrémne dlho.

Boli však platobné karty pred 30 rokmi takým štandardom ako sú dnes? Bol internet vždy taký rýchly? Keď ľudia prvýkrát počuli o tom e-mailoch alebo počúvali predstavy vtedajších vizionárov o tom, ako sa cez internet bude raz komunikovať a bude sa využívať na predaj tovarov a služieb, väčšina ľudí krútila hlavami a považovali ich za bláznov. Dnes sú však za bláznov tí, ktorí majú prepchaté peňaženky mincami a popri tom si stále nepotykali so svojím smartphone-om.

Kryptomeny ako také tu zostanú, pretože ich technológia je revolučná, hoci nevieme menovať, ktoré zvíťazia a podmania si svet. Dozaista nebude navždy platiť, že transakcie Bitcoinom budú pomalé a komplikované. Podobne ako sa internet stal postupnosťou rokov užívateľsky jednoduchým a mnohí z nás si bez neho nevedia predstaviť svoj život, budú aj virtuálne meny v budúcnosti bežným štandardom s užívateľsky príjemným prostredím.

### 2. Pozná ich len málokto

Väčšina ľudí sa prvýkrát dozvedela o Bitcoine a kryptomenách v roku 2017, kedy médiá informovali o obrovskom raste ich cien. Aj dva roky po tom, ako Bitcoin prvý raz vo svojej existencii prekonal hranicu 20 tisíc dolárov, však platí, že tomu, ako fungujú kryptomeny, rozumie len málokto. Ak sa dnes rozhodnete pre investíciu do kryptomien, stále budete patriť medzi malú skupinu svetovej populácie. To znie ako zaujímavá investičná príležitosť.

### 3. Trhová kapitalizácia kryptomien verzus ostatné aktíva

Keď ľudia počuli o tom, ako Bitcoin prekonal cenu 20 tisíc dolárov, mnohým sa zdala byť táto suma prehnaná. V skutočnosti však išlo “len” o kapitalizáciu niečo vyše 300 miliárd dolárov. Pre jedinca závratná hodnota, no vo všeobecnosti? Poďme sa na to pozrieť formou niekoľkých príkladov.

Takmer rovnakú hodnotu, akou bola doteraz najvyššia kapitalizácia Bitcoinu, má podľa tohtoročného rebríčka majetok troch najbohatších ľudí sveta - Jeffa Bazosa z Amazonu, Billa Gatesa z Microsoftu a Warrena Buffetta z Berkshire Hathaway.

Kapitalizácia zlata, s ktorým je Bitcoin najčastejšie porovnávaný, je vyše 7 biliónov dolárov. Ak by sa mu teda chcel Bitcoin vyrovnať, kam má podľa mnohých namierené, musel by svoju rekordnú kapitalizáciu prekonať ešte približne 26-násobne.

A čo tak porovnať Bitcoin s najväčšími verejne obchodovanými spoločnosťami? Hodnota samotného Microsoftu sa odhaduje na 1 bilión dolárov, hodnota Apple na 928 miliárd USD, Amazonu na 910 miliárd USD, Alphabet (Google) na 750 miliárd USD, Berkshire Hathaway na 550 miliárd USD a Facebooku na 475 miliárd dolárov. A platobné systémy? Mastercard má kapitalizáciu 270 miliárd dolárov, VISA 381 miliárd a PayPal 135 miliárd. Z týchto čísiel vyplýva najmä to, že ak sa má Bitcoin stať mainstreamom, jeho hodnota musí ešte rapídne narásť.

### 4. Prichádzajú inštitúcie

Bitcoin má za sebou len prvú dekádu existencie a ďalšie známe kryptomeny sú na trhu ešte omnoho kratšie. Až do roku 2017, kedy prvýkrát začal výraznejšie pútať pozornosť médií, o ňom počul len málokto. Zároveň panuje všeobecná zhoda, že k cene 20 tisíc dolárov ho v decembri 2017 vytlačil ošiaľ medzi malými retailovými investormi, ktorí húfne, mnohokrát nerozumne, naskakovali do vlaku v čase tvoriacej sa bubliny, aby im neušla investičná príležitosť.

Zároveň to však znamená, že trhovú kapitalizáciu kryptomien tvorili doteraz predovšetkým peniaze retailu a až v posledných mesiacoch sa nahlas hovorí o tom, že kryptomeny na čele s Bitcoinom postupne zaujímajú aj veľké finančné korporácie.

Inštitucionálni investori na rozdiel od bežných ľudí potrebujú mať pred vstupom do tohto sektora regulované bezpečné prostredie. Práve teraz sme v období, kedy prvé takéto možnosti prichádzajú na trh. Obchodovanie s Bitcoin Futures (schválené koncom roka 2017) na chicagskej burze CME dosahuje nové rekordy, špekuluje sa o schválení prvého Bitcoin ETF Americkou komisiou pre cenné papiere a Intercontinental Exchange (ICE) popri tom pripravuje prostredníctvom svojej dcérskej spoločnosti Bakkt historicky prvú možnosť obchodovania Bitcoin Futures s reálnymi bitcoinami. Medzitým spúšťa svoju platformu aj investičný gigant Fidelity, ktorý ponúka inštitúciám custody riešenie pre správu digitálnych aktív. Skutočnosť, že Bitcoin je len na začiatku obdobia, kedy sa doňho prelieva kapitál inštitúcií, znie z pohľadu jeho perspektívneho rastu veľmi vzrušujúco.

### Kedy investovať do kryptomien?

Špekulovať nad poklesom ceny Bitcoinu, aby sme ho mohli nakúpiť lacnejšie, sa nemusí vždy oplatiť. Mnohí predpokladali, že Bitcoin tento rok klesne pod cenu 3000 dolárov, no aktuálne sa zdá, že svoje nové dno už našiel a tak špekulanti stratili niekoľko mesačnú ponúkanú príležitosť nakupovať Bitcoin okolo ceny 4000 USD. Pokiaľ nepatríte medzi aktívnych trejderov, najlepším a najčastejšie odporúčaným spôsobom ako investovať do kryptomien je preto pravidelné dokupovanie. Historické štatistiky totiž ukazujú, že pri dokupovaní Bitcoinu v rovnakých časových intervaloch ste z dlhodobého pohľadu v peknom pluse.

Ak by ste v čase písania tohto článku investovali do Bitcoinu posledné 3 roky a to každý týždeň po 10 dolárov, celkovo by ste vložili do Bitcoinu 1570 dolárov a súčasná hodnota vašej investície by bola 6572 dolárov (+318%).

Ak by ste do Bitcoinu investovali len posledný rok za rovnakých podmienok, vložili by ste doň 530 dolárov, aktuálne by ste mali 842 dolárov. Ak by ste s tým začali už pred 5 rokmi, aktuálne by ste mali vďaka investícii 2610 dolárov na účte parádnych 32 869 USD (+1159,38%).

### Začnite bezpečne investovať do kryptomien už teraz.

Investovať

- Share this article:

### Related

#### Do ktorej kryptomeny sa oplatí investovať?

Svet kryptomien a investovanie do nich sú pre bežného človeka často španielskou dedinou. Digitálne meny priniesli okrem novej technológie aj nový pohľad na obchodovanie. Ak ste v bode, kedy premýšľate…

Read more

#### Intrest Exchange: 5 vecí, ktoré o kryptomenách musíte vedieť.

Ak sa čo i len trocha zaujímate o financie a technológie, určite ste sa už stretli s pojmom kryptomena. Skoro každý ho pozná, no ako kryptomeny v skutočnosti fungujú, to už vie zatiaľ len málokto. Ten…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand