- Blog
- Ethereum 2.0 čaká prvý “hard fork” – týždenný prehľad trhu

# Ethereum 2.0 čaká prvý “hard fork” – týždenný prehľad trhu

Published: 18. 02. 2021 · Author: Daniel Mitrovsky

V tomto týždni presiahla celková trhová kapitalizácia 1,28 bilióna EUR. Rast v 7-dňovom horizonte predstavuje viac ako 9,4 %. Samotný Bitcoin vzrástol v priebehu týždňa o viac než 14 % na hodnotu vyše 42 700 EUR. Dominancia Bitcoinu oproti minulému týždňu mierne klesla a aktuálne predstavuje 61,1 %.

Zdroj: Coinmarketcap

### Ethereum 2.0 čaká prvý hard fork

(Prečítajte si v našom slovníku čo je hard fork )
Spoluzakladateľ Etherea Vitalik Buterin v pondelok oznámil, že Ethereum 2.0 čaká prvý hard fork s názvom HF1. Tento hard fork prinesie nové funkcionality a predstaví niektoré kľúčové vylepšenia na aktuálnom Beacon Chaine.

Najväčšou novinkou v tomto hard forku bude podpora pre „light clients. Ide o implementáciu uzlov, ktoré vyžadujú minimum úložného priestoru a nízku výpočtovú silu, čo by umožnilo ich implementáciu na mobilné zariadenia. To by umožnilo peňaženkám na mobilných zariadeniach overiť si blockchain samostatne, bez toho aby sa museli spoliehať na externých poskytovateľov služieb. Zdroj

### Bitcoin dosiahol ďalší kľúčový míľnik – 50 000 USD

Bitcoin prekonal v utorok psychologicky významnú hranicu 50 000 USD ( 41 454 EUR ) po tom, čo spoločnosť Microstrategy oznámila , že plánuje minúť ďalších 600 miliónov USD na nákup Bitcoinu. Na posilnení býčieho trendu sa podieľala aj najstaršia súkromná banka v USA „Bank of New York Mellon“, ktorá potvrdila, že bude poskytovať custody služby spojené s držaním a správou Bitcoinu pre svojich klientov.

Ďalším dôvodom aktuálneho trendu môže byť aj informácia, že platobný gigant Mastercard umožní svojim klientom využívať kryptomeny ako jeden zo spôsobov platby u viac než 30 miliónov obchodníkov. Zdroj

### Deutsche Bank plánuje prepojenie medzi kryptomenami a tradičným bankovníctvom

Medzinárodná banka Deutsche Bank plánuje vytvoriť „most“ medzi kryptomenami a tradičnými bankovými produktmi. Prvým krokom v tejto oblasti by malo byť poskytovanie služieb v oblasti kryptomien pre správcov aktív, inštitúcie, digitálne fondy či family offices. Deutsche Bank plánuje v budúcnosti vybudovať obchodnú platformu na nákup a predaj kryptomien prostredníctvom rôznych maklérskych spoločností. Zdroj

### Uniswap s novým historickým rekordom

V pondelok sa decentralizovanej burze Uniswap podarilo pokoriť hranicu 100 miliárd USD (82 miliárd EUR) v celkovom objeme uskutočnených obchodov. Uniswap sa týmto oficiálne stala prvou decentralizovanou burzou, ktorej sa podarilo pokoriť magickú hranicu 100 miliárd USD. Decentralizované burzy zaznamenávajú v posledných mesiacoch obrovský prílev kapitálu a čoraz viac sa stávajú serióznou konkurenciou pre centralizované platformy. Zdroj

### BitPay integruje platby prostredníctvom Apple Pay

Koncom minulého týždňa spoločnosť Bitpay oznámila, že držitelia BitPay kariet môžu spárovať svoju kartu s Apple Wallet a platiť za produkty a služby prostredníctvom Apple Pay. Tento krok je významný najmä pre držiteľov kryptomien, ktorí chcú využiť svoje kryptomeny na platby v reálnom svete. BitPay v súčasnosti ponúka možnosť platieb prostredníctvom Bitcoinu, Etherea, Bitcoin Cash a niektorých stablecoinov. Zdroj

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.
Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

- Share this article:

### Related

#### Intrest Exchange oslavuje 2 roky! Čo všetko sme dosiahli?

Vážime si to a tešíme sa, že ste s nami. Už sú to dva roky, čo Intrest Exchange ako prvý startup na Slovensku sprístupnil platformu pre bezpečné a inteligentné investovanie do kryptomien.

Read more

#### Nezávislá inšpekcia kryptomien vo Intrest Exchange peňaženkách - 01/2021

Ako prví na svete, v spolupráci so slovenskou spoločnosťou SGS Slovakia, ktorá je členom celosvetovej skupiny SGS, prinášame nezávislú inšpekciu kryptomenových peňaženiek. Audit na základe blockchainu…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand