- Blog
- Kubánska vláda skúma potenciál kryptomien – týždenný prehľad trhu

# Kubánska vláda skúma potenciál kryptomien – týždenný prehľad trhu

Published: 02. 09. 2021 · Author: Daniel Mitrovsky

V tomto týždni presiahla celková trhová kapitalizácia 1,88 bilióna EUR. Nárast trhovej kapitalizácie v 7-dňovom horizonte predstavuje 9,94 %. Cena Bitcoinu v priebehu týždňa vzrástla až o 4,82 % na úroveň približne 42 100 EUR. Dominancia Bitcoinu tento týždeň mierne oslabila a aktuálne sa pohybuje okolo úrovne 42,1 %.

Zdroj: Coinmarketcap

### Kubánci sa obzerajú po kryptomenách

Kubánska vláda údajne plánuje uznať a regulovať kryptomeny ako spôsob platby pre obchodné transakcie v krajine s odvolaním sa na dôvody „sociálno-ekonomického záujmu“.

Uznesenie č. 215, ktoré bolo zverejnené v štátnom vestníku, hovorí o tom, že Kubánska centrálna banka stanoví nové pravidlá pre zaobchádzanie s digitálnymi menami. Súčasťou tejto správy je aj oznámenie o tom, že komerční poskytovatelia súvisiacich služieb budú odteraz potrebovať na pokračovanie svojej činnosti licenciu od centrálnej banky.

Adopciou kryptomien ako spôsobu platby by mohli Kubánci obchádzať americké obchodné embargo, ktoré na krajinu uvalil ešte bývalý americký prezident Donald Trump a ktoré súčasný prezident Joe Biden ešte viac sprísnil.

Popularita kryptomien v krajine je čoraz väčšia. Dôvodom toho je nielen komplikované používanie doláru kvôli obchodnému embargu, ale aj veľmi slabé kubánske pesos. Okrem toho, zásluhu na rastúcej krypto komunite na Kube má aj rozmach internetu v posledných rokoch. Čoraz viac ľudí na Kube vlastní smartfón s pripojením 3G.

Kryptomeny tak pre kubánsky režim znamenajú potencionálne vyslobodenie z nepriaznivej situácie. Používanie kryptomien bude však v krajine prísne regulované a kontrolované. Všetky infraštruktúrne spoločnosti, burzy či brokeri, ktorí budú chcieť vo svojej činnosti pokračovať, budú musieť disponovať licenciou od centrálnej banky. Zdroj

### Prevádzkovatelia Bitcoinmatov vytvorili alianciu proti praniu špinavých peňazí

Keďže používanie Bitcoinovych bankomatov sa v poslednom období stalo nástrojom delikventov na pranie špinavých peňazí a obchádzanie platenia daní, skupina prevádzkovateľov bitcoinmatov sa rozhodla vytvoriť alianciu proti praniu špinavých peňazí.

Novovzniknutá aliancia sa bude usilovať o čo najväčšiu legitimáciu transakcií v oblasti krypto priemyslu. Prevádzkovatelia bitcoinmatov sa taktiež dohodli na budovaní nových regulačných štandardov a na kooperácii s orgánmi činnými v trestnom konaní, regulačnými orgánmi a bankami.

Len v spojených štátoch je v súčasnosti zhruba 42 000 bitcoinmatov. Krypto priemysel sa v poslednom období prudko rozvíja, s čím súvisí aj čoraz širokospektrálnejšie využívanie bitcoinmatov organizovanými zločineckými skupinami a drogovými kartelmi na pranie špinavých peňazí.

Bitcoinmaty v USA už v súčasnosti podliehajú rovnakým predpisom proti praniu špinavých peňazí (AML) a know-your-customer (KYC), ktoré vyžadujú banky a iné finančné inštitúcie. Zdroj

### Bieloruský prezident vyzval obyvateľov ťažiť kryptomeny

Na nedávnom stretnutí bieloruského prezidenta Alexandra Lukašenka spolu so zamestnancami JSC Belaruskali odporučil prezident občanom, aby zostali vo svojej domovskej krajine a radšej ťažili kryptomeny.

Podľa prezidenta by obyvatelia krajiny mali hľadať alternatívny zdroj príjmu v ťažbe kryptomien, než cestovať do okolitých krajín a pracovať na zle platených pracovných pozíciách.

Bieloruský prezident navyše zdôraznil, že v krajine je dostatok elektriny na napájanie krypto ťažiarenských zariadení. Lukašenko okrem toho spomenul, že v krajine je veľa prázdnych priemyselných areálov, ktoré by sa dali efektívne využiť.

Bielorusko legalizovalo činnosti súvisiace s kryptomenami vrátane ťažby už v roku 2018. Navyše, Bielorusko je v súčasnosti jedným z krypto daňových rajov, pretože až do roku 2023 platí v krajine 0 % daň pre blockchainové spoločnosti. Zdroj

### Pracovné ponuky súvisiace s kryptomenami sú na vzostupe

Popularita kryptomien a blockchainu sa neodzrkadľuje len na masívnom býčom trhu kryptoaktív, ale aj na rastúcej adopcii blockchainovej technológie a s tým súvisiacich pracovných ponúk.

Pracovná pozícia softvérového vývojára sa za posledný rok ukázala ako najvyhľadávanejšie pracovné miesto zamestnávateľov v sektore kryptomien a blockchainu.

Štatistiky zverejnené spoločnosťou Finbold poukazujú na to, že k 16. júlu 2021 mala pracovná pozícia softvérového vývojára až 29,7 % podiel v rámci všetkých pracovných miest v oblasti krypto a blockchainu.

Manažérske pracovné pozície v sektore kryptomien zastupujú približne 10 % všetkých ponúk.

Pracovné miesta v oblasti krypto a blockchainu na oddeleniach ľudských zdrojov, marketingu a financií zaznamenali najvyššiu mieru rastu od 16. júla 2020 do 16. júla 2021 na úrovni 200 %, 105,88 % a 100 %. Zdroj

### Square chce vytvoriť decentralizovanú burzu na Bitcoine

Jack Dorsey, generálny riaditeľ a zakladateľ spoločnosti Square, plánuje vytvoriť decentralizovanú burzu na Bitcoine.

Jack Dorsey minulý mesiac oznámil, že zakladá novú bitcoinovú divíziu s názvom TBD, ktorej úlohou bude vybudovať otvorenú platformu decentralizovanej burzy pre Bitcoin.

Decentralizované burzy ako UniSwap či PancakeSwap zaznamenávajú čoraz väčšiu priazeň používateľov na programovateľných blockchainoch, akými sú napríklad Ethereum či Binance Smart Chain. Dorseyho projekt má v pláne vytvoriť zmenáreň bez povolení priamo na Bitcoine, ktorá by priniesla širokospektrálne možnosti zámeny FIAT peňazí za Bitcoin.

Hlavným cieľom vybudovania burzy tohto typu je zjednodušenie procesu nákupu kryptomien pre non-custodial peňaženky bez nutnosti interakcie s centralizovaným sprostredkovateľom alebo burzou. Decentralizované burzy sú čoraz atraktívnejšie najmä vďaka tomu, že nevyžadujú žiadne informácie o svojich používateľoch (non-KYC). Zdroj

### Komentár: Zasadnutie FEDu

Americká centrálna banka by už pravdepodobne v tomto roku mohla začať sprísňovanie svojej menovej politiky. Hlavná úroková sadzba však pravdepodobne zostane ešte dlhšiu dobu nezmenená. Uviedol to minulý piatok šéf FEDu Jerome Powell.

Centrálna banka s vysokou pravdepodobnosťou začne vo štvrtom štvrťroku znižovať tempo nákupu cenných papierov. V súčasnosti centrálna banka nakupuje cenné papiere v hodnote 120 miliárd dolárov mesačne. Index spotrebiteľských cien v USA medziročne vystúpil až na 5,4 %, čo je najviac za posledných 13 rokov.

Jerome Powell však výrazným spôsobom zdôraznil, že znižovanie objemu nákupov cenných papierov nie je žiadnym signálom pre znižovanie základnej úrokovej sadzby, ktorú centrálna banka drží od marca 2020 v blízkosti nuly. FED neplánuje zvyšovať úrokové sadzby, až kým nákupy cenných papierov úplne nepozastaví. Okrem toho, FED bude aktívne sledovať situáciu okolo mutácie delta a jej možných ekonomických dopadov. Zdroj

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Intrest Exchange na Oktagone: bojujte s nami o tisíce eur v kryptomenách!

Intrest Exchange na Oktagone
Bojujte s nami o tisíce eur v kryptomenách! Bratislavský Oktagon 27 bude veľkou udalosťou a my budeme jej súčasťou. Pripravujeme na nej niekoľko aktivít, do ktorých sa môžu zapojiť n…

Read more

#### Nové kryptomeny vo Intrest Exchange Index Portfóliu!

Ako je u nás vo Intrest Exchange zvykom, každé tri mesiace vykonávame aktualizáciu Intrest Exchange Index Portfólia, pri ktorej pridávame do portfólia nové kryptomeny s potenciálom rásť a naopak vyraďujeme tie, ktoré nespĺ…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand