- Blog
- Decentralizované financie pokračujú v rastúcom trende – týždenný prehľad trhu

# Decentralizované financie pokračujú v rastúcom trende – týždenný prehľad trhu

Published: 13. 05. 2021 · Author: Daniel Mitrovsky

V tomto týždni presiahla celková trhová kapitalizácia 1,90 bilióna EUR. Pokles kapitalizácie v 7-dňovom horizonte predstavuje 3 %. Samotný Bitcoin v priebehu týždňa poklesol o 10,8 % na úroveň približne 42 000 EUR. Dominancia Bitcoinu naďalej klesá a aktuálne sa pohybuje okolo úrovne 41,3 %.

Zdroj: Coinmarketcap

### Decentralizované financie na vzostupe

Sektor decentralizovaných financií naďalej rastie a vzbudzuje čoraz väčší záujem investorov. Najnovší report spoločnosti ConsenSys Codefi o trendoch v oblasti decentralizovaných financií poukazuje najmä na rastúce množstvo aktívnych adries a niekoľkonásobný rast stablecoinov v DeFi sektore.

V súčasnosti je v sieti Ethereum aktívnych približne 175 miliónov jedinečných adries, pričom zhruba 1,75 milióna adries je zároveň aktívnych v sektore DeFi. Napriek tomu, že používatelia DeFi predstavujú zatiaľ len 1 % z celkového počtu adries, ich množstvo každým dňom narastá a v prvom štvrťroku 2021 sa zvýšilo o viac než 50 %.

Rast decentralizovaných financií sa prejavil aj na raste stablecoinov fungujúcich na Ethereu. Stablecoiny sú hlavným prostriedkom výmeny v DeFi sektore a môžu sa použiť v rôznych aplikáciách, či už na získanie výnosu prostredníctvom požičiavania (lending), poskytovania likvidity alebo môžu byť použité ako kolaterál k pôžičke.

Podľa najnovších dát sa množstvo stablecoinov v DeFi sektore medziročne zvýšilo až sedemnásobne z 5,5 miliardy USD (4,55 miliardy EUR) na konci prvého štvrťroka 2020 až na 37,4 miliárd USD (30,93 miliárd EUR) na konci prvého štvrťroka 2021.

Využitie stablecoinov expanduje aj do oblasti tradičných financií. Napríklad, v marci spoločnosť VISA oznámila, že transakcie v rámci jej siete je možné vyrovnať prostredníctvom stablecoinu USDC. Zdroj

### Zuckerberg a Bitcoin?

Mark Zuckerberg, generálny riaditeľ spoločnosti Facebook sa začiatkom týždňa postaral o rozruch v komunite krypto nadšencov po tom, čo na Facebook zverejnil fotku v ktorej svojim sledovateľom oznámil, že jeho novým dvom kozám dal mená „Max“ a „Bitcoin“.

Po zverejnení tejto informácie sa na sociálnej sieti Twitter začalo objavovať obrovské množstvo špekulácií. Napríklad, analytička LilMoonLambo tweetovala svojim 97 000 sledovateľom správu, v ktorej uvádza, že : „Máte dva týždne na to, aby ste nakúpili čo najviac Bitcoinov, kým Mark Zuckerberg oznámi, že on a Facebook kúpili Bitcoin počas výročného stretnutia akcionárov“.

Na druhej strane, viacero užívateľov twitteru si myslí, že ide len o nevinný žart na úkor rastúceho trhu kryptomien.

Už minulý mesiac sa špekulovalo o tom, či Facebook vo svojej správe o príjmoch za prvý kvartál roku 2021 odhalí držanie Bitcoinov vo svojej súvahe. Tieto špekulácie sa však nepotvrdili, pričom správa o príjmoch spoločnosti z 28. apríla len potvrdila fakt, že Facebook v súčasnosti žiadne kryptomeny nevlastní. Zdroj

### Trhová kapitalizácia Etherea prekonala hranicu 500 miliárd USD

Ethereum, ktorému sa v posledných týždňoch darí naozaj excelentne si na svoj účet pripísalo prekonanie ďalšieho významného míľnika. V stredu dopoludnia sa mu podarilo dosiahnuť nové historické maximum na úrovni 4346 USD (takmer 3600 EUR), pričom vzápätí presiahla trhová kapitalizácia Etherea psychologickú hranicu 500 miliárd USD ( 413,5 miliárd EUR).

Po exponenciálnom raste je teraz trhová kapitalizácia Etherea vyššia, ako je trhová kapitalizácia spoločností ako napríklad VISA či JP Morgan. Ethereum je historicky len druhou kryptomenou, ktorej sa podarilo prekonať 500-miliardovú hranicu celkovej trhovej kapitalizácie.

Zatiaľ čo Bitcoinu trvalo prekonanie tejto hranice takmer 12 rokov, Ethereu sa podarilo prekonať ju len za 5 rokov a 10 mesiacov. Zdroj

### EBay spustilo obchodovanie NFT

V minulotýždňovom prehľade na trhu kryptomien sme vás informovali o iniciatíve spoločnosti EBay stať sa súčasťou NFT priestoru. Neprešiel ani týždeň a na povrch vyplávali nové informácie o tom, že EBay už oficiálne spustil obchodovanie NFT na svojej platforme.

V utorok spoločnosť oficiálne oznámila spustenie obchodovania NFT tokenov (nezameniteľných tokenov), ktoré sa využívajú napríklad pre digitálne umenie či rôzne zberateľské predmety. EBay sa tak stal vôbec prvou spoločnosťou z oblasti e-commerce, ktorá bude ponúkať NFT virtuálne aktíva fungujúce na blockchaine. Zdroj

### Grayscale sponzoruje New York Giants

Podľa oficiálnej tlačovej správy sa spoločnosť Grayscale stala prvým „krypto partnerom“ tímu New York Giants, ktorý pôsobí v americkej NFL lige. V rámci tejto spolupráce bude Grayscale sponzorovať každoročný golfový výlet nadácie Giants Foundation. Nadácia Giants Foundation sa zaoberá primárne riešením komunitných problémov v rámci štátu New York a okolitých štátov.

Grayscale sa navyše stane sponzorom domácich zápasov klubu a sponzorom tréningového kempu Giants. Správca digitálnych aktív Grayscale bude taktiež každý rok organizovať vzdelávacie semináre o kryptomenách pre zamestnancov tímu. Zdroj

### Coinbase na vrchole App Store

Mobilná aplikácia spoločnosti Coinbase sa stala najpopulárnejšou aplikáciou v rámci Apple App Store. Podľa zoznamu Top Charts sa mobilnej aplikácií Coinbase v rebríčku podarilo predbehnúť aplikácie ako napríklad TikTok, Facebook, Instagram či obchodnú aplikáciu Robinhood.

Aplikácia Coinbase sa dlhé obdobie pohybovala medzi TOP 10 aplikáciami, no nikdy sa jej nepodarilo obsadiť prvé miesto. Odkedy však spoločnosť začala v apríli obchodovať so svojimi akciami na burze Nasdaq, pozornosť verejnosti na Coinbase sa zrejme zvýšila, čo pravdepodobne viedlo k zvýšeniu počtu užívateľov využívajúcich aplikáciu Coinbase. Zdroj

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Intrest Exchange prináša novú funkciu - Čiastočný výber

Možnosť urobiť čiastočný výber je doteraz najočakávanejšou funkciou vo Intrest Exchange. V priebehu minulého týždňa sa nám úspešne podarilo dokončiť jej vývoj. Neoficiálne sme spustili beta verziu Čiastočného vý…

Read more

#### Bitcoin – kráľ medzi kryptomenami

Pripravili sme si pre vás novú sériu blogov, v ktorých vám budeme postupne predstavovať všetky kryptomeny, ktoré sú súčasťou Intrest Exchange Index portfólia. Hneď v úvode si predstavíme kryptomenu Bitcoin - zák…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand