- Blog
- Bitcoin ako oficiálne platidlo – týždenný prehľad trhu

# Bitcoin ako oficiálne platidlo – týždenný prehľad trhu

Published: 10. 06. 2021 · Author: Daniel Mitrovsky

V tomto týždni presiahla celková trhová kapitalizácia 1,32 bilióna EUR. Pokles trhovej kapitalizácie v 7-dňovom horizonte predstavuje 7,04 %. Samotný Bitcoin v priebehu týždňa klesol o 6,33 % na úroveň približne 30 300 EUR. Dominancia Bitcoinu tento týždeň mierne posilnila a aktuálne sa pohybuje okolo úrovne 43 %.

Zdroj: Coinmarketcap

### Bitcoin ako oficiálne platidlo

Počas Bitcoinového víkendu v Miami oznámil Jack Mallers zo spoločnosti Stike novinku o tom, že americký štát El Salvador ako prvý na svete uzákoní Bitcoin ako oficiálne platidlo krajiny. Neprešiel ani týždeň a zákon je už oficiálne schválený kongresom.

Návrh zákona Salvádorského prezidenta Nayiba Bukeleho o uznaní Bitcoinu ako oficiálneho platidla v krajine bol dnes nad ránom expresne schválený. V rozhovore na sociálnej sieti Twitter to dnes oficiálne potvrdil samotný prezident. Podľa jeho vlastných slov plánuje zákon podpísať ešte dnes alebo v priebehu zajtrajška.

Nayib Bukele ďalej uviedol, že akceptovanie Bitcoinu bude povinné pre všetky podniky a obchodníkov v krajine, ktorí sa budú musieť riadiť podľa nového zákona. Prezident ďalej dodal, že „ak idete do Mexika, obchodníci vám musia akceptovať pesos. Ak prídete do Salvadoru, obchodníci vám musia akceptovať Bitcoin“.

Podľa oficiálnych informácií by sa mal prezident vo štvrtok stretnúť a rokovať s Medzinárodným menovým fondom (MMF). Okrem toho vláda vydá oficiálnu Bitcoinovú peňaženku, ktorá však pre obchodníkov a obyvateľov nebude povinná a jej používanie bude založené na báze dobrovoľnosti.

Vláda plánuje založiť Bitcoinový trustový fond vo výške približne 150 miliónov USD z dôvodu pokrytia rizík obchodníkov. Okrem toho si bude možné zakúpiť trvalý pobyt v krajine prostredníctvom Bitcoinu, pričom cena za trvalý pobyt sa pohybuje od investície priblížne 3 BTC. Zdroj

### Viac ako 1 % Bitcoinov žije na Ethereu

Tím, ktorý stojí za tokenizovanou verziou Bitcoinu (takzvaný WBTC – Wrapped Bitcoin) včera verejne oznámil, že ich celkové množstvo tokenizovanej verzie Bitcoinu v obehu prekročilo hodnotu 187 610 WBTC. V praxi to znamená, že viac ako 1 % Bitcoinov aktuálne „funguje“ na Ethereu. Primárne je za to zodpovedný najmä sektor decentralizovaných financií.

WBTC bol oficiálne spustený v januári 2019 ako spolupráca medzi spoločnosťami BitGo, Ren a Kyber. Ide o jeden z prvých projektov, ktorý vydal ERC-20 tokeny na Ethereu, ktoré sú viazané na Bitcoin v pomere 1:1. Za každé WBTC, ktoré existuje na Ethereu, existuje aj uzamknutý Bitcoin, ktorý drží depozitár. V prípade WBTC je depozitárom spoločnosť BitGo.

Tokenizácia Bitcoinu umožňuje, aby WBTC fungoval ako ERC-20 token. Práve preto je možné ho používať v rôznych protokoloch DeFi fungujúcich na Ethereu. WBTC je v protokoloch decentralizovaných financií najčastejšie využívaný ako kolaterál pri pôžičkách, napríklad na protokole Aave. Taktiež, môže byť použitý ako súčasť fondu likvidity automatizovaných tvorcov trhu, akým je napríklad Uniswap. Zdroj

### Microstrategy plánuje nakúpiť Bitcoin za ďalších 400 miliónov USD

Spoločnosť Microstrategy, ktorá v súčasnosti vlastní viac než 90 000 BTC oznámila, že plánuje uskutočniť ďalší masívny nákup Bitcoinov. Plánovaný nákup chce však v tomto prípade financovať z cudzích zdrojov – za pomoci investorov.

Zdroje na nákup zhruba 12 000 BTC (pri súčasných cenách) plánuje spoločnosť získať emitovaním dlhových cenných papierov. Dlhopisy si budú môcť investori nakúpiť od spoločnosti s prísľubom, že v budúcnosti im bude vrátená celá hodnota dlhopisu spolu s dohodnutým úrokom.

Mnohí odborníci považujú tento krok za veľmi riskantný. Vzhľadom k vysokej cenovej volatilite Bitcoinu odborníci predpokladajú, že pri poklese ceny BTC o viac než 50 % by sa spoločnosť mohla stať v budúcnosti platobne neschopnou. V prípade, že by k masívnemu poklesu ceny Bitcoinov reálne došlo, Microstrategy by bola pravdepodobne nútená zlikvidovať svoje Bitcoinové podiely.

Microstrategy však obhajuje svoj krok tým, že buduje Bitcoinové portfólio ako poistku voči pokračujúcej devalvácii doláru a ostatných hlavných svetových mien. Zdroj

### Kusama Parachainy už budúci týždeň

Gavin Wood, zakladateľ kryptomien Polkadot a Kusama, zverejnil predbežný harmonogram očakávaných parachainových aukcií na sieti Kusama.

Podľa tohto harmonogramu bude prvý aukčný slot k dispozícii už v utorok, 15. júna 2021. Ak bude tento harmonogram oficiálne schválený, prvý víťaz parachain slotu na sieti Kusama by mohol byť známy už 22. júna 2021 – týždeň po otvorení prvej aukcie.

Gavin Wood ďalej oznámil, že po prvých piatich aukciách bude pravdepodobne nasledovať aukčná prestávka na analýzu a vyhodnotenie výkonnosti siete. Podľa Wooda sú vývojári v Kusame presvedčení, že v súčasnosti už neexistujú žiadne technické prekážky, ktoré by bránili začatiu aukcií.

Kusama funguje ako sesterská sieť Polkadotu, na ktorej sa jednotlivé parachainy budú testovať. Hlavným cieľom Kusamy je vychytať všetky chyby a nedostatky pred oficiálnym uvedením parachainov na Polkadot. Zdroj

### FBI zadržala Bitcoiny použité pri ransomware útoku

FBI v spolupráci s vládou USA zadržala viac ako 2 milióny USD (1,64 milióna EUR) v Bitcoinoch, ktoré boli použité ako výkupné pri útoku na ropný systém Colonial Pipeline - najväčší potrubný systém pre rafinované ropné produkty v USA.

Spoločnosť Colonial Pipeline Company zaplatila celkovo ruským hackerom nazývaným „DarkSide“ za sprístupnenie svojich serverov celkovo až 4,4 miliónov USD (3,28 milióna EUR). Okresný súd v Kalifornii však potvrdil, že úradom sa podarilo vypátrať a vymôcť späť 63,7 BTC v hodnote približne 2,3 milióna USD (1,89 milióna EUR). Po nedávnej kritike Bitcoinu kvôli neekologickej ťažbe je využitie Bitcoinu ako formy výkupného ďalším negatívnym javom, ktorý na Bitcoin nevrhá príliš dobré svetlo.

Hovorkyňa generálneho prokurátora ďalej potvrdila, že transakciu s výkupným sledovali agenti FBI, ktorým sa podarilo dostať k privátnym kľúčom peňaženiek páchateľov. Teórie o tom, ako sa agentom podarilo dostať k privátnym kľúčom sú však rôznorodé a nejasné. Zdroj

### Tím San Jose Sharks z NHL bude akceptovať kryptomeny

San Jose Sharks z americkej hokejovej ligy NHL sa pripojil k zoznamu športových tímov, ktoré budú akceptovať kryptomeny.

Prezident klubu Jonathana Bechera oznámil, že tím bude akceptovať kryptomeny Bitcoin, Dogecoin a Ethereum. San Jose uzavrelo spoluprácu s platobnou bránou Bitpay, ktorá bude spracovávať všetky platby súvisiace s kryptomenami.

Prezident ďalej odhalil, že krypto platby budú v súčasnosti akceptované iba pre nákup permanentiek, prenájmy apartmánov a partnerstvá. Becher ďalej poznamenal, že „ďalšie prípady použitia - vrátane lístkov na jednu hru či fanúšikovských predmetov sa budú časom prehodnocovať“.

Prezident tímu verí, že blockchain by mohol mať ešte oveľa väčší vplyv na šport a zábavu, než má v súčasnosti. Zdroj

### Investuje s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Nové kryptomeny vo Intrest Exchange Index Portfóliu!

Ako je u nás vo Intrest Exchange zvykom, každé tri mesiace vykonávame aktualizáciu Intrest Exchange Index Portfólia, pri ktorej pridávame do portfólia nové kryptomeny s potenciálom rásť a naopak vyraďujeme tie, ktoré nespĺ…

Read more

#### Cardano - kryptomena tretej generácie

Pripravili sme si pre vás novú sériu blogov, v ktorých vám budeme postupne predstavovať všetky kryptomeny, ktoré sú súčasťou Intrest Exchange Index portfólia. V nasledujúcom blogu si predstavíme kryptomenu Carda…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand