- Blog
- Európska investičná banka inovuje prostredníctvom blockchainu – týždenný prehľad trhu

# Európska investičná banka inovuje prostredníctvom blockchainu – týždenný prehľad trhu

Published: 29. 04. 2021 · Author: Daniel Mitrovsky

V tomto týždni presiahla celková trhová kapitalizácia 1,71 bilióna EUR. Nárast kapitalizácie v 7-dňovom horizonte predstavuje 1,1 %. Samotný Bitcoin v priebehu týždňa vzrástol o 0,55 % na úroveň približne 44 500 EUR. Dominancia Bitcoinu sa po dlhom čase dostala pod psychologickú hranicu 50 % a aktuálne predstavuje 48,6 %.

Zdroj: Coinmarketcap

### Európska investičná banka oznámila implementáciu blockchainu

Cena Etherea dosiahla opäť svoje nové maximum po tom, čo boli oficiálne potvrdené novinky zo strany Európskej investičnej banky (EIB). Aj keď v súčasnosti existuje viacero faktorov, ktoré tlačia cenu Etherea nahor, viaceré agentúry pripisujú nárast ceny práve tejto udalosti.

Európska investičná banka spúšťa predaj „digitálnych dlhopisov“ pomocou Ethereum blockchainu. Banka sa rozhodla emitovať dvojročné digitálne dlhopisy v celkovej hodnote 100 miliónov EUR (120 miliónov USD), pričom ich predaj budú viesť banky Goldman Sachs, Banco Santander a Société Générale.

Spoločnosť Société Générale oznámila, že jej dcéra Société Générale SFH už emitovala dlhopis v hodnote 100 miliónov EUR v podobe „security tokenu“ na verejnom blockchaine Etherea. Ratingové agentúry Moody's a Fitch mu udelili najvyššie hodnotenie Tripple-A (AAA).

Množstvo Etherea na burzách aj naďalej klesá a dosahuje najnižšie hodnoty za posledný rok. Nižšie množstvo Etherea na burzách znižuje riziko veľkých nárazových výpredajov. Zdroj

### Deutsche Telekom investuje do verejného blockchainu CELO

Nemecký gigant Deutsche Telekom, jeden z najväčších poskytovateľov telekomunikačných služieb v Európe zverejnil správu, v ktorej uvádza, že spoločnosť sa rozhodla investovať finančné prostriedky do decentralizovanej finančnej ekonomiky. Deutsche Telekom sa tak stala vôbec prvou telekomunikačnou spoločnosťou, ktorá sa pripojila k sieti CELO.

Spoločnosť uskutočnila nákup natívnych tokenov decentralizovanej mobilnej platformy CELO prostredníctvom svojho strategického investičného fondu. V spojení s touto investíciou sa Deutsche Telekom pripojil k globálnemu programu Celo Alliance for Prosperity – k ekosystému CELO, ktorý má viac ako 130 členov vrátane neziskových organizácií, obchodníkov, spracovateľov platieb a iných blockchainových firiem. Zdroj

### Japonský gigant Nexon sa pridal k inštitucionálnym investorom

Významná a populárna spoločnosť Nexon, zameraná na tvorbu a vývoj počítačových hier sa oficiálne pripojila k verejne obchodovateľným spoločnostiam, ktoré uskutočnili investíciu do Bitcoinu. Spoločnosť sa tak stala súčasťou skupiny investorov, do ktorej patria napríklad Tesla, Microstrategy či Square.

V stredu, 28. apríla, spoločnosť oznámila, že nakúpila 1717 BTC v hodnote približne 100 miliónov USD (83 miliónov EUR) za priemernú cenu 58 226 USD/BTC (48 242 EUR/BTC). V oficiálnom vyhlásení spoločnosť uviedla, že investícia predstavuje menej ako 2 % jej celkových peňazí a peňažných ekvivalentov. Generálny riaditeľ spoločnosti uviedol ako hlavný dôvod investície do Bitcoinu „ochranu hodnoty pre akcionárov a udržanie kúpnej sily peňazí“. Zdroj

### JP Morgan začne ponúkať Bitcoin svojím klientom

Americká banka JP Morgan sa stane ďalšou bankou z Wall Street, ktorá bude svojim klientom ponúkať služby súvisiace s kryptomenami. Podľa informácií zo spravodajského portálu Coindesk plánuje JP Morgan zriadiť svoj vlastný Bitcoinový fond už toto leto v spolupráci so spoločnosťou NYDIG, ktorá bude banke JP Morgan poskytovať custody služby súvisiace so správou Bitcoinov.

Podľa regulácií platných v USA, banky v súčasnosti nemôžu priamo držať Bitcoiny. NYDIG v súčasnosti poskytuje custody služby konkurenčnej banke Morgan Stanley, ktorá spustila svoj vlastný Bitcoinový fond v apríli. Fond JP Morgan bude údajne dostupný prioritne pre privátnych klientov banky. Zdroj

### Tesla odpredala časť svojich Bitcoinov

Spoločnosť Tesla Motors odpredala časť svojich Bitcoinov, ktoré kúpila ešte vo februári v celkovej hodnote 1,5 miliardy USD (1,24 miliardy EUR). Tesla oznámila, že odpredala približne 10 % držaných Bitcoinov v celkovej hodnote 272 miliónov USD (225,36 milióna EUR). Čistý zisk očistený o náklady súvisiace s predajom spoločnosť vyčíslila na 101 miliónov USD (83,68 milióna EUR).

Po zverejnení tejto informácie sa na generálneho riaditeľa spoločnosti Elona Muska spustila vlna kritiky. Musk sa však voči tejto kritike ohradil a uviedol, že neodpredal žiadne z jeho osobných Bitcoinov. Bitcoiny údajne odpredala len Tesla a to z dôvodu, aby poukázala na likviditu Bitcoinu a aj na to, že Bitcoin môže slúžiť ako funkčná a efektívna alternatíva uchovávateľa hodnoty. Zdroj

### Ethereum pozná dátum aktualizácie EIP - 1559

Dlho očakávaná aktualizácia v sieti Ethereum sa konečne dočkala stanovenia fixného dátumu. Hardfork s názvom London, ktorého súčasťou bude aj implementácia EIP-1559 a následné spustenie spaľovania poplatkov v sieti Ethereum, by sa mal podľa informácií z prostredia vývojárov uskutočniť 14. júla 2021.

Najpodstatnejšie zmeny, ktoré prinesie EIP-1559

- Štandardizácia poplatkov v sieti Ethereum, ktoré sa budú flexibilne vyvíjať v závislosti od aktuálnej vyťaženosti siete.
- Implementácia „prepitného“ pre ťažiarov v sieti, ktoré bude ovplyvňovať poradie transakcií v blockchaine.
- Spaľovanie poplatkov v sieti Ethereum – implementácia deflačného charakteru Etherea.

O týchto novinkách informoval na Twitteri vývojár Etherea Tim Beiko. Zdroj

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Spustili sme nový produkt Intrest Exchange Vlastná Voľba

Chcete investovať len do vami vybranej kryptomeny? Teraz je to vo Intrest Exchange možné. Prichádzame s novým produktom Intrest Exchange Vlastná Voľba.

Read more

#### Bitcoin – kráľ medzi kryptomenami

Pripravili sme si pre vás novú sériu blogov, v ktorých vám budeme postupne predstavovať všetky kryptomeny, ktoré sú súčasťou Intrest Exchange Index portfólia. Hneď v úvode si predstavíme kryptomenu Bitcoin - zák…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand