- Blog
- PayPal implementuje kryptomeny do svojej platobnej siete

# PayPal implementuje kryptomeny do svojej platobnej siete

Published: 23. 10. 2020 · Author: Daniel Mitrovský

Kryptomeny sa stále viac a viac dostávajú do pozornosti investorov a obchodníkov z celého sveta. Jednou z noviniek, ktorá v súčasnosti vzbudzuje pozornosť je možnosť nákupu a predaja kryptomien prostredníctvom PayPal peňaženky.

zdroj: PAYPAL

Vo štvrtok 21.10.2020 spoločnosť PayPal Holdings Inc. v spolupráci so spoločnosťou Paxos Trust Company oznámila, že plánuje spustiť pre svojich klientov novú službu, ktorá im umožní nakupovať, držať a predávať kryptomeny priamo prostredníctvom ich PayPal účtov a taktiež využívať kryptomeny na nákupy a platby u obchodníkov. V súčasnosti má spoločnosť PayPal viac než 346 miliónov aktívnych používateľov a v druhom kvartáli 2020 sprostredkovali platby v celkovej hodnote 222 miliárd dolárov.

Spoločnosť taktiež oznámila, že v súčasnosti využíva PayPal ako jednu z platobných metód viac než 26 miliónov predajcov po celom svete. Uistila ich však, že predajcov sa táto zmena nijako nedotkne, pretože kryptomeny budú konvertované do FIAT mien v reálnom čase počas uskutočnenia transakcie.

Spočiatku budú môcť zákazníci využívať len štyri základné kryptomeny: Bitcoin, Ethereum, Bitcoin Cash a Litecoin. Táto služba bude dostupná v nasledujúcich týždňoch pre klientov zo Spojených štátov amerických. Začiatkom roku 2021 plánuje spoločnosť implementovať kryptomeny do platformy Venmo a sprístupniť túto službu na medzinárodnej úrovni.

New Yorkské ministerstvo financií (NYDFS) udelilo spoločnosti PayPal podmienečnú obchodnú licenciu nazývanú BitLicense. Jedná sa o obchodnú licenciu, ktorá sa týka aktivít súvisiacich s kryptomenami.

PayPal zverejnil nový sadzobník poplatkov súvisiacich s využívaním kryptomien prostredníctvom ich peňaženky. Poplatky za konverziu pri transakciách FIAT - krypto a krypto - FIAT sú relatívne vysoké.

V súčasnosti môžu klienti očakávať poplatok vo výške 2,3 % z transakcie pod 100 $, 2 % z transakcie v rozmedzí 100 - 200 $, 1,8 % z transakcie medzi 200 – 1000 $ a 1,5 % z transakcie nad 1000 $. Taktiež vstúpil do platnosti minimálny poplatok vo výške 0,50 $ pre každú transakciu pod 25 USD. Spoločnosť taktiež pripúšťa existenciu „spreadu“, teda rozdielu medzi nákupnou a predajnou cenou.

Pre porovnanie, spoločnosť Coinbase strháva poplatok 1,49 % pri konverzii pre každú transakciu nad 200 $ a pre transakcie pod 200 $ má fixne stanovený poplatok vo výške 2,99 $. Poplatky spoločnosti Revolut, ktorá je taktiež partnerom spoločnosti Paxos strháva svojim štandardným klientom poplatok vo výške 2,5 až 3,0 % z každej transakcie. Prémioví klienti majú poplatok o niečo nižší, a to 1,5 %.

### Vo Intrest Exchange nakupujete kryptomeny lacnejšie!

Klienti Intrest Exchange nakupujú kryptomeny výrazne lacnejšie ako v spomenutých službách. Zatiaľ čo náš Intrest Exchange Index si získal už tisícky užívateľov, čoskoro sa naši klienti môžu tešiť aj na možnosť kúpiť si jednotlivé kryptomeny aj samostatne prostredníctvom „Custom“ portfólia.

### Ak uvažujete o investovaní do kryptomien, Intrest Exchange je tu práve pre Vás

Naše algoritmom spravované portfólio presne sleduje pohyb cien na trhu s kryptomenami. Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká. Môžete začať vkladom už od 50 €.

Investovať s Intrest Exchange

- Share this article:

### Related

#### Filozofia výberu Intrest Exchange portfólia

Vo Intrest Exchange veríme v transformačnú silu a vysoký rastový potenciál kryptomien. Keďže kryptomeny sú stále v plienkach, investovať do nich je pre väčšinu ľudí ťažké. Preto sme návrhom indexového portfólia …

Read more

#### Analýza dlhodobých investičných stratégií v kryptomenách

Ak sa rozhodnete investovať do kryptomien, máte na výber niekoľko desiatok investičných stratégii. Ako veľmi je Intrest Exchange efektívne v porovnaní s týmito stratégiami?

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand