- Blog
- Pravidlá a podmienky súťaže o 5000 EUR s Oktagonom

# Pravidlá a podmienky súťaže o 5000 EUR s Oktagonom

Published: 10. 09. 2021 · Author: apexstocktraders.com

### 1. Základné informáci

1.1 Organizátorom súťaže je spoločnosť Intrest Exchange NETWORK j. s. a., so sídlom: Tyršovo Nábrežie 12, Bratislava - mestská časť Petržalka 851 01, IČO: 52 005 895, zapísaná v Obchodnom registri Okresného súdu Bratislava I, oddiel: Sja, vložka č.: 57/B (ďalej len ”Intrest Exchange” alebo “Organizátor“).

1.2 Názov súťaže je “Oktagon5000” (ďalej len “Súťaž“).

1.3 Súťaž sa koná v období od 1.9.2021 23.59 hod. do 11. 9. do 22.00 hod.

1.4 Súťaž nie je žiadnym spôsobom sponzorovaná, odobrená ani riadená spoločnosťou Facebook, Inc. a nemá s ňou žiaden vzťah. V rámci Súťaže nevznikajú spoločnosti Facebook, Inc. vo vzťahu k súťažiacemu žiadne záväzky.

### 2. Súťažiaci a pravidlá Súťaže

2.1 Súťažiacim v Súťaži môže byť fyzická osoba staršia ako 15 rokov, s trvalým pobytom alebo dlhodobým pobytom na území Slovenskej republiky, ktorá je riadne ukončila svoju registráciu v rozhraní portálu Intrest Exchange (https://apexstocktraders.com/sk) prípadne jeho jazykovej mutácie (ďalej len „Portál“), pri ktorej uvedie súťažný kód „oktagon“ a zriadi svoj užívateľský účet.

2.2 Zo Súťaže sú vylúčení zamestnanci Organizátora.

2.3 Organizátor si vyhradzuje právo vylúčiť zo Súťaže súťažiacich, ktorí nesplnia podmienky Súťaže, porušia podmienky Súťaže alebo budú konať v rozpore s dobrými mravmi, prípadne tých súťažiacich: i) ktorí neukončili registráciu na Portáli, ii) ktorých kontaktné údaje, vrátane e-mailovej adresy sú zjavne nesprávne, obsahujú vulgarizmy alebo iné slovné spojenia, ktoré sú v rozpore so všeobecne akceptovateľnou spoločenskou morálkou a etikou, alebo ktoré Organizátor posúdi ako nevhodné na zverejnenie.

### 3. Vyhlásenie Súťaže, vyhodnotenie, oznámenie výsledkov Súťaže a výhra

3.1 Organizátor vyhlási Súťaž dňa 1.9.2021 prostredníctvom svojich sociálnych sietí, najmä Facebook profilu apexstocktraders.com (https://www.facebook.com/apexstocktraders.comSK), Instagram profilu apexstocktraders.com (https://www.instagram.com/apexstocktraders.com/?hl=en) alebo iných sociálnych sietí zriadených alebo operovaných Organizátorom, ako aj Portálu.

3.2 Výhrou v Súťaži je kredit v hodnote 5000 EUR, ktorý bude výhercovi pripísaný v prospech účtu zriadeného na Portáli v súlade s týmito podmienkami Súťaže. Organizátor určí výhercu súťaže žrebovaním.

3.3 Výherný kredit výhercu v hodnote 5000 EUR (ďalej len “Výhra”) bude v prospech výhercu pripísaný do produktu Intrest Exchange Index Portfólio poskytovanom Organizátorom v rámci poskytovania služieb v zmysle Užívateľskej zmluvy uzavretej medzi Intrest Exchange a súťažiacim. Výhra bude v prospech účtu výhercu pripísaná v podobe a pomere kryptoaktív uvedených na https://apexstocktraders.com/sk/kryptomeny, a to ku dňu potvrdenia prijatia výhry zo strany výhercu.

3.4 Súťažiaci v súvislosti so zapojením sa do Súťaže výslovne súhlasí s kontaktovaním zo strany Organizátora pre účely informovania o výhre prostredníctvom e-mailovej adresy zadanej pri registrácii, ako aj so súvisiacimi úkonmi spracúvania osobných údajov súťažiaceho pre účely Súťaže.

3.5 Organizátor vyhlási ukončenie Súťaže najneskôr dňa 12.9.2021 prostredníctvom svojich sociálnych sietí, najmä Facebook profilu apexstocktraders.com (https://www.facebook.com/apexstocktraders.comSK), Instagram profilu apexstocktraders.com (https://www.instagram.com/apexstocktraders.com/?hl=en, alebo Portálu s uvedením informácie o kontaktovaní výhercov.

3.6 Výherca je oprávnený disponovať s Výhrou najskôr po uplynutí troch mesiacov odo dňa pripísania Výhry v prospech účtu výhercu. Disponovaním v zmysle predchádzajúcej vety sa rozumie najmä výber Výhry z rozhrania užívateľského profilu výhercu, speňaženie Výhry celkom alebo sčasti, vrátane akéhokoľvek iného prevodu alebo zaťaženia Výhry vecným bremenom.

### 4. Ostatné podmienky Súťaže

4.1 Súťažiaci, resp. výherca nie je oprávnený požadovať namiesto Výhry finančné či akékoľvek iné plnenie a nemá nárok na akékoľvek iné plnenie zo strany Organizátora, okrem tých, ktoré sú špecifikované v týchto podmienkach Súťaže.

4.2 Organizátor rozhoduje o podnetoch, reklamáciách alebo námietkach týkajúcich sa Súťaže s konečnou platnosťou.

4.3 Organizátor si vyhradzuje právo bez náhrady Súťaž skrátiť, odložiť, prerušiť alebo zrušiť, či jednostranne zmeniť alebo doplniť pravidlá Súťaže po celú dobu jej trvania, a to vyhlásením zmeny pravidiel Súťaže spôsobom zhodným s vyhlásením Súťaže. Organizátor sa zaväzuje pri zmene podmienok Súťaže informovať o realizovaných zmenách a sprístupniť nové, konsolidované podmienky Súťaže.

4.4 Organizátor je oprávnený kontrolovať naplnenie podmienok Súťaže, ako aj s konečnou platnosťou a jednostranne rozhodnúť o akejkoľvek otázke spojenej so Súťažou. Organizátor si vyhradzuje právo vyradiť súťažiaceho zo súťaže alebo súťažiacemu neposkytnúť Výhru, a to v prípade, ak súťažiaci porušil podmienky Súťaže alebo konal iným spôsobom, ktorý je v rozpore s podmienkami Súťaže.

### 5. Vyhlásenie súťažiaceho a súhlas so spracovaním osobných údajov

5.1 Účasťou v Súťaži súťažiaci dobrovoľne udeľuje Organizátorovi súhlas so spracovaním svojich osobných údajov, ktoré Organizátorovi poskytol pre účely zaradenia do Súťaže, jej vyhodnotenia a odovzdania Výhry.

5.2 Súťažiaci má právo požadovať od prevádzkovateľa prístup k osobným údajom týkajúcich sa dotknutej osoby, právo na opravu osobných údajov, právo na vymazanie osobných údajov a právo na obmedzenie spracúvania osobných údajov, právo namietať spracúvanie osobných údajov, ako aj právo na prenosnosť osobných údajov.

5.3 Organizátor uchováva osobné údaje výhercu v rozsahu a na dobu potrebnú výlučne pre účely Súťaže potrebnú na odovzdanie Výhry, nie však dlhšie ako 6 mesiacov odo dňa vyhlásenia Súťaže.

5.4 Tento súhlas so spracovaním osobných údajov je dobrovoľný. Odvolanie súhlasu počas trvania Súťaže je účinné okamihom jeho doručenia Organizátorovi a má za následok vylúčenie súťažiaceho zo súťaže.

### 6. Platnosť pravidie

6.1 Tieto pravidlá sú platné od 1.9.2021, tzn. odo dňa začiatku Súťaže.

- Share this article:

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand