- Blog
- Spoločnosť Tesla nakúpila Bitcoin za 1,5 miliardy dolárov

# Spoločnosť Tesla nakúpila Bitcoin za 1,5 miliardy dolárov

Published: 08. 02. 2021 · Author: Daniel Mitrovsky

Spoločnosť Tesla oznámila, že uskutočnila nákup Bitcoinu v hodnote 1,5 miliardy amerických dolárov. Trh na túto správu ihneď reagoval a cena Bitcoinu v priebehu pár hodín narástla na nové maximum – viac ako 39 000 €.

Zdroj: STR via Getty

Vo výročnej správe pre Americkú komisiu pre cenné papiere a burzy (SEC) spoločnosť Tesla uvádza, že po zavedení novej investičnej politiky investovala časť finančných prostriedkov do Bitcoinu, najmä kvôli „vyššej flexibilite pri diverzifikácii v snahe maximalizovať výnosy spoločnosti“. Táto nová politika zahŕňa investície do kryptomien, zlata či iných aktív.

Ďalej Tesla uvádza, že v budúcnosti plánuje akceptovať Bitcoin ako jednu z platobných metód za poskytované produkty. Ak by sa to naozaj stalo, Tesla by bola prvou automobilkou, u ktorej by bolo možné zakúpiť si produkty za kryptomeny.

Po zverejnení tejto informácie sa cena Bitcoinu v priebehu dnešného dňa zvýšila až na 39 000 € a dosiahla nové historické maximum. Viaceré burzy vrátane Krakenu či Binance po zverejnení tejto novinky hlásia problémy kvôli vysokému počtu požiadaviek a obrovskému nárastu objemu obchodov. Cena Bitcoinu sa od začiatku roka 2021 postupne zvyšuje najmä vďaka rastúcemu dopytu inštitucionálnych investorov.

Elon Musk, ktorý je generálnym riaditeľom spoločnosti Tesla je všeobecne známy svojím kladným postojom ku kryptomenám. V januári 2021 viackrát publikoval príspevky na sociálnej sieti Twitter, ktoré podporovali kryptomeny aj samotný Bitcoin a dokonca istý čas mal v popise svojho profilu uverejnený hashtag „#bitcoin“.

### Ako môžu Slovenské spoločnosti investovať do kryptomien?

Nielen pre individuálnych investorov, ale aj pre spoločnosti existuje možnosť investovať do Bitcoinu a iných kryptomien prostredníctvom Intrest Exchange. Intrest Exchange je jednou z mála spoločností, ktorá vie svojim klientom poskytnúť profesionálne služby v oblasti nákupu a úschovy veľkého množstva kryptomien.

U nás vo Intrest Exchange riešime úschovu kryptomien za klientov, a to prostredníctvom platformy Ledger Vault, ktorá je jednou z najlepších úschovných služieb na svete. Sledovať svoj aktuálny stav vo Intrest Exchange účte môžu klienti v prehľadnom a jednoduchom profile.

Investovať vo Intrest Exchange

- Share this article:

### Related

#### Intrest Exchange oslavuje 2 roky! Čo všetko sme dosiahli?

Vážime si to a tešíme sa, že ste s nami. Už sú to dva roky, čo Intrest Exchange ako prvý startup na Slovensku sprístupnil platformu pre bezpečné a inteligentné investovanie do kryptomien.

Read more

#### Bitcoin - Prečo rastie jeho cena?

Rok 2020, poznačený najmä pandémiou COVID-19, priniesol na trh kryptomien množstvo noviniek a bol plný zaujímavých udalostí. Len za posledné tri mesiace vzrástla cena Bitcoinu o viac než 160 %, čo len…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand