- Blog
- Delistovanie Ripple z Intrest Exchange Portfólia

# Delistovanie Ripple z Intrest Exchange Portfólia

Published: 23. 12. 2020 · Author: Juraj Forgács

Kryptomena Ripple (XRP) bola vždy predmetom kontroverzií. Jej biznis model, postavený ako alternatívny clearing systém pre banky, je nepochybne veľmi zaujímavý.

Na druhej strane, nízka miera decentralizácie a zároveň vysoká miera kontroly, ktorou spoločnosť Ripple Labs nad kryptomenou disponovala, boli už od počiatku zdrojom mnohých otázok. Predťažená zásoba umožňovala spoločnosti prakticky kontrolovať trhovú cenu, čo vo výsledku viedlo k civilným žalobám od prvých investorov, ktorí Ripple nakúpili ešte v roku 2013.

### Komisia pre cenné papiere

Americký SEC je známy dôsledným a agresívnym prístupom k ochrane spotrebiteľa. Včera konečne pristúpil aj k žalobe na spoločnosť Ripple Labs a jej štatutárov vo veci neregistrovaného predaja cenných papierov.

SEC v podaní tvrdí, že predaj XRP investorom, či už za peniaze alebo za protislužby, predstavuje takú formu získavania kapitálu, ktorá zodpovedá definícii cenného papiera v USA.

V dôsledku tejto interpretácie môže byť samotný XRP považovaný za cenný papier. Nie je ešte zrejmé, či k podaniu pribudnú aj trestné oznámenia.

### Howey test

V USA nie sú cenné papiere úzko definované. Na posúdenie, či transakcia predstavuje tzv. investičný kontrakt a teda spadá pod Zákon o cenných papieroch (Securities Exchange Act, 1934) sa používa Howey test.

Vo voľnom preklade, ak osoba investuje peniaze do podniku v očakávaní zisku, ktorý vznikne výlučne v dôsledku práce predajcu alebo tretej strany, potom sa jedná o investičný kontrakt, čo už v USA spadá pod cenné papiere.

### Kryptomeny a cenné papiere v USA

Kryptomeny vo všeobecnosti nespĺňajú podmienky Howey testu, pretože sú decentralizované. Predovšetkým Bitcoin a Ether boli explicitne vylúčené SECom, čo sa dá aplikovať na väčšinu kryptomien, ak nevznikli v tzv. "ICO" (initial coin offering).

Pri Ripple však zohrala úlohu vysoká miera kontroly Ripple Labs, na základe čoho môžu investori tvrdiť, že zhodnotenie XRP závisí v prvom rade od aktivity tejto firmy, čím sa Ripple kvalifikuje ako investičný kontrakt. Navyše, zakladatelia Ripple od začiatku agresívne promovali, že prinesie investorom veľké zisky.

### Prečo sme XRP delistovali

Ako súčasť našej odbornej starostlivosti sme pristúpili k odpredaju a odstráneniu Ripple z portfólia, aby sme zabránili prípadným škodám. V prípade, že by bol Ripple americkými súdmi prehlásený za cenný papier, ľahko sa môže z neho stať nepredajné aktívum.

Aj tu vidíte výhody investovania prostredníctvom Intrest Exchange Index Portfólia, kde automaticky rebalansujeme, pridávame, a v takýchto prípadoch, aj vyraďujeme kryptomeny, ktoré by mohli negatívne vplývať na vašu investíciu. Len za posledných pár hodín Ripple stratil na hodnote v destiatkách percent. Investori vo Intrest Exchange tento pokles pocítili minimálne.

Prihlásiť sa do Intrest Exchange

- Share this article:

### Related

#### Filozofia výberu Intrest Exchange portfólia

Vo Intrest Exchange veríme v transformačnú silu a vysoký rastový potenciál kryptomien. Keďže kryptomeny sú stále v plienkach, investovať do nich je pre väčšinu ľudí ťažké. Preto sme návrhom indexového portfólia …

Read more

#### Investujte a vyhrajte 100 €

Vo Intrest Exchange sme si pre vás pripravili vianočnú súťaž, kde môžete vyhrať extra kryptomeny na váš účet v hodnote 100 €.

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand