- Blog
- Bitcoin sa stal najvýkonnejším aktívom dekády – týždenný prehľad trhu

# Bitcoin sa stal najvýkonnejším aktívom dekády – týždenný prehľad trhu

Published: 18. 03. 2021 · Author: Daniel Mitrovsky

V tomto týždni presiahla celková trhová kapitalizácia 1,5 bilióna EUR. Nárast v 7-dňovom horizonte predstavuje 6,3 %. Samotný Bitcoin vzrástol v priebehu týždňa o približne 7 % na hodnotu vyše 49 000 EUR. Dominancia Bitcoinu oproti minulému týždňu mierne klesla a aktuálne predstavuje 60,7 %.

Zdroj: Coinmarketcap

### Bitcoin ako najvýkonnejšie aktívum poslednej dekády

Charlie Bilello, generálny riaditeľ a zakladateľ spoločnosti Compound Capital Advisors zverejnil správu v ktorej uvádza, že Bitcoin za posledných 10 rokov výkonnostne „zničil“ všetky ostatné druhy investičných aktív. Podľa dát webového portálu YCharts dosiahol Bitcoin medzi rokmi 2011 až 2021 anualizovaný ročný výnos viac než 230 %.

Najvýkonnejším rokom bol pre Bitcoin rok 2013, kedy dosiahol medziročný výnos až 5507 %. Za poslednú dekádu zažil Bitcoin len dva roky, v ktorých skončil v červených číslach. Konkrétne v roku 2014 bol Bitcoin v strate -58 % a v roku 2018 dosiahol stratu -73 %.

Na druhom mieste sa umiestnil index NASDAQ 100 s anualizovaným ročným výnosom 20 %. Údaje tiež ukazujú , že zlato dosahovalo priemerný anualizovaný ročný výnos len 1,5 %. Od začiatku roka 2021 narástol Bitcoin o 108 %, pričom v nedeľu dosiahol svoje nové maximum prevyšujúce 61 500 USD (51 800 EUR). Zdroj

### Kam plánujú investovať Američania svoje dotácie?

Po tom, ako americký prezident Joe Biden minulý týždeň podpísal zákonný stimulačný balíček vo výške 1,9 bilióna USD (1,6 bilióna EUR) mnoho Američanov uvažuje, kam zainvestovať dotáciu vo výške 1400 USD (zhruba 1175 EUR), ktorá je súčasťou záchranného balíčka pre obyvateľov. Najnovší prieskum verejnej mienky naznačuje, že značná časť týchto prostriedkov by mohla skončiť práve na krypto trhu.

Prieskum, ktorý zverejnil Mizuho Securities odhaduje, že približne 10 % zo zhruba 400 miliárd dolárov, ktoré budú poskytnuté priamo obyvateľom USA, by mohlo byť použitých na nákup Bitcoinov. Spoločnosť vykonala prieskum u 235 ľudí s príjmom domácnosti do 150 000 USD. Až 40 % respondentov uviedlo, že prostriedky investuje do Bitcoinu alebo akcií, pričom až 61 % z nich preferuje Bitcoin pred akciami.

Na základe odpovedí je možné predpokladať, že v blízkej budúcnosti môže nastať prílev kapitálu do Bitcoinu zo strany retailových investorov a domácnosti. Zdroj

### Investičná banka Morgan Stanley spúšťa bitcoinové fondy

Investičná banka Morgan Stanley, ktorá má pod správou majetok vo výške viac než 4 bilióny USD (3,35 bilióna EUR, čo je takmer štvornásobok trhovej kapitalizácie Bitcoinu) v stredu na internom memorande informovala svojich interných finančných poradcov, že uvádza na trh investičné fondy, ktoré umožnia klientom nákup a vlastníctvo Bitcoinov. Zavedenie Bitcoinových fondov do produktového portfólia predstavuje racionálny krok zo strany banky, ktorá už dlhodobejšie registruje zvýšený dopyt po Bitcoine zo strany svojich klientov.

Prístup k investovaniu do týchto fondov budú mať zatiaľ len klienti, ktorí vlastnia aktíva v hodnote minimálne 2 milióny USD (1,67 milióna EUR). Toto minimum sa zvyšuje až na 5 miliónov USD (4,19 milióna EUR) v prípade inštitucionálnych investorov. Zároveň pre každého investora platí, že ak sa rozhodne do tohto fondu investovať, bude môcť vložiť do Bitcoinových fondov maximálne 2,5 % z celkovej hodnoty aktív, ktorú mu Morgan Stanley spravuje. Zdroj

### EIP 3368 ako kompromis v sieti Ethereum?

V minulotýždňovom update sme vás informovali o spore medzi Ethereum vývojármi a ťažiarmi v tejto sieti, ktorý spôsobil návrh generálnej opravy protokolu súvisiaci so znížením príjmov pre ťažiarov. Táto skutočnosť sa ťažiarom v sieti rozhodne nepáči a preto sa rozhodli zorganizovať iniciatívu, v rámci ktorej by 1. apríla delegovali obrovské množstvo hashrate na najväčší Ethereum pool Bitfly, čo by mohlo spôsobiť nestabilitu a narušiť bezpečnosť siete Ethereum.

V reakcii na túto iniciatívu zakladateľ Ethereum Vitalik Buterin naznačil, že prechod na Ethereum 2.0 a Proof-of-Stake algoritmus by mohol nastať oveľa skôr než mnohí očakávajú. Krátko po tomto vyhlásení sa na webe eips.ethereum.org objavil protinávrh zo strany ťažiarov v podobe Ethereum Improvement Proposal 3368 ( EIP – 3368), ktorý by mal zabezpečiť „harmóniu“ medzi vývojármi a ťažiarmi.

Ide v podstate o návrh riešenia, ktorý bude dočasne ťažiarom v sieti kompenzovať straty súvisiace s budúcou implementáciou EIP - 1559. Predmetom tohto návrhu je zvýšenie odmeny za vyťaženie bloku na 3 ETH (zo súčasných 2 ETH), pričom by sa táto odmena znižovala každý štvrťrok o 0,25 ETH po dobu najbližších dvoch rokov. Presadenie tohto návrhu by mohlo spor medzi ťažiarmi a vývojármi natrvalo vyriešiť. Negatívnym dopadom tejto dohody by však bolo dočasné zvýšenie inflácie. Zdroj

### Grayscale pridáva nové produkty

Grayscale Investments, najväčší správca digitálnych aktív na svete v stredu oznámil adaptáciu nových kryptomien z oblasti decentralizovaných financií (DeFi). Grayscale pridáva do svojho investičného portfólia celkovo päť nových investičných Trustov :

- Grayscale Basic Attention Token Trust (BAT)
- Grayscale Chainlink Trust (LINK)
- Grayscale Decentraland Trust (MANA)
- Grayscale Filecoin Trust (FIL)
- Grayscale Livepeer Trust (LPT)

Ak budú schválené registrácie nových trustov zo strany SEC (Americká komisia pre cenné papiere a burzy), v blízkej budúcnosti sa do portfólia Trustov môžu dostať kryptomeny Aave, Cosmos, Polkadot, Monero či Cardano. Zdroj

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.

Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

Narazili ste v texte na pojem, ktorému nerozumiete? Nevadí, všetky dôležité pojmy súvisiace s kryptomenami nájdete na jednom mieste v našom Intrest Exchange slovníku.

- Share this article:

### Related

#### Spustili sme nový produkt Intrest Exchange Vlastná Voľba

Chcete investovať len do vami vybranej kryptomeny? Teraz je to vo Intrest Exchange možné. Prichádzame s novým produktom Intrest Exchange Vlastná Voľba.

Read more

#### Ako sú investori s Intrest Exchange spokojní?

Koncom minulého roka sme sa rozhodli zistiť, ako sú naši investori spokojní s produktami a službami Intrest Exchange. Z poslaného dotazníka na našich aktívnych investorov sme získali viac ako 600 odpovedí. Veľmi…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand