- Blog
- Bitcoin láme historické maximá – týždenný prehľad trhu

# Bitcoin láme historické maximá – týždenný prehľad trhu

Published: 11. 02. 2021 · Author: Daniel Mitrovsky

V tomto týždni presiahla celková trhová kapitalizácia 1,16 bilióna EUR. Rast v 7-dňovom horizonte predstavuje viac ako 24 %. Samotný Bitcoin vzrástol v priebehu týždňa o takmer 30 % na aktuálnu hodnotu vyše 38 500 EUR. Dominancia Bitcoinu predstavuje 61,5 %.

Zdroj: Coinmarketcap

### Bitcoin tesne pod hranicou 40 000 EUR

Spoločnosť Tesla v pondelok šokovala celý finančný sektor po tom, čo Americká komisia pre cenné papiere a burzy (SEC) potvrdila investíciu spoločnosti Tesla do Bitcoinu vo výške 1,5 miliardy USD. V priebehu pár hodín po zverejnení tejto novinky sa cena Bitcoinu vyšplhala na svoje nové maximum – 39 613 EUR. V súvislosti s touto informáciou sa Bitcoinu podarilo prekonať ešte jeden míľnik – trhová kapitalizácia Bitcoinu sa po prvýkrát v histórií dostala nad 700 miliárd EUR. Zdroj

### Cardano testuje integráciu smart kontraktov

Kryptomena Cardano testuje integráciu smart kontraktov do svojej siete, aby sa mohla stať súčasťou DeFi priestoru. Ak bude testovanie úspešné a Cardano zavedie smart kontrakty na hlavnú sieť, stane sa platformou, na ktorej budú môcť fungovať decentralizované aplikácie. V sieti Cardano je v súčasnosti uzamknutých viac než 22,6 miliardy tokenov (v stakingu), čo predstavuje až 72 % celkovej ponuky tokenov. Cena tejto kryptomeny vzrástla v priebehu posledného týždňa o viac než 100 %. Zdroj

### Siam Commercial Bank vytvorila vlastný blockchainový fond

Najstaršia thajská banka Siam Commercial Bank sa rozhodla vytvoriť fond vo výške 50 miliónov USD na podporu investícií do blockchainu, kryptomien a decentralizovaných financií. Tento fond bude zameraný na globálne startupy orientované na rozvoj poskytovania finančných služieb prostredníctvom blockchainu. Siam Commercial Bank už v minulosti investovala do viacerých projektov pochádzajúcich z prostredia kryptomien ako napríklad Ripple, BlockFi a prednedávnom aj do spoločnosti Alpha Finance. Zdroj

### CME Group spustilo obchodovanie Ethereum futures

Spoločnosť CME Group spustila v pondelok obchodovanie Ethereum futures na svojej platforme. Už v prvý obchodný deň sa zobchodovali kontrakty v hodnote viac než 30 miliónov USD. Ide o prvý regulovaný Ethereum futures produkt na svete a podľa odborníkov môže zvýšiť záujem inštitucionálnych investorov o Ethereum. Od decembra 2020, kedy spoločnosť CME oznámila, že plánuje spustiť obchodovanie Ethereum futures, sa cena Etherea viac než strojnásobila. Zdroj

### Trh decentralizovaných financií prekonal 40 miliárd USD

TVL (Total value locked = celková uzamknutá hodnota) na trhu decentralizovaných financií dosiahla svoje nové maximum – 40 miliárd USD. Začiatkom roku 2020 bola celková TVL na trhu s decentralizovanými financiami len 15,45 miliárd USD. To predstavuje kumulatívny nárast viac než 155 % objemu uzamknutých aktív v priebehu posledných 70 dní.

Svojím spôsobom sa o to pričinila aj decentralizovaná burza Curve Finance, ktorá v posledných dňoch predbehla v ukazovateli celkovej uzamknutej hodnoty decentralizované on-chain protokoly Uniswap a SushiSwap. Zdroj

### Investujte s Intrest Exchange už dnes

Ak uvažujete o investovaní do kryptomien, Intrest Exchange je tu práve pre vás. Naše algoritmom spravované portfólio presne sleduje pohyb cien na trhu s kryptomenami.
Spoločnosť Intrest Exchange je prvá svojho druhu, pretože ponúka kryptomeny širokej verejnosti, a to aj pri malom vklade. Investovanie do kryptomien prostredníctvom spoločnosti Intrest Exchange je veľmi jednoduché a minimalizuje riziká.

Môžete začať vkladom už od 50 €.

Investovať vo Intrest Exchange

- Share this article:

### Related

#### Spoločnosť Tesla nakúpila Bitcoin za 1,5 miliardy dolárov

Spoločnosť Tesla oznámila, že uskutočnila nákup Bitcoinu v hodnote 1,5 miliardy amerických dolárov. Trh na túto správu ihneď reagoval a cena Bitcoinu v priebehu pár hodín narástla na nové maximum – vi…

Read more

#### Nezávislá inšpekcia kryptomien vo Intrest Exchange peňaženkách - 01/2021

Ako prví na svete, v spolupráci so slovenskou spoločnosťou SGS Slovakia, ktorá je členom celosvetovej skupiny SGS, prinášame nezávislú inšpekciu kryptomenových peňaženiek. Audit na základe blockchainu…

Read more

#### Intrest Exchange Cookies

By using the website operated by Intrest Exchange Network j.s.a you agree to cookies to help us provide better service for you. More info →

- I understand